ഇപ്പോഴത്തെ സംഭവവികാസങ്ങള് യുഎഇയെ ബാധിക്കില്ലെന്ന് മന്ത്രാലയം\nDubai - United Arab Emirates, First Published 9, Jan 2020, 10:13 AM IST\nഅതേസമയം ഇപ്പോഴത്തെ സംഘര്‍ഷം ലഘൂകരിക്കേണ്ടതുണ്ടെന്നും പരസ്‍പരം ചര്‍ച്ചകളും രാഷ്ട്രീയ പരിഹാരവുമാണ് ആവശ്യമെന്നും യുഎഇ അഭിപ്രായപ്പെട്ടു. മേഖലയിലെ ഇപ്പോഴത്തെ പ്രശ്നബാധിത സ്ഥിതിയില് മാറ്റമുണ്ടാവേണ്ടത് അത്യാവശ്യമാണെന്ന് യുഎഇ വിദേശകാര്യ അന്താരാഷ്ട്ര സഹകരണ സഹമന്ത്രി ഡോ. അന്‍വര് ഗര്‍ഗാഷ് കഴിഞ്ഞ ദിവസം അഭിപ്രായപ്പെട്ടിരുന്നു.\nദുബായ്: ഗള്‍ഫ് മേഖലയിലെ ഇപ്പോഴത്തെ സംഭവ വികാസങ്ങള് യുഎഇയിലെ ജനങ്ങളെയോ സന്ദര്‍ശകരെയോ ബാധിക്കില്ലെന്ന് യുഎഇ വിദേശകാര്യ അന്താരാഷ്ട്ര സഹകരണ മന്ത്രാലയം അറിയിച്ചു. രാജ്യത്തെ എല്ലാ മേഖലകളും സാധാരണ പോലെ തന്നെ പ്രവര്‍ത്തിക്കുന്നുണ്ടെന്നും മന്ത്രാലയം പുറത്തിറക്കിയ പ്രസ്താവനയില് പറയുന്നു.\nഅതേസമയം ഇപ്പോഴത്തെ സംഘര്‍ഷം ലഘൂകരിക്കേണ്ടതുണ്ടെന്നും പരസ്‍പരം ചര്‍ച്ചകളും രാഷ്ട്രീയ പരിഹാരവുമാണ് ആവശ്യമെന്നും യുഎഇ അഭിപ്രായപ്പെട്ടു. മേഖലയിലെ ഇപ്പോഴത്തെ പ്രശ്നബാധിത സ്ഥിതിയില് മാറ്റമുണ്ടാവേണ്ടത് അത്യാവശ്യമാണെന്ന് യുഎഇ വിദേശകാര്യ അന്താരാഷ്ട്ര സഹകരണ സഹമന്ത്രി ഡോ. അന്‍വര് ഗര്‍ഗാഷ് കഴിഞ്ഞ ദിവസം അഭിപ്രായപ്പെട്ടിരുന്നു. സംഘര്‍ഷങ്ങള്‍ക്ക് അയവുവരുത്തുകയാണ് അത്യാവശ്യം. സ്ഥിരതയ്ക്കായുള്ള രാഷ്ട്രീയ പരിഹാരമുണ്ടാകേണ്ടതുണ്ടെന്നും അദ്ദേഹം ട്വിറ്ററില് കുറിച്ചു.\nയുഎസ്-ഇറാന് വിഷയത്തില് ദുബായിക്ക് സുരക്ഷാ ഭീഷണിയില്ലെന്ന് ദുബായി മീഡിയാ ഓഫീസും കഴിഞ്ഞ ദിവസം അറിയിച്ചു. കിംവദന്തികള് പ്രചരിപ്പിക്കരുതെന്നും മാധ്യമങ്ങള് ജാഗ്രത പുലര്‍ത്തണമെന്നുമായിരുന്നു മീഡിയാ ഓഫീസിന്റെ നിര്‍ദ്ദേശം. യുഎസ് ഇറാന് പ്രശ്നങ്ങളുടെ പശ്ചാത്തലത്തില് യുഎഇയിലേക്ക് യാത്രചെയ്യുന്നത് സുരക്ഷിതമല്ലെന്ന് ദേശീയ മാധ്യമങ്ങള് റിപ്പോര്‍ട്ട് ചെയ്ത സാഹചര്യത്തിലാണ് ദുബായി മീഡിയാ ഓഫീസിന്‍റെ വിശദീകരണം. ദുബായിക്ക് യാതൊരുവിധത്തിലുള്ള ഭീഷണിയില്ല. ദുബായ് ലക്ഷ്യമിട്ടുള്ള സുരക്ഷാ ഭീഷണികളെക്കുറിച്ച് പ്രചരിക്കുന്ന അഭ്യൂഹങ്ങൾ വ്യാജമാണ്. ഇറാനിയൻ സർക്കാരിന്റെ ഔദ്യോഗിക ഉറവിടങ്ങളിൽ നിന്ന് ദുബായിയെ അക്രമിക്കുമെന്നതരത്തില് മുന്നറിയിപ്പ് വന്നിട്ടില്ലെന്നും അധികൃതര് അറിയിച്ചു.\nLast Updated 9, Jan 2020, 10:13 AM IST\nഎക്സ്പോ 2020ന് സുരക്ഷയൊരുക്കാന് 15,000 സിസിടിവി ക്യാമറകള് സ്ഥാപിക്കുന്നു\nതോട്ടിൽ ആധാർ കാർഡുകൾ; പോസ്റ്റ്മാന്റെ വീട്ടിൽ പരിശോധന നടത്തിയപ്പോൾ ലഭിച്ചത് ചാക്ക് കണക്കിന് പോസ്റ്റൽ ഉരുപ്പടികൾ


മോഹന്‍ലാലിന് മറുപടിയുമായി ഡബ്യൂ സി സി\nMon Feb 18 2019 13:31:33 GMT+0530 (IST)\nകൊച്ചി: നടിയെ ആക്രമിച്ച കേസില് കുറ്റാരോപിതനായ ദിലീപിനെ തിരിച്ചെടുക്കുന്നതുമായി ബന്ധപെട്ടുണ്ടായ വിവാദത്തില് മോഹന്‍ലാലിന് മറുപടിയുമായി വനിതാ അഭിനേതാക്കളുടെ സംഘടനയായ ഡബ്യൂ സി സി.കഴിഞ്ഞ ദിവസം നടന്ന എഎംഎംഎ യോഗത്തിന് ശേഷം പ്രസിഡന്റ് മോഹന്‍ലാല് നടത്തിയ പ്രസ്താവനകള്‍ക്ക് എണ്ണി എണ്ണി മറുപടി പറഞ്ഞിരിക്കുയാണ് തങ്ങളുടെ ഫേസ്ബുക്ക് പോസ്റ്റിലൂടെ ഡബ്യൂ സി സി.\nകഴിഞ്ഞ ദിവസം എ എം എം എ പ്രസിഡന്റ് നടത്തിയ വാര്‍ത്താ സമ്മേളനം ഞങ്ങളുടെ പ്രതീക്ഷകള്‍ക്ക് വിപരീതവും അങ്ങേയറ്റം നിരാശാജനകവുമായിരുന്നു. ഈ വിഷയത്തോടുള്ള സമീപനം തന്നെ അടിസ്ഥാനപരമായ ചില പ്രശ്‌നങ്ങളെയാണ് സൂചിപ്പിക്കുന്നത്.\n3. അവളോടൊപ്പം രാജി വച്ച ഡബ്യൂ സി സി അംഗങ്ങള്, രാജി വച്ച കാര്യം പരസ്യമായി പ്രഖ്യാപിക്കുകയായിരുന്നു. ഇത് ഇമെയില് വഴി നാലുപേരും എ എം എം എ യുടെ ഒഫീഷ്യല് ഇമെയില് ഐഡിയിലേക്ക് അയച്ചു ഉറപ്പുവരുത്തിയതാണ് .\n4. എ എം എം എ ജനറല് ബോഡിയില് നടനെ തിരിച്ചെടുക്കുന്ന വിഷയം അജണ്ടയിലുണ്ടായിരുന്നു എന്നാണ് സമ്മേളനത്തില് പറഞ്ഞത് . അത്തരമൊരു വിഷയം അജണ്ടയില് ഇല്ലായിരുന്നു എന്നാണു ഞങ്ങള്‍ക്കറിയാന് സാധിച്ചത് .


Posted by രമ്യാനാഗരാജന് at 8:30 AM0comments\nപാട്ടും നൃത്തവും വര്‍ത്തമാനവും ഒരുമിച്ച് നാടകവേദിയില് അവതരിപ്പിച്ചിരുന്ന കാലം. ഹാര്‍മോണിയം മാത്രമായിരുന്നു അക്കാലത്ത് പ്രധാന സംഗീതോപകരണം. ഈ ഹാര്‍മോണിയം... അങ്ങനെ ഒരാള് ഇരുന്ന് വായിക്കുമ്പോള്.... ഇതനുസരിച്ച് പാട്ടു പാടി ഒരു പ്രത്യേക ചുവടോടെ ഗായകന് വരുന്നു.... ഈ ഗ്രാമീണനാടകംപോലെയായിരുന്നു ചെറുപ്പത്തിലെ രാത്രികള്.\nഎന്റെ അമ്മൂമ്മ ഒരു സംഭവം പറയണമെങ്കില് അതിന്റെ കൂടെ ഒരു പാട്ടു പാടണം. അവരുടെ പഴയ... തമിഴ് പാട്ടുകള്...\nഎന്റെ അപ്പൂപ്പനും നല്ലൊരു സംഗീതജ്ഞനായിരുന്നു. കല്ലാശാരിയായിരുന്നു അപ്പൂപ്പന്. അമ്മൂമ്മ നല്ലൊരു പാട്ടുകാരിയാണെന്നു പറഞ്ഞല്ലൊ. അമ്മൂമ്മ പാടുമ്പോഴും സംസാരിക്കുമ്പോഴും അപ്പൂപ്പന് ഉളി കല്ലില് കൊത്തുന്ന ശബ്ദം പശ്ചാത്തലസംഗീതമായിട്ടുണ്ടാവും.\nകള്ളിക്കാട് ഡാം എന്നു കേട്ടിട്ടില്ലേ. അതിന്റെ മേലാശാരിയായിരുന്നു എന്റെ അപ്പൂപ്പന്. വേറൊരു ഡാമും കള്ളിക്കാടുണ്ടായിരുന്നു. കള്ളിക്കാട് രാമചന്ദ്രന്...\nഎന്റെ ധീരത എന്നു പറയുന്നത്, ഒരിക്കല്, അരുവിക്കര ഡാമില് ഞാനും എന്റെ കൂട്ടുകാരും സ്‌കൂള് കട്ട് ചെയ്ത് പോയി. ഞാന് ഡാമില് പെട്ടുപോയി. എനിക്കു നീന്താനറിയില്ലായിരുന്നു. ചങ്ങാതിമാര് കരയില് വന്നുനോക്കുമ്പോള് ഒരാളെ കാണാനില്ല. ഒരു ഷര്‍ട്ടും മുണ്ടും കിടപ്പുണ്ട്. കൂട്ടുകാരില് ഒരു വേലുക്കുട്ടിയുണ്ടായിരുന്നു. മുങ്ങി നിവരുന്ന എന്നെ ഒരുവിധം അവന് കരയിലടുപ്പിച്ചു. വേലുക്കുട്ടി എന്നിലേക്ക് അവന്റെ പ്രാണന് ഊതി. വയറിലെ വെള്ളം വായിലൂടെയൊഴുകി.\nഅപ്പൂപ്പനും അമ്മൂമ്മയും തമിഴ്പാട്ടും ഉളി കൊത്തുന്ന ശബ്ദവും.... അങ്ങനെയങ്ങനെ എന്റെ കുട്ടിക്കാലം കടന്നുപോയി. എന്റെ മനസ്സിലെ സ്വപ്നങ്ങളില് ഇപ്പോഴും അപ്പൂപ്പന്റെ ഉളിയൊച്ച കേള്‍ക്കാം.\nചെറിയൊരു തമാശ പറയട്ടെ, ഞാനാദ്യമായി സ്‌കൂളില് പോകുമ്പോള് മുട്ടോളം പോന്ന ഒരു ഷര്‍ട്ടിട്ടാണ് പോയത്. ട്രൗസര് ഇട്ടില്ലായിരുന്നു. ഷര്‍ട്ടിനകത്തെ 'കുഞ്ഞയ്യപ്പ'നെ നോക്കി, ക്ലാസ് ടീച്ചര് ചിരിച്ചു. ചോണനുറുമ്പ് കേറാത്തത് ഭാഗ്യം!\nപ്രണയത്തെക്കുറിച്ച് നീ ചോദിക്കുന്നു. അത് വളരെ ഡീപ് ആയ ഒരു ഇന്‍ഫ്‌ളുവന്‍സാണ്. അതുകൊണ്ട് ജീവിതവും കവിതയും കലാപവും ആത്മഹത്യയും സംഭവിക്കാം.\nപ്രണയം എന്ന സംഭവം ഇന്നില്ല. പ്രണയത്തെക്കുറിച്ച് ഇന്ന് പറയുക എന്നത്, കൊടുംമഴയത്ത് വെയില് കായുന്നതുപോലെയാണ്. പ്രണയത്തിന്റെ രുചി പകര്‍ന്നുതരുന്ന കവിതകള് ഇന്നാരുമെഴുതുന്നില്ല. ഓമനേ... എന്നു പറഞ്ഞാല് പ്രണയമാവില്ല. ഓമന ഒരു വഴിക്കങ്ങുപോകും. അല്‍സേഷ്യനുള്ള ഒരു വീട്ടില് ഞാന് പ്രണയിച്ചിട്ടുണ്ട്. ഞാന് മതിലെടുത്തു ചാടിയിട്ടല്ലേ പോന്നത്. പട്ടി എന്നെ കൊണ്ടു പോയി ആ വീട്ടില് വിട്ടു. മനുഷ്യനേക്കാള് സ്‌നേഹവും അടുപ്പവും അറിവുമുണ്ട് ആ മൃഗത്തിന് എന്നാണ് ഞാന് പറഞ്ഞതിന്റെ അര്‍ഥം.\nകവിതയ്ക്കു വേണ്ടിയുള്ള പൊരുതല്\nനമ്മുടെ കവികള് ക്ലാസ്മുറിയില്‍വെച്ച് പഠിപ്പിക്കുന്നതൊന്ന്, എഴുതുന്നതൊന്ന്, ജീവിതം മറ്റൊന്ന്. മൈക്കിനു മുന്നില് മാത്രം ആശയം വിളമ്പുന്നവരെ എനിക്കിഷ്ടമല്ല. അവരും മൈക്കും തമ്മിലെന്തു വ്യത്യാസം?\nകവിതയ്ക്കു വേണ്ടി പൊരുതുക എന്ന സ്വഭാവം യുവകവികള്‍ക്കില്ല; അവര് നിസ്സംഗരും നല്ലവരുമാണെങ്കില്‍ക്കൂടി. ഒരു കവിതയെഴുതുക എന്നത് എനിക്കു ജോലിക്കു കേറുമ്പോള് ഒപ്പിടുന്നതുപോലെയാണ്. ഒരു കവിതയെങ്കിലുമെഴുതാതെ, അല്ലെങ്കില് കവിതയെക്കുറിച്ചാലോചിക്കാതെ അന്നത്തെ ജീവിതത്തിലേക്കെനിക്കു പ്രവേശനമില്ല. ഒരു ദിവസം രണ്ടു വരിയെങ്കിലുമെഴുതുക.... അതു മതി. ഒരു കവിയുടെ ധര്‍മം എന്നു പറയുന്നത് അതാണ്. ഒരു സര്‍ക്കാരുദ്യോഗം ഞാന് സ്വീകരിച്ചിട്ടില്ല. എനിക്കു വീട് വെച്ചുതരാം എന്ന സര്‍ക്കാരിന്റെ ഔദാര്യത്തിനു ഞാന് വഴങ്ങിയിട്ടില്ല. സര്‍ക്കാര് വീട് വെച്ചുതന്നാല് ആ വീട്ടില്‍ത്തന്നെ ഞാന് തങ്ങേണ്ടിവരുമായിരുന്നു. ഞാന് പല വീടുകളിലും തങ്ങിയിട്ടുണ്ട്. എന്റെ കൂട്ടുകാരുടെ വീടുകള് എന്റെ വീടായി കാണാന് ഞാന് ആഗ്രഹിച്ചു. വീടില്ലാത്തവരോടൊപ്പമാണ് ഞാന് മിക്കവാറും കിടന്നുറങ്ങിയിരുന്നത്. തെരുവില് കിടന്നുറങ്ങിയും നിങ്ങള് കവിതയെഴുതണം. അക്കാദമിക് ബുദ്ധിജീവികളായ എന്റെ ചങ്ങാതിമാര് ലാസ്റ്റ് ബസ് വിട്ടാല് ലോഡ്ജില് തങ്ങും.\nകുറേക്കാലം ഞാന് സെബാസ്റ്റ്യന്റെ വീട്ടിലും അവന്റെ പച്ചക്കറിക്കടയ്ക്കു പിന്നിലെ ചാപ്പയിലുമായിരുന്നു. അതൊരു സ്വര്‍ഗമായിരുന്നു. മാര്‍ക്കറ്റിലുള്ള ചുമട്ടുതൊഴിലാളികളായിരുന്നു എന്റെ സ്‌നേഹിതര്. അവര് ചായയും സ്‌നേഹവും അന്നവും തന്നു. എന്റെ കവിത കേള്‍ക്കാന് അവര്‍ക്കിഷ്ടമായിരുന്നു. സെബാസ്റ്റ്യന്റെ അപ്പനും എന്നെ വലിയ സ്‌നേഹമായിരുന്നു. രാത്രിയിലെ കുടുംബപ്രാര്‍ഥനയില് അപ്പനോടൊപ്പം ഞാനുമിരുന്നു. സെബാസ്റ്റ്യനും പി.എ. നാസിമുദ്ദീനും ക്ലാസ്സില്‍നിന്നും പുറത്തായവര്. ക്ലാസ്സില് തോറ്റവര് കവിതയില് ജയിക്കുന്നു. അതാണ് ഞാന് പറഞ്ഞത്, കവിതയ്ക്കു വേണ്ടി പൊരുതണം...\nകവിതയില് ഇടശ്ശേരിയും ഫിക്ഷനില് ബഷീറും അങ്ങനെ പൊരുതിയവരായിരുന്നു. മലയാളത്തില് ഏതെങ്കിലുമൊരു എഴുത്തുകാരനെ ജീവിച്ചുതീര്‍ത്ത ജീവിതത്തിന്റെ പേരില് ഞാനിഷ്ടപ്പെടുന്നുണ്ടെങ്കില് അത് ബഷീറിനെ മാത്രമാണ്... കവിയായിരിക്കാന് മറ്റാരേക്കാളും യോഗ്യതയുണ്ട് സിവിക് ചന്ദ്രന്. ഒറ്റകവിതയുടെ പേരില് ഒരാള് കവിയാകുമെങ്കില് മയില്‍പ്പീലി എഴുതിയ സിവിക് ചന്ദ്രന് മലയാളത്തിലെ മികച്ച കവിയാണ്.\nഞാന് കൃത്യമില്ലാത്ത ജീവിതം നയിക്കുന്നു എന്നു പറയാന് നിങ്ങളാര്? ഞാനൊരു കമ്യൂണിസ്റ്റുകാരനാണ്. ബൂര്‍ഷ്വയായി ജീവിക്കേണ്ട ഒരാളാണ്. എനിക്കു വേണമെങ്കില് ഒരു സ്വര്‍ണക്കട തുടങ്ങേണ്ട ആസ്തിയുണ്ടായിരുന്നു, പണ്ട്. നിങ്ങള് എന്തുകൊണ്ട് ഇങ്ങനെ എഴുതുന്നു എന്നു ചോദിച്ചാല്, എന്റെ ഇഷ്ടംപോലെ ഞാനെഴുതുന്നു. ഇത്രയും ബിംബങ്ങള് സൃഷ്ടിക്കുന്ന ഒരാളെ ഞാന് കണ്ടിട്ടില്ല. കുഞ്ഞിരാമന്‍നായര്‍ക്കും കഴിഞ്ഞിട്ടില്ല എന്നാണ് തോന്നുന്നത്. സാധാരണക്കാര്‍ക്കിടയില് ഈ വേഷം കെട്ടുന്നതുപോലും ഞാന് കവിയായതുകൊണ്ടാണ്. എന്നെ കട്ടിട്ടേയുള്ളൂ, മറ്റു സാഹിത്യകാരന്മാര്. ഞാനാരെയും കട്ടിട്ടില്ല.\nഞാന് ദിക്കുകള് തെറ്റി നടന്നവന്; കവിതയിലേക്കെപ്പോഴും തിരിച്ചു വരുന്നവന്. സ്വന്തം അച്ചുതണ്ടില് തിരിയുന്ന ഒരു കവി, മനുഷ്യന്, കാമുകന്. അസ്തമയങ്ങളില് ഞാന് എന്റെ കൂട്ടുകാരുടെ അരികില് എപ്പോഴുമുണ്ടായിരിക്കാന് ആഗ്രഹിക്കുന്നു. ഏത് ലോകത്തുനിന്നും ഒരു കാല്‍നടക്കാരനായി അവരിലേക്കു തിരിച്ചുവരാനും....\n(കണ്ണീരിന്റെ കണക്കുപുസ്തകം എന്ന പുസ്തകത്തില് നിന്ന്)\nPosted by രമ്യാനാഗരാജന് at 8:15 AM0comments\nപെണ്ണെഴുതുമ്പോള് അതിന്റെ ക്രെഡിറ്റ് ഭര്‍ത്താവിനാണോ? ലളിതാംബിക അന്തര്‍ജനത്തിന്റെ ജന്‍മശതാബ്ദി ആഘോഷം കേരള സാഹിത്യ അക്കാദമിയും കേന്ദ്ര സാഹിത്യ അക്കാദമിയും ചേര്‍ന്ന് കോട്ടയത്തുവെച്ചാണു നടത്തിയത്. ആദരണീയനായ കവി ഒ.എന്.വി. കുറുപ്പ് ആയിരുന്നു വൈകീട്ടത്തെ സമ്മേളനത്തില് മുഖ്യപ്രഭാഷകന്. അദ്ദേഹത്തിന്റെ പ്രസംഗത്തില് എഴുത്തച്ഛന്റെ ജനനത്തെക്കുറിച്ചു പരാമര്‍ശമുണ്ടായി. വിദ്വാനായ ബ്രാഹ്മണനാണ് എഴുത്തച്ഛന്റെ പിതാവ് എന്ന കഥയെക്കുറിച്ച് ഒ.എന്.വി. ഇങ്ങനെ പറഞ്ഞു, 'ഒരു അവകാശം കിടക്കട്ടെ ബ്രാഹ്മണന് എന്നു വിചാരിച്ചിട്ടുണ്ടാകാം.' പ്രസംഗകര് ആവര്‍ത്തിച്ചു പറഞ്ഞ മറ്റൊരു കാര്യമാണ് മനസ്സില് തറച്ചത് - 'അന്തര്‍ജനത്തിന്റെ നേട്ടങ്ങള്‍ക്കു പിന്നിലുണ്ടായിരുന്ന പുരുഷനെ കാണാതിരുന്നുകൂടാ. അത് നാരായണന് നമ്പൂതിരിയെന്ന വലിയ മനുഷ്യനാണ്. അക്കാലത്ത് ഭാര്യ എഴുത്തുകാരിയാകുന്നതും തന്നെക്കാള് പേരെടുക്കുന്നതും അസൂയയില്ലാതെ നോക്കിക്കണ്ട അദ്ദേഹത്തിന് അവകാശപ്പെട്ടതാണ് അന്തര്‍ജനത്തിന്റെ മഹത്ത്വത്തില് നല്ലപങ്കും.' ഈ വര്‍ഷംതന്നെ ജന്‍മശതാബ്ദി ആഘോഷിക്കുന്ന ബാലാമണിയമ്മയുടെ ഭര്‍ത്താവ് വി.എം. നായരെക്കുറിച്ചും പ്രസംഗങ്ങളില് പരാമര്‍ശമുണ്ടായി- ഭാര്യയെ ആദരിച്ച, കവിതയെഴുതാന് എല്ലാ സൗകര്യവും ഒരുക്കിക്കൊടുത്ത വി.എം.നായര്. മാധവിക്കുട്ടിയുടെ നിര്യാണത്തിനു തൊട്ടുപിന്‍പേ നടന്ന അനുസ്മരണസമ്മേളനത്തിലും ഇതേ വാക്യങ്ങള് കേട്ടിരുന്നു- കമലയെ ആദരിക്കുമ്പോഴും വാഴ്ത്തുമ്പോഴും അവര്‍ക്കു പിന്നിലുണ്ടായിരുന്ന മാധവദാസ് എന്ന വലിയ മനുഷ്യനെ മറന്നുകൂടാ.\nഎന്റെ ദുഷ്ടബുദ്ധി ഉണരുന്നു. പ്രസംഗങ്ങളിലൂടെയും ലേഖനങ്ങളിലൂടെയും പത്രറിപ്പോര്‍ട്ടുകളിലൂടെയും പ്രതിഭാശാലികളായ പുരുഷന്‍മാരെക്കുറിച്ചുള്ള വിലയിരുത്തലുകള് മനസ്സിലൂടെ ഓടിപ്പോകുന്നു. തകഴിയുടെ സംഭാവനകള്‍ക്കു പിന്നിലുള്ള കാത്തയെന്ന സ്ത്രീയെ കാണാതിരുന്നുകൂടാ എന്നോ, പി. കുഞ്ഞിരാമന്‍നായരുടെ കാവ്യസപര്യയ്ക്കു പിന്നിലുള്ള സ്ത്രീജീവിതങ്ങളെ അവഗണിച്ചുകൂടാ എന്നോ, എം.ടി. വാസുദേവന്‍നായരുടെ സാഹിത്യജീവിതം കലാമണ്ഡലം സരസ്വതിയില്ലായിരുന്നെങ്കില് മറ്റൊന്നാകുമായിരുന്നു എന്നോ, ടി. പത്മനാഭന്റെ കഥകളുടെ മികവിന്റെ അവകാശം ഭാര്യയായ ഭാര്‍ഗവിയമ്മയ്ക്കാണെന്നോ പറഞ്ഞു കേള്‍ക്കാറുണ്ടോ? ഭര്‍ത്താവ് എഴുതാനിരിക്കുമ്പോഴും ആളുകള് സന്ദര്‍ശിക്കുമ്പോഴും മുറുമുറുക്കുന്ന, സദാ കുറ്റപ്പെടുത്തുന്ന, കാലമാടനെന്നു തലയില് കൈ വെച്ചു പ്രാകുന്നൊരു ഭാര്യയായിരുന്നു കാത്തച്ചേച്ചിയെങ്കില് കാണാമായിരുന്നു തകഴിച്ചേട്ടന് കയറും ഏണിപ്പടികളും എഴുതുന്നത്. സരോജനിഅമ്മ സിനിമക്കാരെയും നാടകക്കാരെയും സംശയിക്കുന്ന ഒരു ദുര്‍മുഖക്കാരിയായിരുന്നെങ്കില് കാണാമായിരുന്നു ഒ.എന്.വി. കുറുപ്പ് മികച്ച ഗാനരചയിതാവിനുള്ള അവാര്‍ഡുകള് ഡസനിലേറെ പ്രാവശ്യം വാങ്ങുന്നത്. പക്ഷേ, ഭാര്യമാരുടെ മാഹാത്മ്യം എവിടെയും രേഖപ്പെടുത്തപ്പെടാറില്ല. അഥവാ രേഖപ്പെടുത്തപ്പെട്ടാല് അത് ഭര്‍ത്താക്കന്‍മാരുടെ മഹാമനസ്‌കതകൊണ്ടു മാത്രം.\nയശഃശരീരനായ കെ.പി. അപ്പന്റെ എഴുത്തുരീതികളെക്കുറിച്ചു കേട്ടിട്ടുണ്ട്. എഴുതുമ്പോള് ആ മുറിയുടെ വാതില്ക്കല് വരെയേ ഓമനട്ടീച്ചര്‍ക്കു പ്രവേശനമുണ്ടായിരുന്നുള്ളൂവത്രേ. കാപ്പിയുമായി എഴുത്തുമേശയ്ക്കരികിലേക്കു ചെല്ലാതെ വാതില്ക്കല് കാത്തുനില്ക്കാന് സന്നദ്ധയായി ഒരു ഓമനട്ടീച്ചര് ഇല്ലായിരുന്നെങ്കില് മലയാളസാഹിത്യത്തിന് കിട്ടുന്നത് മറ്റൊരു അപ്പന് സാറിനെയാകുമായിരുന്നില്ലേ? ഭാര്യയുടെ കുത്തുവാക്കുകള് കാരണം കവിതയെഴുത്തു നിര്‍ത്തിയ കവികളുണ്ട്, ഈ നാട്ടില്. വായിക്കാന് സമയം കിട്ടാത്ത പുരുഷന്‍മാര്. എഴുതാനിരിക്കുമ്പോള് ഹൗസിങ് ലോണും റിഡക്ഷന് സെയിലും ഓര്‍മിപ്പിച്ച് അലട്ടുന്ന ഭാര്യമാരുള്ളവര്. സിനിമയില് അഭിനയിക്കാന് അവസരം കിട്ടിയിട്ടും ഭാര്യ മുഖം വീര്‍പ്പിച്ചതിന്റെ പേരില് പോകാന് കഴിയാത്ത നടന്‍മാര്. ഭാര്യയ്ക്കും ഭാര്യവീട്ടുകാര്‍ക്കും ഇഷ്ടമില്ലാത്തതുകൊണ്ട് സിനിമ വേണ്ടെന്നുവെച്ച സ്‌നേഹധനന്‍മാരായ സംവിധായകന്‍മാര്. അന്തരിച്ച മഹാനടന് ഭരത് ഗോപിയുമായുള്ള സംഭാഷണത്തിലെ ഒരു ചോദ്യം ഓര്‍മ വരുന്നു. ജയലക്ഷ്മിയല്ലായിരുന്നു ഗോപിയുടെ ജീവിതപങ്കാളിയെങ്കില്? ഗോപിയുടെ മറുപടി: 'ആരായിരുന്നാലും ജയയായിരുന്നിരിക്കും. ജയയായാലേ എന്റെ പങ്കാളിയാകൂ.'\nപാചകം മുഴുവന്, ഉദ്യോഗസ്ഥയായ ഭാര്യ തനിയെ ചെയ്യണമെന്ന ഭര്‍ത്താവിന്റെ ശാഠ്യം സാധിക്കാന് വേണ്ടി എഴുത്തുപേക്ഷിച്ച ഒരുവളെ എനിക്കറിയാം. എഴുതുന്നതിലൊക്കെ ഭൂതക്കണ്ണാടി വെച്ചു നോക്കി പരപുരുഷസാന്നിധ്യത്തിനുവേണ്ടി തിരച്ചില് നടത്തുന്ന ഭര്‍ത്താക്കന്‍മാര്‍ക്കു സമാധാനം നല്കാന് എഴുത്തു നിര്‍ത്തിയവരെയും അറിയാം. ഇരുന്നെഴുതാന് സ്വസ്ഥമായ ഒരിടമില്ലാത്തതിനാല് എഴുതാത്ത സ്ത്രീകള്, സ്ത്രീയായതുകൊണ്ട് എങ്ങനെ കഥ അയയ്ക്കണം, ആര്‍ക്ക് അയയ്ക്കണം എന്നൊന്നും അറിയാത്തതുകൊണ്ട് എഴുതാത്തവര്, കഥ അയയ്ക്കാന് പോസ്റ്റേജ് സ്റ്റാംപ് വാങ്ങാന് പൈസയില്ലാത്തവര്. മറ്റൊരാള് വളരാന് സമ്മതിക്കാത്തവരൊന്നും നല്ല മനുഷ്യരല്ല എന്ന അടിസ്ഥാന പാഠം ഇവരുടെ ജീവിതപങ്കാളികളെ ആരെങ്കിലും പഠിപ്പിച്ചിരുന്നെങ്കില്!\nമുപ്പത്തിനാലുകാരനായ ലിയോ ടോള്‍സ്റ്റോയിയെ വിവാഹം കഴിക്കുമ്പോള് സോഫിയ ടോള്‍സ്റ്റോയിക്ക് പതിനെട്ടു വയസ്സേയുണ്ടായിരുന്നുള്ളൂ. വിവാഹത്തലേന്നു ടോള്‍സ്റ്റോയ് സോഫിയയ്ക്കു നല്കിയ സമ്മാനം തന്റെ ഭൂതകാലം രേഖപ്പെടുത്തിയ ഡയറികളായിരുന്നു. മറ്റൊരു സ്ത്രീയില് തനിക്കൊരു മകന് ജനിച്ചത് ഉള്‍പ്പെടെയുള്ള കാര്യങ്ങള്. എന്നിട്ടും വിവാഹജീവിതം തുടക്കത്തില് സുന്ദരമായിരുന്നു. ലോകക്ലാസിക്കുകളായ വാര് ആന്‍ഡ് പീസും അന്ന കരേനിനയും എഴുതപ്പെടുമ്പോള് അദ്ദേഹത്തിന് ഒരു സെക്രട്ടറിയും സുഹൃത്തുമായി സോഫിയ ഒപ്പം നിന്നു. അവര്‍ക്ക് പതിമൂന്നു കുട്ടികളുണ്ടായി. അഞ്ചു പേര് മരിച്ചു. ഗര്‍ഭനിരോധനമാര്‍ഗങ്ങള് സ്വീകരിക്കണമെന്ന സോഫിയയുടെ ആവശ്യം ടോള്‍സ്റ്റോയ് നിഷേധിച്ചു. കാലക്രമേണ സാഹിത്യചരിത്രത്തിലെ ഏറ്റവും അസന്തുഷ്ടമായ ദാമ്പത്യമായി അതു പരിണമിച്ചു. ഒടുവില് എണ്‍പത്തിയൊന്നാംവയസ്സില് തന്റെ സ്വത്തെല്ലാം ദാനം ചെയ്യാന് ടോള്‍സ്റ്റോയ് തീരുമാനിച്ചതോടെ സോഫിയയുടെ നിയന്ത്രണം വിട്ടു. ടോള്‍സ്റ്റോയ് അവധൂതനായി യാത്ര പുറപ്പെട്ടതാണെന്നും അതല്ല സോഫിയ അടിച്ചു പുറത്താക്കിയതാണെന്നും രണ്ടു കഥകള് കേട്ടിട്ടുണ്ട്. ഏതായാലും പത്തു ദിവസത്തിനുശേഷം ഒരു റെയില്‍വേ സ്റ്റേഷനില് എണ്‍പത്തൊന്നുകാരനായ ടോള്‍സ്റ്റോയ് അവശനായി കാണപ്പെട്ടു.വൈകാതെ മരിച്ചു.\nസോഫിയ ഒരു വഴക്കാളി മൂധേവി ഭാര്യയൊന്നുമായിരുന്നില്ല. ടോള്‍സ്റ്റോയിയുടെ ഹൃദയം കവരാനുള്ള ബുദ്ധിശക്തിയൊക്കെ അവര്‍ക്കുണ്ടായിരുന്നു. അവര് അദ്ദേഹത്തിന്റെ സെക്രട്ടറിയും മാനേജരുമായിരുന്നു. ഫോട്ടോഗ്രഫിയുടെ തുടക്കകാലത്ത് അതു പഠിക്കാനും തന്റെയും ടോള്‍സ്റ്റോയിയുടെയും ജീവിതം ചിത്രങ്ങളിലൂടെ രേഖപ്പെടുത്താനും അവര്‍ക്കു കഴിഞ്ഞു. സോഫിയയുടെ മരണത്തിനു വളരെക്കാലത്തിനുശേഷം പ്രസിദ്ധീകരിക്കപ്പെട്ട ഡയറികള് അവരുടെ രചനാപാടവത്തിനും ബുദ്ധിശക്തിക്കും നിദര്‍ശനങ്ങളാണ്. ഡയറികളില് ടോള്‍സ്റ്റോയിയെക്കുറിച്ച് അവര് എഴുതി: മാനവരാശിയെ മൊത്തമായി സന്തോഷിപ്പിക്കാന്‍വേണ്ടി ആ മനുഷ്യന് നടത്തിയ ശ്രമങ്ങളൊക്കെ എന്റെ ജീവിതം കൂടുതല് ദുസ്സഹമാക്കി. അദ്ദേഹം സസ്യഭക്ഷണം സ്വീകരിച്ചപ്പോള് വീട്ടില് രണ്ടുതരം ഭക്ഷണമുണ്ടാക്കേണ്ടിവന്നു. അതായത് ഇരട്ടി ചെലവും ഇരട്ടി ജോലിയും. സ്‌നേഹത്തെയും സമാധാനത്തെയും കുറിച്ചുള്ള അദ്ദേഹത്തിന്റെ പ്രഭാഷണങ്ങള് സ്വന്തം കുടുംബത്തോട് അകല്‍ച്ചയും ഞങ്ങളുടെ കുടുംബജീവിതത്തില് എല്ലാത്തരം ഇടങ്കോലുകളും സൃഷ്ടിക്കുകയും ചെയ്തു. പിന്നെ അദ്ദേഹത്തിന്റെ ലൗകികസുഖഭോഗത്യാഗം (വാക്കുകളില് മാത്രമായിരുന്നെങ്കിലും ) കാരണം മറ്റുള്ളവരുടെ ജീവിതം ദുഷ്‌കരമായി...\nലോകം കണ്ട ഏറ്റവും മഹാനായ എഴുത്തുകാരന് എന്ന് ടോള്‍സ്റ്റോയിയെക്കുറിച്ച് പറഞ്ഞത് മഹാത്മാഗാന്ധിയാണ്. കുടുംബജീവിതത്തിന്റെ കാര്യത്തില് ടോള്‍സ്റ്റോയിയെപ്പോലെ പരാജയമായിരുന്നു ഗാന്ധിജിയെന്ന് ഓര്‍ക്കുമ്പോള് ആകെ കണ്‍ഫ്യൂഷന്. സര്‍ഗജീവിതത്തിന്റെയും കുടുംബജീവിതത്തിന്റെയും സന്തോഷകരമായ സമന്വയത്തിന്റെ മഹാരഹസ്യം എന്താണാവോ?\nഎന്തായിരുന്നാലും, ആണാകട്ടെ, പെണ്ണാകട്ടെ, കുട്ടിയാകട്ടെ, വൃദ്ധനാകട്ടെ, കലാകാരനാകട്ടെ, ശാസ്ത്രജ്ഞനാകട്ടെ, കൃഷിക്കാരനാകട്ടെ, ഏത് കര്‍മത്തിന്റെയും പരിപൂര്‍ണതയ്ക്കു പിന്നില് സഹജീവികളുടെ സ്വാധീനമുണ്ടെന്നു മാത്രം വ്യക്തമാണ്. സ്‌നേഹിക്കാനും പ്രോത്സാഹിപ്പിക്കാനും നേട്ടങ്ങളില് ആനന്ദിക്കാനും അതു പങ്കിടാനും ഒരാള്. വിജയിച്ച ഓരോ പുരുഷപ്രതിഭയ്ക്കു പിന്നിലും ഏതെങ്കിലുമൊരു സ്ത്രീയുണ്ടാകും. വിജയിച്ച ഏതു വനിതാപ്രതിഭയ്ക്കു പിന്നിലും ഒരു പുരുഷനുണ്ടാകും. അന്തര്‍ജനത്തിന്റെ കാര്യത്തിലാണെങ്കില് മകളെ വീട്ടിലിരുത്തി മലയാളവും സംസ്‌കൃതവും ഇംഗ്ലീഷും പഠിപ്പിക്കാന് മുന്‍കൈയെടുത്ത പിതാവ് കോട്ടവട്ടത്ത് ഇല്ലത്തെ കെ. ദാമോദരന് പോറ്റിക്കുമുണ്ട്, എഴുത്തിന്റെ മഹത്ത്വത്തില് ഒരവകാശം. അതിലേറെ അവകാശം, ഭാഷാപോഷിണി, ലക്ഷ്മീഭായി, രസികരഞ്ജിനി, ആത്മപോഷിണി തുടങ്ങിയ ആദ്യകാലത്തെ സകല പത്രമാസികകളും ഫയല് ചെയ്തു സൂക്ഷിച്ചു മകള്‍ക്കു വായിക്കാന് നല്കിയ അമ്മ നങ്ങയ്യ അന്തര്‍ജനത്തിനല്ലേ എന്ന് എന്റെ ദുഷ്ടബുദ്ധി അസ്വസ്ഥമാകുന്നു. പരസ്പരം പ്രോത്സാഹിപ്പിക്കേണ്ടതും വളരാന് സഹായിക്കേണ്ടതും ജീവിതപങ്കാളികളുടെ കടമയാണ്, മഹാമനസ്‌കതയല്ല എന്ന് ഇനിയെന്നാണു കേരളീയസമൂഹം പഠിക്കുക? എഴുത്തച്ഛന്റെ പിതൃത്വത്തെക്കുറിച്ചുള്ള കഥപോലെയാണ് ഇതും. എഴുത്തുകാരി എത്ര വലുതായാലും, എത്ര പ്രതിഭാശാലിയായാലും- കിടക്കട്ടെ, ഒരവകാശം ഭര്‍ത്താവിനും!\nഅന്തകാലത്ത് ഒരു ബീജത്തിന്റെ യാത്രയെക്കുറിച്ച് കഥയെഴുതാന് ധൈര്യപ്പെട്ട നമ്പൂതിരിസ്ത്രീയാണ് ലളിതാംബിക അന്തര്‍ജനം. 'ഓര്‍മയുടെ അപ്പുറത്ത്' എന്ന കഥ. അതു പുരുഷബീജത്തിന്റെ യാത്രയാണ്. പൂര്‍ണമനുഷ്യനാകാന്‍വേണ്ടി മാത്രമാണെന്റെ തീര്‍ഥാടനമെന്ന് വിളിച്ചു പറയുന്ന പുരുഷബീജം പക്ഷേ, എന്റെ രണ്ടാംവായനയില് സ്ത്രീയുടെ സര്‍ഗചേതനയുടെ ബീജമാകുന്നു. അന്തര്‍ജനം പറയുന്നത് അണ്ഡത്തോടു സംഗമിക്കാന് വെമ്പുന്ന ബീജത്തെക്കുറിച്ചല്ല, മറിച്ച് സ്ത്രീയുടെ ഉള്ളില് മുളപൊട്ടുന്ന സര്‍ഗചോദനയെക്കുറിച്ചാണ്.\nഅഗ്നിയേക്കാള് ചൂടേറിയതും മഞ്ഞിനൊപ്പം കുളിര്‍ത്തതും വായുവേക്കാള് ചലനാത്മകവുമായ ആ തരംഗപരമ്പരയില്‍പ്പെട്ട് ഒഴുകിക്കൊണ്ടിരുന്നപ്പോള് അഭൂതപൂര്‍വമായൊരാഹ്ലാദം അവനിലനുഭവപ്പെട്ടു. അതേസമയം സംഭ്രമവും. ചൂളയിലുരുകുന്ന ലോഹം മൂശയിലേക്കു പകരുമ്പോഴെന്നപോലെ. ഹോ, എന്തൊരു നിരന്തരമായ സമ്മര്‍ദവേഗമാണിത്. എന്തൊരാവേശകരമായ പ്രവാഹസംയോഗം! വിശ്വമഹാശക്തികളുടെ ഈ ഒന്നുചേരല് ലക്ഷ്യത്തിലേക്കുള്ള തന്റെ മാര്‍ഗം സുഗമമാക്കാനാണോ? അതോ നിഷ്ഫലമാക്കുവാനോ? ആരുടെയോ എന്തിന്റെയോ സഹായംകൂടി തനിക്കാവശ്യമുണ്ടെന്നു തോന്നി. അനന്തയില്‍നിന്നുതന്നെ ആവാഹിച്ചെടുത്തതും അനന്തതയിലേക്കാകര്‍ഷിക്കുന്നതുമായ ഏതോ ഒരു ശക്തിയുടെ കൈത്താങ്ങല്. അവസാനനിമിഷത്തില് അതു തന്നെ വിട്ടുകളയുമോ? ബോധസീമകളെയാകെയുണര്‍ത്തിക്കൊണ്ട് അബോധപൂര്‍വമായി താന് അലറുന്നു - 'എന്നെ സ്വീകരിക്കൂ... എനിക്കു ഞാനാവണം... ഞാന് മാത്രമായ ഞാന്...\n-ഇതുതന്നെയല്ലേ, രചനയുടെ വേളയില് ഓരോ ആത്മാവും അലറുന്നത്? അക്കാലത്ത് ഇങ്ങനെയൊരു കഥയെഴുതാന് എന്തൊരു ധൈര്യം! അന്തര്‍ജനത്തിന്റെ ഭര്‍ത്താവ് നാരായണന്‍നമ്പൂതിരി മഹാമനസ്‌കനായതുകൊണ്ടല്ല, അദ്ദേഹത്തെക്കാള് ഉറച്ച കാഴ്ചപ്പാടുകളും സ്വഭാവദാര്‍ഢ്യവും അന്തര്‍ജനത്തിനുണ്ടായിരുന്നതുകൊണ്ടാണ്, സമൂഹത്തിന്റെ കീഴ്‌വഴക്കങ്ങള് മുഴുവന് പിന്നാക്കം വലിക്കുമ്പോഴും തന്റെ ഭാര്യയാണു ശരിയെന്നു തീരുമാനിക്കാന് കഴിയുംവിധം അദ്ദേഹത്തെ സ്വാധീനിക്കാന് അന്തര്‍ജനത്തിനു കഴിഞ്ഞത്. അന്തര്‍ജനവും ബാലാമണിയമ്മയുമൊക്കെ സ്‌നേഹംകൊണ്ടോ ആദരവുകൊണ്ടോ ആര്‍ജവംകൊണ്ടോ വിധേയത്വംകൊണ്ടോ ഒപ്പം ജീവിച്ചവരെ തങ്ങളുടെ കര്‍മത്തില് പങ്കാളികളായി മെനഞ്ഞെടുത്തു എന്നതല്ലേ ശരി? തങ്ങള്‍ക്കു വേണ്ടവിധം ജീവിതപങ്കാളിയെ വാര്‍ത്തെടുത്തവരാണ് കലയിലും കുടുംബത്തിലും ഒരുപോലെ വിജയിച്ച പുരുഷന്‍മാരും. പക്ഷേ, സ്ത്രീകള് സാമൂഹികവും വ്യക്തിപരവുമായ സമ്മര്‍ദങ്ങളുടെ പേരില് സ്വമേധയാ അത്തരം ഉടച്ചുവാര്‍ക്കപ്പെടലുകള്‍ക്ക് പുരുഷന്‍മാരെക്കാള് അനായാസേന വിധേയരാകുന്നു. ജീവിതപങ്കാളി ഏതു സ്ത്രീയായിരുന്നാലും അവരെ ജയയാക്കിത്തീര്‍ക്കാന് ഭരത് ഗോപിക്കു വേണ്ടിവന്ന പ്രയത്‌നത്തിന്റെ നൂറിരട്ടിയാണ് ദാമ്പത്യത്തിന്റെ പൊള്ളിയടര്‍ന്ന വ്രണങ്ങളെക്കുറിച്ചെഴുതുമ്പോഴും ഭര്‍ത്താവിനെ 'കമലയ്ക്കു തണുക്കും' എന്നോര്‍മിപ്പിച്ചു കമ്പിളിഷാളുമായി പിന്നാലെ ചെല്ലുന്ന ദാസേട്ടനാക്കിത്തീര്‍ത്ത മാധവിക്കുട്ടിയുടേത്. ഭര്‍ത്താവ് ആരായിരുന്നെങ്കിലും ആ പുരുഷനെ തന്റെ ദാസേട്ടന് തന്നെയാക്കിത്തീര്‍ക്കാന് മാത്രം ശക്തവും അന്യാദൃശവുമായ വൃക്തിത്വം മാധവിക്കുട്ടിക്കുണ്ടായിരുന്നതുകൊണ്ടാണ് ദാസേട്ടന് നാമറിയുന്ന ദാസേട്ടനായത് എന്നും ഞാന് വിശ്വസിക്കുന്നു.\nഅതേസമയം, കുടുംബത്തിനുള്ളില് വിപ്ലവം നടത്താനും സമൂഹത്തിന്റെ അംഗീകാരം നേടാനും ചെലവിട്ട ഊര്‍ജം കൂടി ലാഭിച്ചിരുന്നെങ്കില് അന്തര്‍ജനവും മാധവിക്കുട്ടിയുമൊക്കെ എത്രയോ മികച്ച വാര് ആന്‍ഡ് പീസുകള് രചിക്കുമായിരുന്നില്ല!\n(മഴയില് പറക്കുന്ന പക്ഷികള് എന്ന പുസ്തകത്തില് നിന്ന്)\nPosted by രമ്യാനാഗരാജന് at 8:08 AM0comments\n. 1966-ല് (അന്നു വിജയന്റെ ഒറ്റനോവലും ഇറങ്ങിയിട്ടില്ല) ഇന്ത്യയില് ഭക്ഷ്യക്ഷാമത്തിന്റെ നാളുകളാണ്; ധാന്യക്കൃഷി കാര്യമായില്ലാത്ത കേരളത്തില് കാര്യങ്ങള് തീര്‍ത്തും വഷളാണുതാനും. നിത്യഭക്ഷണത്തിനു റേഷന്‍ഷോപ്പുകളെ ആശ്രയിച്ചിരുന്ന മലയാളിയെ മരവിപ്പിച്ചതായിരുന്നു ആളൊന്നിന് രണ്ടാഴ്ചയിലൊരിക്കലുള്ള റേഷന് വിഹിതം ആറ് ഔണ്‍സാക്കി കുറച്ചുകൊണ്ടുള്ള സര്‍ക്കാര് തീരുമാനം. ഇതേസമയംതന്നെ അമേരിക്കയും സോവിയറ്റ് യൂനിയനും കൃത്രിമോപഗ്രഹങ്ങള് വിക്ഷേപിക്കുന്ന തിരക്കിലാണ്. രണ്ടുനാള് കഴിഞ്ഞ് മാതൃഭൂമിയില് വിജയന്റെ കാര്‍ട്ടൂണ് കണ്ടാണ് മലയാളി ഉണര്‍ന്നത്. സ്‌പേസില് ഒരുപഗ്രഹത്തിനു മുകളില് ഇരിക്കുന്ന ഒരു വിദ്വാന് ടെലസ്‌കോപ്പിലൂടെ താഴെ ഭൂമിയിലേക്ക് നോക്കിയിട്ട് കൂട്ടുകാരനോട് പറയുന്നത്: 'ആ ഗ്രഹത്തില്, ആറ് ഔണ്‍സ് അരികൊണ്ട് നിലനില്ക്കുന്നതരം ഒരു ജീവിവര്‍ഗമുണ്ട്.'\nവിജയന്റെ പ്രതിഭയുടെ ആദ്യമിന്നലാട്ടങ്ങളിലൊന്നായിരുന്നു അത്. 1960 കളിലെ ദില്ലിയില് കഴിയാനിടവന്ന മലയാളി എഴുത്തുകാരിലൊരാളായതുകൊണ്ടുതന്നെ നാട്ടില് തീരേ അപരിചിതനാണ് അന്നു വിജയന്. 'മലയാളനോവലിലെ സുവര്‍ണകാലം' എന്നു പിന്നീട് പ്രസിദ്ധമായ കൂട്ടായ്മ ചമച്ചത് ഇവരൊക്കെയായിരുന്നുതാനും. സ്വന്തം സൃഷ്ടികള് ഉറക്കെ വായിച്ചുകേള്‍പ്പിക്കാനും, ക്രിയാത്മകവിമര്‍ശനങ്ങള് കേള്‍ക്കാനുംവേണ്ടി കൊണോട്ട് പ്ലെയ്‌സിലുള്ള കേരള ക്ലബ്ബില് അവരൊത്തുകൂടുമായിരുന്നു.\n1967-ലാണ് ഖസാക്കിന്റെ ഇതിഹാസം, മാതൃഭൂമി ആഴ്ചപ്പതിപ്പില് വന്നുതുടങ്ങുന്നത്. ശീലിച്ച വായനാശീലങ്ങളെ ചോദ്യംചെയ്യുന്ന ഒന്നായിരുന്നു വിജയന്റെ ഈ ആദ്യനോവല്. നാലോ അഞ്ചോ ലക്കങ്ങള് പിന്നിട്ടപ്പോഴാണ് അപരിചിതത്വം ആദരവിന് വഴിമാറിയതും തങ്ങള് സാക്ഷ്യംവഹിക്കുന്നത് ഒരു ക്ലാസിക്കിന്റെ സൃഷ്ടിക്കാണെന്നു വായനക്കാര് അറിഞ്ഞുതുടങ്ങുന്നതും. ഇതേ കാലത്തുതന്നെ, അത്രയൊന്നും പ്രശസ്തനല്ലാത്ത ഒരു കൊളമ്പിയന് നോവലിസ്റ്റ് തന്റെ അഞ്ചാമത്തെ നോവലുമായി ഭാഗ്യപരീക്ഷണം നടത്തുന്നുണ്ടായിരുന്നു. ഏകാന്തതയുടെ നൂറു വര്‍ഷങ്ങള് സ്പാനിഷ് സാഹിത്യത്തില് ചെയ്തതെന്തോ, അതുതന്നെ ഖസാക്കിന്റെ ഇതിഹാസം മലയാളത്തില് ചെയ്തു.\nഅതിലൂടെ എഴുത്തുകാര്‍ക്ക് ഒരു മാനദണ്ഡം നിര്‍ണയിക്കുകയായിരുന്നു വിജയന്. ആ കാലത്തിന്റെ നോവലാണ് ഖസാക്ക്; സ്ഥലകാലചരിത്രമെങ്കിലും ദശാബ്ദങ്ങള്‍ക്കപ്പുറമെത്തുന്ന രചനാവിശേഷങ്ങളുള്ള ഒരു കൃതി. പാലക്കാട്ടെ ഒരു സാങ്കല്പികഗ്രാമത്തിലാണ് കഥാനായകന് രവി ഒരു സ്‌കൂള് തുടങ്ങാനെത്തുന്നത്. അല്പകാലത്തെ ഈ താമസത്തിനിടയ്ക്ക് ജീവിതത്തിന്റെ സകല തീക്ഷ്ണചോദനകളും അയാള് അനുഭവിക്കുന്നുണ്ട്. രതി, രാഷ്ട്രീയം, മതബോധം. വായനക്കാര്‍ക്കു ചുറ്റും ഒരു മാസ്മരികത നെയ്യുന്നുണ്ടായിരുന്നു ഈ നോവല്. ചപ്രത്തലമുടിയും കാളിമയാളുന്ന കണ്ണുകളുമുള്ള ഒരു കോളേജ് പയ്യന് റെയില്‍വേസ്റ്റേഷനില് ചെന്ന് ഖസാക്കിലേക്ക് ടിക്കറ്റ് ചോദിച്ച ഒരു കഥയുണ്ട്. അങ്ങനെയൊരു സ്ഥലമില്ലെന്ന് എന്തായിട്ടും അവനെ ബോധ്യപ്പെടുത്താനായില്ല. താന് ഖസാക്കുകാരനാണ് എന്നുതന്നെ ശഠിച്ചു അവന്. പല മലയാളികളുടെയും സങ്കല്പലോകത്തെ സ്വന്തം നാടായിരുന്നു രവിയുടെ സ്വന്തം ഖസാക്ക്.\nഖസാക്കിന്റെ ചട്ടക്കൂടില്‍നിന്നു മാറി അലിഗറി സങ്കേതത്തിലാണ് വിജയന് രണ്ടാമത്തെ നോവല്, ധര്‍മപുരാണം എഴുതിയത്. ജീര്‍ണിച്ചുതുടങ്ങിയ ഒരേകാധിപതിയുടെ അമേധ്യപുരാണം. ആറു നോവലുകള്, ഒന്‍പതു കഥാസമാഹാരങ്ങള്, ഒരു കാര്‍ട്ടൂണ് പുസ്തകം, പിന്നെ കുറേ ലേഖനസമാഹാരങ്ങള്. ഇത്രയുമാണ് പ്രസിദ്ധീകൃതമായിട്ടുള്ളത്. എല്ലാറ്റിനേയും ഉള്‍ക്കൊള്ളുന്ന ദര്‍ശനസമഗ്രതകൊണ്ട് അനന്യനായിരുന്നു വിജയന്. കാര്യങ്ങളെ ഒന്നുചേര്‍ക്കാനുള്ള കഴിവ്, അസദൃശതകളുടെ മുകളിലൂടെയും സമാനതകളുടെ സേതുപണിയാനുള്ള സിദ്ധി-ഗ്രാമത്തിലെ റേഷന്‍കടയും റഷ്യന് ബഹിരാകാശപേടകവും പോലെ. ഇതൊക്കെയാണ് മലയാളസാഹിത്യത്തില് വിജയന്റെ കൈയൊപ്പുകള്. സമ്മിശ്രപദങ്ങള് സൃഷ്ടിക്കുന്നതിലുള്ള കഴിവും ഭാഷാശൈലിയിലെ അപാരമായ വൈഭവവും ഈ പ്രതിഭാവിലാസത്തിന്റെ പ്രതിഫലനങ്ങള്‍തന്നെ. അന്താരാഷ്ട്ര കാഴ്ചപ്പാടുകളുള്ള ആദ്യത്തെ മലയാള എഴുത്തുകാരന് വിജയനാണ്. ഇരിങ്ങാലക്കുടയിലെയും ചെങ്ങന്നൂരിലെയും ജീവിതങ്ങള്‍പോലെത്തന്നെ പരിചിതമായിരുന്നു വിജയന് ഓഷ്‌വിറ്റ്‌സും, ഹോങ്കോങ്ങിലെ കൊടുങ്കാറ്റും, ഇമ്രേ നാഗിയുടെ വധവുമൊക്കെ.\nവാര്‍ത്താവിശകലനങ്ങളോടോ എഡിറ്റോറിയലിനോടോ, ബന്ധപ്പെടാതെ സ്വതന്ത്രമായി നില്ക്കുന്ന കാര്‍ട്ടൂണുകളായിരുന്നു അധികവും. പ്രതിദിനവിശേഷങ്ങള്‍ക്കു പകരം ചരിത്രാന്വേഷണങ്ങളായിരുന്നു അധികവും ഇതിവൃത്തം. സോവിയറ്റ് യൂണിയന് തകര്‍ന്നതും-അന്ന് സ്റ്റേറ്റ്‌സ്മാനിലാണ്. വിജയന് കാര്‍ട്ടൂണ്‍വര നിര്‍ത്തിയതും ഒരേസമയത്താണ്. സോവിയറ്റ് യൂണിയന് പ്രത്യേക വിശകലനത്തിനെടുക്കാറുണ്ടായിരുന്നെങ്കിലും ഒ.വി. വിജയന് ഒരിക്കലും ഒരു ശീതസമരപ്പോരാളിയായി താഴ്ന്നിരുന്നില്ല. നാട്ടിലെ പാരമ്പര്യവാദികളെ കളിയാക്കാനുള്ള ഒരുപാധിയായിരുന്നു അദ്ദേഹത്തിന് ഈ കാര്‍ട്ടൂണുകള് എന്നുവേണം കരുതാന്. അമ്പു കൊള്ളാത്ത കുരുക്കളുണ്ടായിരുന്നുമില്ല കൂട്ടത്തില്. ശാരീരികാവശതകള് അനുവദിക്കാതായപ്പോഴാണ് വിജയന് വര നിര്‍ത്തിയത്. മലയാളത്തില് എഴുത്ത്-കൃത്യമായി പറഞ്ഞാല്, പറഞ്ഞെഴുതിക്കല്-തുടരുകയും ചെയ്തു.\nPosted by രമ്യാനാഗരാജന് at 7:51 AM0comments\nമലയാളിയുടെ പ്രിയപ്പെട്ട എഴുത്തുകാരി മാധവിക്കുട്ടി എന്ന കമല സുരയ്യ ഓര്‍മയായിട്ട് മെയ് 31-ന്3വര്‍ഷം. എന് . എസ് മാധവന്റെ ഓര്‍മ.\nകുട്ടിക്കാലത്ത് സാഹിത്യകാരന് ആകണമെന്ന് ആഗ്രഹിക്കുവാന് എനിക്കു ധൈര്യം തന്നത് എഴുതുന്നവരുടെ കൂട്ടത്തില് മാധവിക്കുട്ടി മാത്രമായിരുന്നു. എഴുത്തുകാര്‍ക്ക് പറഞ്ഞിട്ടുള്ള ലക്ഷണങ്ങള് ഒന്നും എനിക്കില്ലായിരുന്നു.\nഎന്റെ കുട്ടിക്കാലത്തെ സങ്കടകരമായ ഒരോര്‍മ, ചുറ്റുവട്ടത്ത് താമസിച്ചിരുന്ന നോവലിസ്റ്റ് രാജലക്ഷ്മിയുടെ ആത്മഹത്യയായിരുന്നു. സ്ത്രീയായതിന്റെ പേരില് അവര് എഴുത്തിനു നല്കിയ കൂലിയായിരുന്നുവേത്ര ആ മരണം.\nഅങ്ങനെ ഒരു മലയാളിസാഹിത്യകാരന്റെ നിര്‍മിതിക്ക് ആവശ്യമുള്ള കോപ്പുകളൊന്നും-പുരുഷനാണെന്നൊഴിച്ചാല്-ഞങ്ങളില് പലരുടെയും പക്കല് ഉണ്ടായിരുന്നില്ല. 1950 കളിലെ എഴുത്തുകാരന് ഒന്നുകില് ഇംഗ്ലീഷ്, മലയാളം, സംസ്‌കൃതം തുടങ്ങിയ ഭാഷകളില് ഏതെങ്കിലും ഒന്നില് അക്കാദമിക് പ്രാവീണ്യം ഉണ്ടായിരിക്കണം. അല്ലെങ്കില് അപരിചിതദേശങ്ങളില് ചില്ലിക്കാശ് ഇല്ലാതെ അലഞ്ഞുനടന്ന് വേണ്ടത്ര 'ജീവിതാനുഭവങ്ങള്' നേടിയെടുത്തിരിക്കണം. പലപ്പോഴും ഈ യാത്രകള് സാങ്കല്പികമായിരിക്കും എന്നതു വേറെ കാര്യം. ഇതുമല്ലെങ്കില് കാലോചിതമായ രാഷ്ട്രീയനിലപാടുകള് സ്വീകരിക്കുക; അവ വിളിച്ചുകൂവി നടക്കുക. കുറച്ചുനാള് കഴിഞ്ഞാല് രാഷ്ട്രീയപ്രസ്ഥാനങ്ങളുടെ ശക്തമായ സാംസ്‌കാരികവിഭാഗങ്ങള് നിങ്ങളെ സുഖദമായ ഭ്രമണപഥങ്ങളിലേക്ക് വിക്ഷേപിക്കും.\nമാധവിക്കുട്ടിക്ക് ഈവക ആനുകൂല്യങ്ങള് ഒന്നും ലഭിച്ചില്ല. അവര് സ്‌കൂള് വിദ്യാഭ്യാസം പൂര്‍ത്തിയാക്കിയിട്ടില്ല എന്നു കേട്ടത് ഞങ്ങളെ കുറച്ചൊന്നുമല്ല രസിപ്പിച്ചത്. ഏതായാലും അവര് ബിരുദധാരി ആയിരുന്നില്ല. അവര്‍ക്ക് വേണ്ടത്ര പദസ്വാധീനം ഉണ്ടായിരുന്നോ എന്നതും സംശയാസ്പദമായിരുന്നു. എന്നിട്ടും മാധവിക്കുട്ടി അവരുടെ ബാല്യസ്മൃതികളുടെ സുഗന്ധാരാമത്തില് നിന്ന്-പൂക്കളില്‍നിന്ന് തേനീച്ചകള് മധു ശേഖരിക്കുന്നതുപോലെ-വാക്കുകള് സഞ്ചയിച്ചു മലയാളത്തിലെ എക്കാലത്തും ഓര്‍ക്കുന്ന പല കഥകളും എഴുതി.\nമലയാളകഥയില് വസന്തം വന്ന കാലമായിരുന്നു അത്. എം.പി. നാരായണപിള്ള, വി.കെ.എന്., ഒ.വി. വിജയന് തുടങ്ങിയ പ്രബലര് തിങ്ങിനിറഞ്ഞിരുന്ന സ്ഥലത്താണ് മാധവിക്കുട്ടി വിരല്‍കുത്തുവാന് ഇടം തേടിയത്. കൂസലില്ലാതെ മാധവിക്കുട്ടി അവരുടെ ഇടയില് പിടിച്ചുനില്ക്കുക മാത്രമല്ല ചെയ്തത്; അവര് അവിസ്മരണീയമായ പല കഥകളും എഴുതി. അങ്ങനെ നാലപ്പാട്ട് കുടുംബത്തില് പിറന്നതുകൊണ്ടാണ് മാതൃഭൂമി ആഴ്ചപ്പതിപ്പില് എഴുതുവാന് മാധവിക്കുട്ടിക്ക് അവസരം കിട്ടിയത് എന്നു പറഞ്ഞുനടന്നിരുന്ന ഏറ്റവും കടുത്ത ദോഷൈകദൃക്കിന്റെവരെ വായടയുന്നതും ഞങ്ങള് കണ്ടു.\n'ഉള്ളില്‍ത്തട്ടി സത്യം പറയുവാനുള്ള ശേഷി എന്റെ കുടുംബത്തില് ആര്‍ക്കും ഉണ്ടായിരുന്നില്ല. ആ വീട്ടിലെ അന്തേവാസികള് വായ് മൂടിക്കെട്ടിയ ചീനഭരണികളെപ്പോലെയായിരുന്നു. അവരുടെ രുചിയും ഗന്ധവും മറ്റാരെയും അറിയിക്കാതെ അവര് കഴിച്ചുകൂട്ടി,' മാധവിക്കുട്ടി ഓര്‍മക്കുറിപ്പുകളില് എഴുതി. അവര് മുക്തി കണ്ടെത്തുവാന് തിരഞ്ഞെടുത്ത മാര്‍ഗം ഒരുപക്ഷേ, എന്റെ കഥ എന്ന അവരുടെ ആത്മകഥ ആയിരിക്കണം. അതിലൂടെ വിരസവും അതിസാധാരണവും ആയ പരിസരങ്ങളുമായി ബന്ധിപ്പിച്ചുനിര്‍ത്തിയ എല്ലാ പാശങ്ങളും അത്യന്തം വേദന സഹിച്ച് അവര് മുറിച്ചുകളഞ്ഞു.\nമാധവിക്കുട്ടി എഴുതിത്തുടങ്ങിയ കാലത്ത് അവരുടെ സമകാലികര് പുരുഷന്മാര് ആയിരുന്നുവെന്നതുപോട്ടെ, അവരുടെ എഴുത്തില്‍നിന്നു കേട്ട സ്വരം മുഴങ്ങുന്ന ആണൊച്ച ആയിരുന്നു. അതിനിടയിലൂടെയാണ് വായനക്കാര് ആദ്യമായി വേറിട്ടൊരു ശബ്ദം കേള്‍ക്കുന്നത്. അല്ല, അത് പെണ്ണിന്റെ ശബ്ദം ആയിരുന്നില്ല. അത് ഉഭയലിംഗങ്ങളുടെ ശബ്ദമായിരുന്നു. ആഖ്യാതാവ് സ്ത്രീപുരുഷ ശബ്ദങ്ങളില് സംസാരിക്കുന്നതു വായനക്കാര് ആദ്യമായി കേള്‍ക്കാന് തുടങ്ങി.\nസമകാലികരായ പുരുഷന്മാരായ എഴുത്തുകാരില്‍നിന്നു വ്യത്യസ്തയായി മാധവിക്കുട്ടിക്ക് ലോകത്തിനെ എതിര്‍ലിംഗത്തിലുള്ള, അതായത് അവരുടെ കാര്യത്തില് പുരുഷന്മാര്, കഥാപാത്രങ്ങളുടെ കണ്ണുകളിലൂടെ കാണുന്നതില് പ്രയാസമുണ്ടായിരുന്നില്ല. ഒരര്‍ഥത്തില് ഞാനടക്കമുള്ള സ്ത്രീകളും പുരുഷന്മാരും അടങ്ങുന്ന എഴുത്തുകാരുടെ ഒരു തലമുറയ്ക്ക് സ്വലിംഗത്തിന്റെ അല്ലാത്ത ശബ്ദത്തില് കഥ പറയുവാന് പ്രചോദനം നല്കിയതു മാധവിക്കുട്ടിയായിരുന്നു.\nസ്ത്രീപക്ഷ എഴുത്തുകാരിയായി മാധവിക്കുട്ടിയെ വിശേഷിപ്പിക്കുന്നത് അവരുടെ രാഷ്ട്രീയം വെറും ലിംഗപരമായ കളത്തില് തളച്ചിടുകയായിരിക്കും. മാധവിക്കുട്ടിയുടെ സ്ത്രീത്വം വന്ന വഴികളില് ശരീരത്തെക്കുറിച്ചുള്ള തീവ്രമായ ബോധമുണ്ടായിരുന്നു. സ്ത്രീവാദം അതില്‍നിന്നു വേര്‍പെടുത്താന് പറ്റാത്ത അംശമായിരുന്നു. എല്ലാ വലിയ എഴുത്തുകാരെയുംപോലെ മാധവിക്കുട്ടി സ്വന്തം രാഷ്ട്രീയം സംവദിക്കുവാന് ഉതകുന്ന ഒരു ആവിഷ്‌കാരരീതികണ്ടെത്തി. ശകലിതവും പ്രകോപിപ്പിക്കുന്നതും കൗശലം നിറഞ്ഞതുമായ ആവിഷ്‌കാരം. കീഴാളരും മേലാളരും വ്യക്തികളും തമ്മിലുള്ള പരസ്പരബന്ധങ്ങളെപ്പറ്റി മുറുക്കം തോന്നിപ്പിക്കുന്ന കവിതകളും ഓര്‍മക്കുറിപ്പുകളും കഥകളും അവര് എഴുതി. ചുമരുകള്‍ക്കുള്ളിലെ രാഷ്ട്രീയമായിരുന്നു അവരുടെ സാഹിത്യത്തിലെ പ്രമേയം.\nസ്ത്രീവിദ്വേഷം തുളുമ്പുന്ന നമ്മുടെ സമൂഹത്തില് സത്യസന്ധയായ എഴുത്തുകാരിയായി ജീവിച്ചത് എളുപ്പമാകുവാന് ഇടയില്ല. ഏതാണ്ട് ഒടുക്കംവരെ മാധവിക്കുട്ടി അതില്‍നിന്ന് ഒളിച്ചോടിയില്ല. കാര്യങ്ങള് കീഴ്‌മേല് മറിക്കുവാനുള്ള അപാരകൗശലമുണ്ടായിരുന്ന അവര് എതിരാളികളുടെ വിദ്വേഷത്തെ നേരിട്ടത് എഴുത്തുകൊണ്ടും സഹജവഴിയില് നടന്നുമാണ്. ഇസ്‌ലാമിലേക്കുള്ള അവരുടെ സഞ്ചാരവും ഈ സ്വാതന്ത്ര്യസമരത്തിന്റെ ഭാഗമായിരുന്നോ എന്ന് എനിക്കു കൃത്യമായി പറയുവാന് പറ്റുന്നില്ല.\nഅവസാനമായി ഞാന് മാധവിക്കുട്ടിയെ കണ്ടത് അവരുടെ എറണാകുളം ഫ്ലറ്റില് വെച്ചാണ്. അത്താഴമേശയില് ഞാന് ചോദിച്ചു: 'പ്രിയപ്പെട്ട നായിക സുരയ്യയാണോ?'\nതുടര്‍ന്ന് ആവേശത്തോടെ ഗുരുദത്തിനെയും വഹീദാ റഹ്മാനെയും\nമാധവിക്കുട്ടി അനുകരിക്കുവാന് തുടങ്ങി. ആ ജോടി അഭിനയിച്ച ചൗദ്‌വിന് കാ ചാന്ദ് എന്ന സിനിമയിലെ ഒരു ഗാനത്തിന്റെ രണ്ടു വരികളും അവര് മൂളി.\nമടങ്ങുന്ന നേരത്ത് വിരുന്നുമുറിയിലെ മച്ചില് അലങ്കാരത്തിനായി ഒട്ടിച്ചുവെച്ചിരുന്ന ഒരു 'വെള്ളിനക്ഷത്രം' തന്നത്താനെ അടര്‍ന്നുവീണു. മാധവിക്കുട്ടി അതെടുത്ത് എന്റെ മകള്‍ക്കു കൊടുത്തുകൊണ്ട് ഒരു പടിഞ്ഞാറന് വിശ്വാസം ഓര്‍മിപ്പിച്ചു, 'നക്ഷത്രം വീഴുന്നതു കാണുമ്പോള് എന്തെങ്കിലും ആഗ്രഹിച്ചാല് അതു നടക്കും.'\nPosted by രമ്യാനാഗരാജന് at 7:35 AM0comments\n19 മാർച്ച് 2012\nPosted by രമ്യാനാഗരാജന് at 12:40 PM0comments


പ്രശ്നകടങ്ങൾ വർധിച്ചു; എസ്ബിഐ ലാഭം താണു : Deepika.com Business News\nമുംബൈ: പ്രശ്നകടങ്ങൾ വർധിച്ചതോടെ സ്റ്റേറ്റ് ബാങ്ക് ഓഫ് ഇന്ത്യയുടെ ലാഭം ഇടിഞ്ഞു. ഉപകന്പനികളുടെ വരവ് കണക്കാക്കാതെ നോക്കുന്പോൾ അറ്റാദായം 37.9 ശതമാനം കുറഞ്ഞു. 2,538.32 കോടിയിൽനിന്ന് 1,581.55 കോടിയിലേക്കു സെപ്റ്റംബറിലവസാനിച്ച ത്രൈമാസത്തിലെ ലാഭം താണു.\nമൊത്തം നിഷ്‌ക്രിയ ആസ്തി 7.14 ശതമാനത്തിൽനിന്ന് 9.83 ശതമാനമായി. ഇതുമൂലം ഇവയ്ക്കുള്ള വകയിരുത്തൽ 7,669.66 കോടിയിൽനിന്ന് 16,715.20 കോടി രൂപയായി.\nമൊത്തം എൻപിഎ (പ്രശ്നകടങ്ങൾ) 1,05,782.96 കോടിയിൽനിന്ന് ഒരു വർഷംകൊണ്ട് 1,86,114.60 കോടിയായി വർധിച്ചു. അറ്റ എൻപിഎ ഇതേ കാലയളവിൽ 60,013.45 കോടിയിൽനിന്ന് 97,896.29 കോടി രൂപയിലെത്തി.\nബാങ്കിന്‍റെ ആകെ വരുമാനം 50,742.9 കോടിയിൽനിന്ന് 65,429.63 കോടിയായി. എസ്ബിഐ ലൈഫിലെ ഓഹരി വിറ്റു ലഭിച്ച 8,400 കോടി രൂപയാണു വരുമാനം കൂട്ടിയത്. ഉപകന്പനികളുടെ വരവും ഓഹരി വിറ്റതും എല്ലാം ചേർന്നുള്ള അറ്റലാഭം 20.7 കോടിയുടെ സ്ഥാനത്ത് 1,840.43 കോടിയിലേക്കു വർധിച്ചു.\nമുംബൈ: നഷ്ടം മാത്രം വരുത്തിയ ടെലികോം ബിസിനസിൽ ടാറ്റാ സൺസ് കഴിഞ്ഞ വർഷം എഴുതിത്തള്ളിയത് 28,651 കോടി രൂപ. ...


എയർപോഡ്സ് മാക്സിനായി ആപ്പിൾ ഫേംവെയർ അപ്‌ഡേറ്റ് 3E756 പുറത്തിറക്കുന്നു ഞാൻ മാക്കിൽ നിന്നാണ്\nമാനുവൽ അലോൺസോ | 09/06/2021 12:00 | ഞങ്ങളെ കുറിച്ച്\nഅവസാന അപ്‌ഡേറ്റിന് കുറച്ച് മാസങ്ങൾക്ക് ശേഷം, അമേരിക്കൻ കമ്പനി എയർപോഡ്സ് മാക്സിനായി ഫേംവെയറിന്റെ പുതിയ പതിപ്പ് പുറത്തിറക്കി. ഇത് എന്താണ് ചേർത്തതെന്നോ എന്താണ് നീക്കം ചെയ്തതെന്നോ ഇപ്പോൾ അറിയില്ല. അല്ലെങ്കിൽ അവൻ ഒന്നോ അല്ലെങ്കിൽ മറ്റൊന്നോ ചെയ്തിട്ടില്ലെങ്കിൽ. നമുക്ക് ഇതിനകം തന്നെ അറിയാവുന്ന സ്പേഷ്യൽ ഓഡിയോയുടെ കൂട്ടിച്ചേർക്കലിനൊപ്പം, ഇത് ഒരു സോഫ്റ്റ്വെയർ മെച്ചപ്പെടുത്തൽ മാത്രം നേടുന്നതിനുള്ള ഒരു വിഷയമായിരിക്കുമെന്നത് വ്യക്തമാണ്. ഒരു രീതിയിലും ഞങ്ങൾക്ക് ഇതിനകം 3E756 പതിപ്പ് ഉണ്ട്.\nഎയർപോഡ്സ് മാക്സിനായി ആപ്പിൾ ഫേംവെയർ പതിപ്പ് 3E756 പുറത്തിറക്കി. മുമ്പ്, ഫേംവെയർ പതിപ്പ് 3C39 ആയിരുന്നു. അതിനാൽ, എന്തെങ്കിലുമുണ്ടെങ്കിൽ, ഫേംവെയർ പതിപ്പ് കുറച്ചുകൂടി നീണ്ടു. പുതിയവയെ സംബന്ധിച്ചിടത്തോളം, മുകളിൽ സൂചിപ്പിച്ചതുപോലെ, അത് കാണാനുണ്ട്. ഇത്തരത്തിലുള്ള അപ്‌ഡേറ്റുകൾക്കായി ആപ്പിൾ സാധാരണയായി റിലീസ് കുറിപ്പുകൾ നൽകില്ല. അതിനാൽ ഇത്തവണ ഒരു രഹസ്യമായി തുടരുന്നു.\nപല ഉപയോക്താക്കൾക്കും അവ വളരെ പ്രചാരത്തിലുണ്ടായിട്ടുള്ള ചില അടിസ്ഥാന പ്രശ്നങ്ങളെ ആപ്പിൾ അഭിസംബോധന ചെയ്യുന്നുവെന്നത് സാധ്യമാണ്. മറ്റ് പ്രശ്നങ്ങൾ പരിഹരിക്കാനോ മറ്റുള്ളവ മെച്ചപ്പെടുത്താനോ ആപ്പിൾ ലക്ഷ്യമിടാനും സാധ്യതയുണ്ട്. ഇത് ചെറിയ മെച്ചപ്പെടുത്തലുകളും സുരക്ഷാ മെച്ചപ്പെടുത്തലുകളും മാത്രമാണെങ്കിൽ പോലും. അടിസ്ഥാന അപ്‌ഡേറ്റുകളിൽ സാധാരണവും സാധാരണവുമാണ്.\nഎയർപോഡുകളിലേക്കുള്ള അപ്‌ഡേറ്റുകൾ സാധാരണയായി യാന്ത്രികമായി ചെയ്യപ്പെടും, പക്ഷേ ഇത് അൽപ്പം നിർബന്ധിതമാക്കുമെന്നത് ശരിയാണ്. നിങ്ങൾ എയർപോഡ്സ് മാക്സിനെ ഒരു ഐഫോണിലേക്കോ ഐപാഡിലേക്കോ ബന്ധിപ്പിച്ച് അതിലേക്ക് പോകുക ക്രമീകരണങ്ങൾ -> പൊതുവായ -> കുറിച്ച് -> എയർപോഡുകൾ. നിങ്ങളുടെ ഹെഡ്‌ഫോണുകളുടെ പതിപ്പ് ഏതെന്ന് അവിടെ നിങ്ങൾ കാണും, ഒരുപക്ഷേ പുതിയ പതിപ്പ് ഇപ്പോൾ ഡൗൺലോഡുചെയ്യാൻ നിങ്ങൾ അഭ്യർത്ഥിക്കുന്നു. പക്ഷേ, അത് തിരിച്ചറിയാതെ തന്നെ ചെയ്യുന്ന ഒന്നായിരിക്കും.\nഞങ്ങൾ തീർപ്പുകൽപ്പിച്ചിട്ടില്ല പറയേണ്ട എന്തെങ്കിലും വാർത്തകൾ ഉണ്ടെങ്കിൽ.\nലേഖനത്തിലേക്കുള്ള പൂർണ്ണ പാത: ഞാൻ മാക്കിൽ നിന്നാണ് » ആപ്പിൾ » ഞങ്ങളെ കുറിച്ച് » എയർപോഡ്സ് മാക്സിനായി ആപ്പിൾ ഫേംവെയർ അപ്‌ഡേറ്റ് 3E756 പുറത്തിറക്കുന്നു\nഞങ്ങൾ സോനോസ് മൂവ് ഒരു തരത്തിലുള്ള സ്പീക്കർ പരീക്ഷിച്ചു


18 വര്‍ഷത്തിനുശേഷവും തീരാത്ത കേസ് | Daniel Pearl Case | കെ. ഉബൈദുള്ള | K Obeidulla | മലയാള മനോരമ ഓൺലൈൻ ന്യൂസ് കോളം | Malayala Manorama News Columns\nകെ. ഉബൈദുള്ള April 08, 2020 10:34 AM IST\nഡാനിയല് പേളിനെ മറക്കില്ലെന്നു യുഎസ്\nകരിമ്പട്ടികയിലാകുമെന്നു പാക്ക് ഭയം\nഡാനിയല് പേള് , ഉമര് സയീദ് ഷെയ്ക്ക്\nഅമേരിക്കന് പത്രപ്രവര്‍ത്തകന് ഡാനിയല് പേള് പാക്കിസ്ഥാനി ലെ കറാച്ചിയില് അതിക്രൂരമായ വിധത്തില് വധിക്കപ്പെട്ടിട്ട് 18 വര്‍ഷം കഴിഞ്ഞു. മാധ്യമ സമൂഹത്തിനു മാത്രമല്ല, ലോകത്തിനു പൊതുവില്‍തന്നെ ഉള്‍ക്കിടിലമുണ്ടാക്കിയ ഒരു സംഭവമായി രുന്നു അത്. രാജ്യാന്തര ഭീകരതയെയുംഅതുമായുള്ള പാക്കിസ്ഥാന്‍റെ കൂട്ടുകെട്ടിനെയും കുറിച്ചുളള ഒട്ടേറെ ചോദ്യങ്ങള് ആ സംഭവം ഉന്നയിക്കുകയുമുണ്ടായി. പക്ഷേ, അതു സംബന്ധിച്ച കേസ് പൂര്‍ണതയില് എത്തിക്കാന് പാക്ക് നീതിന്യായ വ്യവസ്ഥയ്ക്ക് ഇനിയും സാധ്യമായിട്ടില്ല.\nമാത്രമല്ല, കേസിലെ നാലു പ്രതികള്‍ക്ക് ഈയിടെ മോചനത്തി ലേക്കുള്ള വഴി തുറന്നുകിട്ടുകയും ചെയ്തു. 38-ാം വയസ്സില് ഡാനിയന് പേളിനുണ്ടായ ദാരുണമായ അന്ത്യവും അതിന്‍റെ പശ്ചാത്തലവും ഇപ്പോള് പെട്ടെന്നു വീണ്ടും ഓര്‍മ്മിക്കപ്പെടാനുള്ള കാരണവും അതാണ്.\nപാക്ക് ഗവണ്‍മെന്‍റ് ഉടന് ഇടപെട്ടതിനാല് പ്രതികള്‍ക്കു മോചനം സാധ്യമായില്ല. ശക്തമായ രോഷപ്രകടനമാണ് അമേരിക്കയില്‍നിന്നുണ്ടായത്. ഡാനിയല് പേളിനെ അമേരിക്ക മറക്കില്ലെന്നു യുഎസ് സ്റ്റേറ്റ് സെക്രട്ടറി മൈക്ക് പോംപയോ പറഞ്ഞു. ഇടപെടുകയല്ലാതെ ഗവണ്‍മെന്‍റിനു പോംവഴിയുണ്ടായിരുന്നില്ല. ഇല്ലെങ്കില് രാജ്യാന്തര തലത്തില് കര്‍ശനമായ നടപടികളെ നേരിടേണ്ടി വരുമായിരുന്നു.\nപേളിന്‍റെ കൊലപാതകം ഒറ്റപ്പെട്ട സംഭവമായിരുന്നില്ല. ആഗോള ഭീതരതയുടെ പശ്ചാത്തലത്തില് നടന്ന പൈശാചിക കൃത്യങ്ങ ളില് ഒന്നു മാത്രമായിരുന്നു. സ്വൈരവിഹാരത്തിനു ഭീകരര്‍ക്കു പാക്കിസ്ഥാനില് ലഭിക്കുന്ന സൗകര്യം, പാക്ക് സൈനിക ചാരവിഭാഗമായ ഐഎസ്ഐയുമായുളള ഭീകരരുടെ കൂട്ടുകെട്ട് എന്നിവ വീണ്ടും ചര്‍ച്ചാവിഷയമാകുന്നതും സ്വാഭാവികം.\nഉമര് സയീദ് ഷെയ്ക്ക്\nബ്രിട്ടീഷ് പൗരത്വമുള്ള പാക്ക് വംശജനായ ഉമര് സയീദ് ഷെയ്ക്കായിരുന്നു ഡാനിയല് പേള് വധക്കേസിലെ മുഖ്യപ്രതി. 2002 ജൂലൈയില് കറാച്ചിയിലെ പ്രത്യേക കോടതി അയാള്‍ക്കു വധശിക്ഷ വിധിക്കുകയും ഫഹദ് നസീം, ഷെയ്ക്ക് ആദില്, സല്‍മാന് സാഖിബ് എന്നീ മറ്റു മൂന്നു പ്രതികള്‍ക്കു ജീവപര്യന്തം തടവുശിക്ഷ നല്‍കുകയും ചെയ്തു. വേറെ ഏഴു പ്രതികള്‍കൂടി ഉണ്ടായിരുന്നുവെങ്കിലും അവരെ അറസ്റ്റ് ചെയ്യാന് കഴിഞ്ഞിരുന്നില്ല.\nഇക്കഴിഞ്ഞ വ്യാഴാഴ്ച (ഏപ്രില് രണ്ട്) കറാച്ചി ഉള്‍പ്പെടുന്ന സിന്ധ് സംസ്ഥാനത്തിലെ ഹൈക്കോടതി ഉമര് ഷെയ്ക്കിന്‍റെ വധശിക്ഷ വെട്ടിച്ചുരുക്കി, ഏഴുവര്‍ഷത്തെ തടവുശിക്ഷയാക്കി. പേളിനെ തട്ടിക്കൊണ്ടു പോയതു ഉമര് ഷെയ്ക്കാണെങ്കിലും വധിച്ചത് അയാളാണെന്നു പൊലീസിനു തെളിയിക്കാനായില്ലെന്നാ യിരുന്നു രണ്ടംഗ ബെഞ്ചിന്‍റെ വിധി.\nഇതിനകം ഏഴു വര്‍ഷത്തിലേറെ തടവുശിക്ഷ അനുഭവിച്ചു കഴിഞ്ഞതിനാല് ഉമര് ഷെയ്ക്കിനെ വിട്ടയക്കാനും ഹൈക്കോടതി ഉത്തരവിട്ടു. മറ്റു മൂന്നു പേര്‍ക്കും കുറ്റകൃത്യത്തില് പങ്കള്ളതായി തെളിഞ്ഞിട്ടില്ലെന്നു പറഞ്ഞാണ് അവരെയും വിട്ടയക്കാന് കോടതി ഉത്തരവിട്ടത്. തെളിവില്ലെന്ന കാരണത്താല് പാക്ക് കോടതികളില് ഭീകരര്‍ക്ക് അനുകൂലമായ വിധിയുണ്ടാകുന്നത് ഇതാദ്യമല്ല.\nഅമേരിക്കയിലെ വോള് സട്രീറ്റ് ജേര്‍ണല് എന്ന പ്രമുഖ പത്രത്തിന്‍റെ ദക്ഷിണേഷ്യാ ലേഖകനായിരുന്നു ഡാനിയല് പേള്. ഡല്‍ഹി കേന്ദ്രമായി പ്രവര്‍ത്തിക്കേ വാര്‍ത്താശേഖരണ ത്തിനുവേണ്ടി കേരളത്തിലും വരികയുണ്ടായി. വിവരംതേടി ഏതറ്റംവരെ പോകാനും പേളിനു മടിയുണ്ടായിരുന്നില്ലെന്നാണ് അന്ന് അദ്ദേഹവുമായി പരിചയപ്പെട്ട ചിലര് അഭിപ്രായപ്പെട്ടിരുന്നത്.\n2002 ജനുവരിയില് പേള് കറാച്ചിയിലെത്തി. തലേവര്‍ഷം സെപ്റ്റംബര് 11ന് അമേരിക്കയില് നടന്ന ഭീകരാക്രണത്തിന്‍റെ പശ്ചാത്തലത്തില് പാക്കിസ്ഥാനിലെ അന്തരീക്ഷത്തില് സംഘര്‍ഷംമുറ്റിനിന്നിരുന്നു. ആക്രമണം ആസൂത്രണം ചെയ്ത അല്‍ഖായിദ ഭീകരസംഘവുമായി ബന്ധമുണ്ടെന്നു സംശയിക്ക പ്പെട്ട ചിലരെക്കുറിച്ചുള്ള വിവരങ്ങള് ശേഖരിക്കുകയായിരുന്നു പേളിന്‍റെ ഉദ്ദേശ്യം.\nഅതിനുവേണ്ടി ഒരു തീവ്രവാദി സംഘടനയുടെ നേതാവുമായി അഭിമുഖത്തിനു പുറപ്പെട്ട പേള് വഴിമധ്യേ അപ്രത്യക്ഷനായി. അല്‍ഖായിദയിലെപ്രമുഖനായിരുന്ന ഉമര് ഷെയ്ക്കും സംഘവും തട്ടിക്കൊണ്ടുപോവുകയായിരുന്നു. സെപ്റ്റംബര് ആക്രമണത്തോടനുബന്ധിച്ച് അമേരിക്കയുടെ പിടിയിലായ അല്‍ഖായിദ പ്രവര്‍ത്തകരെ വിട്ടയക്കണമെന്നായിരുന്നു അവരുടെ ആവശ്യം.\nജൂതനായ പേളിനെ ഇസ്രയേലിന്‍റെ ഏജന്‍റ് എന്നുമുദ്രകുത്തിയ അവര് അദ്ദേഹത്തെ കഴുത്തറുത്തു കൊല്ലുമെന്നു ഭീഷണി പ്പെടുത്തുകയും ചെയ്തു. ക്ഷീണിതനായ പേള് കൈകളില് ചങ്ങലയോടെ തങ്ങളുടെ കസ്റ്റ്ഡയിലിരിക്കുന്ന ഒരു ചിത്രം അവര് പുറത്തുവിടുകയുമുണ്ടായി.\nപേളിനെ രക്ഷപ്പെടുത്താനായി യുഎസ് ഇന്‍റലിജന്‍സ് ഉദ്യോഗസ്ഥര് കിണഞ്ഞു ശ്രമിച്ചെങ്കിലും ഫലമുണ്ടായില്ല. മൃതശരീരം തലയറ്റ നിലയില് കറാച്ചിക്കടുത്ത ഒരു ഗ്രാമത്തിലെ പാടത്തുകണ്ടെത്തി. പേളിനെ കഴുത്തറുത്തുകൊല്ലുന്നതിന്‍റെ വിഡിയോ പിന്നീട് കറാച്ചിയിലെ യുഎസ് കോണ്‍സുലേറ്റില് കിട്ടുകയും ചെയ്തു.\nമുഖ്യപ്രതിയെന്ന നിലയില് ലഹോറില് അറസ്റ്റ് ചെയ്യപ്പെട്ടപ്പോ ളാണ് ഉമര് ഷെയ്ക്കിനെക്കുറിച്ചുള്ള കൂടുതല് വിവരങ്ങള് പുറത്തുവന്നത്. സമാനമായ ഒരു കേസില് 1994ല് ഇന്ത്യയിലും പിടിയിലായിരുന്നു ഷെയ്ക്ക്. ഭീകര പ്രവര്‍ത്തനത്തിനുവേണ്ടി ഇന്ത്യയിലെത്തിയ ശേഷം ഡല്‍ഹിയില്‍നിന്നു നാലു വിദേശ ടൂറിസ്റ്റുകളെ തട്ടിക്കൊണ്ടുപോയതിനെ തുടര്‍ന്നാണ് അറസ്റ്റിലായത്.\nഅക്കഥ അവിടെ അവസാനിച്ചില്ല. അഞ്ചു വര്‍ഷത്തിനുശേഷം, 1999 ഡിസംബറില് ഇന്ത്യന് എയര്‍ലൈന്‍സിന്‍റെ വിമാനം റാഞ്ചിയവരുടെ ആവശ്യം ഉമര് ഷെയ്ക്ക് ഉള്‍പ്പെടെ ഇന്ത്യയില് തടവിലുളള മൂന്നു പ്രമുഖ പാക്ക് ഭീകരരെ വിട്ടയക്കണമെന്നായിരുന്നു. ഇല്ലെങ്കില് വിമാനത്തിലെ 160 പേരെയും വധിക്കുമെന്നു ഭീഷണിപ്പെടുത്തുകയുംചെയ്തു.\nനേപ്പാളിലെ കഠ്മണ്ടുവില്‍നിന്നു ന്യൂഡല്‍ഹിലേക്കു പുറപ്പെട്ട വിമാനം റാഞ്ചികള് അഫ്ഗാനിസ്ഥാനിലെ കാണ്ടഹാറിലാണ് കൊണ്ടുചെന്നിറക്കിയത്. യാത്രക്കാരെ രക്ഷിക്കുന്നതിനുവേണ്ടി മൂന്നു ഭീകരരെയും ജയിലില്‍നിന്നു മോചിപ്പിച്ചു അവിടെ എത്തിക്കേണ്ടിവന്നു. ഉമര് ഷെയ്ക്കിനോടൊപ്പം ഉണ്ടായിരുന്ന രണ്ടുപേരില് ഒരാളായിരുന്നു പില്‍ക്കാലത്ത് ഇന്ത്യയില് ഒട്ടേറെ ഭീകരാക്രമണങ്ങള് അഴിച്ചുവിട്ട ജയ്ഷെ മുഹമ്മദ് എന്ന ഭീകരസംഘടനയുടെ സ്ഥാപകനായ മസൂദ് അസ്ഹര്.\nസിന്ധ് ഹൈക്കോടതിയുടെ വിധിയനുസരിച്ച് ഉമര് ഷെയ്ക്കും സഹപ്രതികളും മോചിതരായി പുറത്തുവന്നിരുന്നുവെങ്കില് അമേരിക്കയുടെ കര്‍ശനമായ നടപടികളെ പാക്കിസ്ഥാന് അഭിമുഖീകരി ക്കേണ്ടിവരുമായിരുന്നു. സ്റ്റേറ്റ് സെക്രട്ടറി മൈക്ക് പോംപയോയുടെയും മറ്റും പ്രസ്താവനകള് ചൂണ്ടിക്കാട്ടുന്നത് അതാണ്.\nപ്രതികള് പുറത്തുവരുന്നതിനുമുന്‍പ് തന്നെ അവരെ പൊലീസ് അറസ്റ്റ് ചെയ്തു. രാജ്യ താല്‍പര്യത്തിന് അപകടമുണ്ടാക്കുമെന്നു സംശയിക്കുന്നവരെ മൂന്നു മാസത്തേക്കു വിചാരണ കൂടാതെ തടവിലാക്കാനുള്ള പ്രത്യേക നിയമമനുസരിച്ചാണ് ഈ നടപടി. ഹൈക്കോടതിയുടെ വിധിക്കെതിരെ സുപ്രീം കോടതിയില് അപ്പീല് നല്‍കുമെന്നും ഗവണ്‍മെന്‍റ് അറിയിച്ചിട്ടുണ്ട്.\n2008ല് മുംബൈയില് ഭീകരാക്രമണം നടത്തിയ ലഷ്ക്കറെ തയിബയുടെ തലവന് ഹാഫിസ് മൂഹമ്മദ് സയീദിനെ ഇക്കഴിഞ്ഞ ഫെബ്രുവരിയില് പാക്കിസ്ഥാനിലെ ഒരു പ്രത്യേക കോടതി 11 വര്‍ഷത്തെ തടവിനു ശിക്ഷിച്ചതുമായി ഇതു ചേര്‍ത്തുവായിക്കാം. ഭീകരാക്രമണം സംഘടിപ്പിച്ചതിന്‍റെ പേരിലല്ല, ഭീകരര്‍ക്കു പണം ലഭ്യമാക്കാന് സഹായിച്ചുവെന്നതിനാണ് ശിക്ഷ. ഇതിനു മുന്‍പും സയീദ് പല തവണ അറസ്റ്റ് ചെയ്യപ്പെട്ടിരുന്നുവെങ്കിലും ശിക്ഷിക്കപ്പെട്ടിരുന്നില്ല.\nഇതിനും ഒരു പശ്ചാത്തലമുണ്ട്. രാജ്യാന്തരതലത്തിലുള്ള സാമ്പത്തിക കുറ്റകൃത്യങ്ങള് തടയാനായി രൂപം കൊണ്ട ഫിനാന്‍ഷ്യല് ആക്ഷന് ടാസ്ക്ക് ഫോഴ്സിന്‍റെ (എഫ്എടിഎഫ്) നോട്ടപ്പുള്ളിയാണ് പാക്കിസ്ഥാന്.\nഭീകര സംഘങ്ങള്‍ക്കു പണം കിട്ടുന്നതു തടയാനായി എഫ്എടിഎഫ് നിര്‍ദ്ദേശിച്ച പല നിബന്ധനകളും പാക്കിസ്ഥാന് പാലിക്കുന്നില്ലെന്നു നേരത്തെ തന്നെ വിമര്‍ശനമുണ്ട്.\nഫെബ്രുവരിയില് എഫ്എടിഎഫ് സമ്മേളിച്ചപ്പോള് അതിന്‍റെ പേരില് പാക്കിസ്ഥാന് അവരുടെ കരിമ്പട്ടയിലാകുന്നതിന്‍റെ വക്കോളമെത്തിയിരുന്നു. കരിമ്പട്ടയിലായാല് രാജ്യാന്തര സാമ്പത്തിക സഹായം കിട്ടാന് തടസ്സം നേരിടും. നേരത്തതന്നെ കടുത്ത സാമ്പത്തിക പ്രതിസന്ധിയിലായ പാക്കിസ്ഥാന് അതു താങ്ങാനാവില്ല.\nകരിമ്പട്ടികയ്ക്കു തൊട്ടുതാഴെയുള്ള ഗ്രേലിസ്റ്റിലാണ് ഇപ്പോള് പാക്കിസ്ഥാന്. എങ്കിലും, ജൂണില് നടക്കാനിരിക്കുന്ന അടുത്ത എഫ്എടിഎഫ് സമ്മേളനത്തില് കരിമ്പട്ടികയുടെ കാര്യം വീണ്ടും ഉയരാനിടയുണ്ട്. അതിന്‍റെ കൂടി പശ്ചാത്തലത്തിലാണ് ഹാഫിസ് സയീദ് അറസ്റ്റിലാവുകയും ശിക്ഷിക്കപ്പെടുകയും ചെയ്തതെന്നു കരുതപ്പെടുന്നു.\nഡാനിയല് പേള് വധക്കേസിലെ പ്രതികളെ സിന്ധ് ഹൈക്കോ ടതി വിട്ടയച്ച ഉടനെ അവരെ വീണ്ടും അറസ്റ്റ് ചെയ്തതിനെയും ഈ പശ്ചാത്തലത്തിലാണ് പല നിരീക്ഷകരും കാണുന്നത്.\nEnglish Summary: The Daniel Pearl Murder Case


കൊല്ലത്ത് ചെമ്മീന് ബിരിയാണി കഴിച്ച അധ്യാപിക മരിച്ചു • ഇ വാർത്ത | evartha\nകൊല്ലത്ത് ചെമ്മീന് ബിരിയാണി കഴിച്ച അധ്യാപിക മരിച്ചു\nevartha Desk November 8, 2018, 11:46 am November 8, 2018\nഭക്ഷ്യവിഷബാധയേറ്റു ഹയര് സെക്കന്‍ഡറി അധ്യാപിക മരിച്ചു. മയ്യനാട് എച്ച്എസ്എസിലെ ഹിന്ദി അധ്യാപിക പരവൂര് പൊഴിക്കര സ്വദേശി എസ്. ബിന്ദു (35) ആണ് മരിച്ചത്. വ്യാഴാഴ്ച രാവിലെ ചെമ്മീന് ബിരിയാണി കഴിച്ചതിനെ തുടര്‍ന്നു സ്‌കൂളില് കുഴഞ്ഞുവീഴുകയായിരുന്നു. ബിന്ദുവിനെ ആശുപത്രിയില് പ്രവേശിപ്പിച്ചെങ്കിലും അപ്പോഴേക്കും മരിച്ചിരുന്നു.


ടൈറ്റാനിക് കപ്പല് നേരിട്ട് കാണാന് ആഗ്രഹമുണ്ടോ?; ഇതാ നിങ്ങള്‍ക്കും ഒരു അവസരം - ഇ വാർത്ത | evartha Diving tours of Titanic wreck site to begin\nആഡംബരത്തിന്റെ അവസാന വാക്കായി ആദ്യ യാത്രയില് തന്നെ മഞ്ഞുമലയിൽ ഇടിച്ച് കടലിന്റെ ആഴങ്ങളിലേക്ക് താഴ്ന്നിറങ്ങിയ ടൈറ്റാനിക് എല്ലാ കാലവും ലോകജനതയുടെ മനസ്സില് ഇടം നേടിയ വാര്‍ത്തയും കൌതുകവുമാണ്. അപകടം നടന്നശേഷം 1985 ൽ ആദ്യമായി ഇതിന്റെ അവശിഷ്ടങ്ങൾ കണ്ടെത്തുന്നതുവരെ ടൈറ്റാനിക് എന്ന കപ്പലും അതിന്റെ വിശേഷങ്ങളും വെറും കഥകൾ മാത്രമായിരുന്നു.\nഭാവനയും കലര്‍ത്തി ടൈറ്റാനിക് എന്ന പേരിൽ ഹോളിവുഡ് സിനിമ ഇറങ്ങിയപ്പോഴും മലയാളികള് പോലും ചിലപ്പോള് ആഴങ്ങളിൽ ആണ്ടുപോയ ഈ കപ്പലിനെ ഒരു നോക്കു കാണാൻ ആഗ്രഹിച്ചിട്ടുണ്ടാകും. എങ്കിൽ ഇതാ, ഇപ്പോൾ, അതിനുള്ള അവസരം വന്നിരിക്കുന്നു. 35 വര്‍ഷങ്ങള്‍ക്ക് ശേഷം, ഓഷ്യൻ ഗേറ്റ് ടൈറ്റാനിക് സർവേ എക്സ്പ്ലോർ എന്ന കമ്പനി ടൈറ്റാനിക്കിനെ ആളുകള്‍ക്ക് നേരിട്ടു കാണാൻ അവസരമൊരുക്കുന്നു.\nഇതിനായി അടുത്ത വർഷം മുതൽ നിങ്ങൾക്ക് അത്യാധുനിക സജ്ജീകരണങ്ങളുള്ള സബ്‌മെർസിബിൾ റെക്ക് സൈറ്റിലേക്ക് ഇറങ്ങാനും അതുവഴി കപ്പലിന്റെ അവശിഷ്ടങ്ങൾ കാണുവാനും സാധിക്കും. നിങ്ങള്‍ക്ക് കാണാന് പോകണമെങ്കില് അതിന് ആദ്യം ഒരു മിഷൻ സ്പെഷലിസ്റ്റ് ആകണം. ഈ യാത്രയ്ക്ക് ഏകദേശം 125,000 ഡോളർ നൽകേണ്ടിവരും.\nയാത്ര ആരംഭിക്കുന്നത് ന്യൂഫൗണ്ട് ലാൻഡിലെ സെന്റ് ജോൺസിൽനിന്നാണ്, അവിടെ നിന്നും ആദ്യം ഡൈവ് സപ്പോർട്ട് കപ്പലിൽ കയറും. ആ കപ്പലില് സന്ദർശകർക്കായി നിരവധി മിഷൻ ബ്രീഫുകൾ സംഘടിപ്പിച്ചിട്ടുണ്ട്.\nവിടെ നിന്നും കപ്പൽ തകർന്ന സൈറ്റിലേക്ക് പോകുമ്പോൾ സ്വീകരിക്കേണ്ട സുരക്ഷാ പരിശീലനവും മറ്റും നൽകും.\nമൂന്നാമത്തെ ദിവസം വടക്കൻ അറ്റ്ലാന്റിക് സമുദ്രത്തിൽ ടൈറ്റാനിക്കിന് മുകളിൽ എത്തും. അവിടെ ചെന്നാല് ടൈറ്റാനിക് കാണാനുള്ള ഓരോ മുങ്ങലും ആറ് മുതൽ എട്ട് മണിക്കൂർ വരെ നീളും. മറ്റുള്ള കാഴ്ചകൾക്കായി മൂന്നു മണിക്കൂറും. അതായത് ഏകദേശം പത്ത് ദിവസം നീണ്ടുനിൽക്കുന്ന യാത്രയാണിത് എന്ന് ചുരുക്കം.\nയാത്രയില് ഓരോ മിഷൻ സ്പെഷലിസ്റ്റിനും ഒരു സ്വകാര്യ മുറി ഉണ്ടായിരിക്കും. നിങ്ങള്‍ക്ക് ആവശ്യമായ ഭക്ഷണവും മറ്റും ഡൈവ് സപ്പോർട്ട് കപ്പലിൽ സൂക്ഷിക്കാം. സെന്റ് ജോൺസിലേക്കുള്ള നിങ്ങളുടെ വിമാന നിരക്ക് നേരത്തേ പറഞ്ഞ നിരക്കിൽ ഉൾപ്പെടുത്തിയിട്ടില്ല.എന്തായാലും താല്പര്യമുള്ളവര്‍ക്ക് അടുത്ത വർഷം മുതൽ ഇതിന് സാധിക്കും.\nTopics: sea Ten days travel


nattuvartha\tവേനല് കത്തുന്നു, സൂര്യാഘാതഭീതിയില് ജനം\nEditor , 2016-03-22 10:53:57pm വേനല് കത്തുന്നു, സൂര്യാഘാതഭീതിയില് ജനം\nചങ്ങനാശേരി: പൊള്ളുന്ന ചൂടില് വെന്തുരുകി ജനം. വേനല്‍ച്ചൂട് കനത്തതോടെ സൂര്യാഘാത സാധ്യത വര്‍ധിച്ചതിനാലും പല ജില്ലകളിലും സൂര്യതാപമേറ്റുള്ള പൊള്ളല് റിപ്പോര്‍ട്ട് ചെയ്‌തിട്ടുള്ളതിനാലും പകല് ജോലി ചെയ്യുന്നവര് ഭയാശങ്കയിലാണ്.\nഅന്തരീക്ഷതാപം ഉയര്‍ന്നാല് മനുഷ്യശരീരത്തിലെ താപനിയന്ത്രണ സംവിധാനങ്ങള് തകരാറിലാകുമെന്ന് ആരോഗ്യവകുപ്പ് പറയുന്നു.\nഉയര്‍ന്ന ശരീരതാപം, ചുവന്ന് ചൂടായ ശരീരം, ശക്‌തമായ തലവേദന, തലകറക്കം, മാനസികാവസ്‌ഥയിലുള്ള മാറ്റങ്ങള് തുടങ്ങിയവയും ഇതേതുടര്‍ന്നുള്ള അബോധാവസ്‌ഥയും സൂര്യതാപത്തിന്റെ ലക്ഷണങ്ങളാണ്. ഇത്തരം ലക്ഷണങ്ങള് കണ്ടാല് ഉടന് ഡോക്‌ടറെ കണ്ട് ചികിത്സ തേടണം.\nകുറച്ചുകൂടി കാഠിന്യം കുറഞ്ഞ അവസ്‌ഥയാണ് താപ ശരീരശോഷണം. കനത്ത ചൂടിനെ തുടര്‍ന്ന് ശരീരത്തില്‍നിന്ന് ധാരാളം ജലവും ലവണങ്ങളും വിയര്‍പ്പിലൂടെ നഷ്‌ടപ്പെടുമ്പോള് ഉണ്ടാകുന്ന അവസ്‌ഥയാണിത്. വെയിലത്ത് ജോലി ചെയ്യുന്നവരിലും പ്രായാധിക്യമുള്ളവരിലും രക്‌തസമ്മര്‍ദം പോലെയുള്ള മറ്റുരോഗങ്ങള് ഉള്ളവരിലുമാണ് ഇത് കൂടുതല് കണ്ടുവരുന്നത്.\nവിളര്‍ത്ത ശരീരം, പേശീവലിവ്, കടുത്ത ക്ഷീണം, തലകറക്കം, തലവേദന, ഓക്കാനവും ഛര്‍ദിയും, ബോധംകെടല് തുടങ്ങിയവയാണ് താപശരീരശോഷണത്തിന്റെ പ്രാരംഭലക്ഷണങ്ങള്. ശരീരം തണുത്ത അവസ്‌ഥയിലും നാഡിമിടിപ്പ് ശക്‌തികുറഞ്ഞ് വേഗത്തിലുള്ളതും ശ്വസനനിരക്ക് വര്‍ധിച്ച തോതിലുമായിരിക്കും. ശരിയായരീതിയില് ചികിത്സിച്ചില്ലെങ്കില് താപശരീരശോഷണം സൂര്യാഘാതമായി മാറും.കട്ടികൂടിയ വസ്‌ത്രങ്ങള് ഒഴിവാക്കുന്നതാണ് കടുത്തവേനലില് നല്ലത്. കട്ടികുറഞ്ഞതും വെളുത്തതോ ഇളം നിറത്തിലുള്ളതോ ആയ അയഞ്ഞ വസ്‌ത്രങ്ങള് ധരിക്കണം.\nചൂടിനു കാഠിന്യം കൂടുമ്പോള് ദാഹം തോന്നിയില്ലെങ്കില്‍പ്പോലും ഓരോ മണിക്കൂര് കൂടുമ്പോഴും നാലു ഗ്ലാസ് വെള്ളം കുടിക്കണം. ശക്‌തിയായ വെയിലത്ത് ജോലി ചെയ്യുമ്പോള് ഇടയ്‌ക്കിടെ തണലിലേക്ക് മാറിനില്‍ക്കുന്നതും വെള്ളം കുടിക്കുന്നതും നല്ലതാണ്.നേരിട്ടു വെയില് ഏല്‍ക്കുന്ന കൈകളുടെ പുറംഭാഗം, മുഖം, നെഞ്ചിന്റെ പുറംഭാഗം, കഴുത്തിന്റെ പിന്‍വശം തുടങ്ങിയ ശരീരഭാഗങ്ങളില് സൂര്യതാപമേറ്റ് ചുവന്ന് തടിക്കുകയും വേദനയും പൊള്ളലുമാണ് സാധാരണ ഉണ്ടാകുന്നത്.\nചിലര്‍ക്കു തീപ്പൊള്ളല് ഏല്‍ക്കുമ്പോള് ഉണ്ടാകുന്നതുപോലെയുള്ള കുമിളകളും പൊള്ളലേറ്റ ഭാഗങ്ങളില് ഉണ്ടാകാറുണ്ട്.\nപൊള്ളലേറ്റ ഭാഗത്തെ കുമിളകള് പൊട്ടിച്ചുകളയരുതെന്നും വെയിലത്ത് പണി ചെയ്യുന്നവര് ചുട് കൂടുമ്പോള് വെയിലത്ത് നിന്ന് പണിചെയ്യുവാന് ശ്രമിക്കരുതെന്നും ആരോഗ്യ വകുപ്പ് മുന്നറിയിപ്പു നല്‍കുന്നതോടൊപ്പം ജനം മുന്‍കരുതല് എടുത്താല് ഭയക്കേണ്ട കാര്യമില്ലെന്നും അധികൃതര് പറയുന്നു.


Bev Q app | ബെവ് ക്യൂ ആപ്പ് വീണ്ടും ഗൂഗിളിൽ അപ്‌ലോഡ് ചെയ്തു; രാവിലെ ഒമ്പത് മണി മുതൽ അഞ്ച് മണി വരെ മദ്യവിൽപന; മദ്യശാലകൾക്കു മുന്നിലും തെർമൽ സ്‌കാനർ; ഓരോ ആൾക്കാർ തമ്മിലും ആറടി വീതം അകലം വേണം; ഇ-ടോക്കൺ ഇല്ലാത്തവർ മദ്യശാലകൾക്ക് സമീപത്തേക്കു പോകേണ്ട; ഒരു തവണ മദ്യം വാങ്ങിക്കഴിഞ്ഞാൽ നാല് ദിവസം കഴിഞ്ഞേ വീണ്ടും മദ്യം വാങ്ങാൻ കഴിയൂ; മൊബൈൽ ആപ്പിനു പുറമേ എസ്എംഎസ് സംവിധാനം വഴിയും ബുക്ക് ചെയ്യാം; മദ്യവിൽപനക്ക് ബെവ്‌കോ പുറത്തിറക്കിയ മാർഗ്ഗ നിർദ്ദേശങ്ങൾ ഇങ്ങനെ - MarunadanMalayali.com\nMay 23, 2020 | 08:18 PM IST | Permalink\nതിരുവനന്തപുരം: സംസ്ഥാനത്ത് മദ്യവിൽപ്പന ആരംഭിക്കുന്നതിന്റെ ഭാഗമായുള്ള മാർഗ്ഗനിർദ്ദേശം പുറത്തിറക്കി. ബെവക്യൂ ആപ്പ് തയ്യാറാകുന്ന മുറയ്ക്ക് വിൽപ്പന തുടങ്ങുമ്പോൾ പാലിക്കേണ്ട നിർദ്ദേശങ്ങളാണ് പുറത്തിറങ്ങിയിരിക്കുന്നത്. പിഴവുകൾ തിരുത്തി ബെവ് ക്യൂ ആപ്പ് വീണ്ടും ഗൂഗിളിൽ അപ്‌ലോഡ് ചെയ്തിട്ടുണ്ട്. ഇതിന് അധികം വൈകാതെ അനുമതി ലഭിക്കുമെന്നാണ് പ്രതീക്ഷിക്കുന്നത്. ഇങ്ങനെ ആപ്പ് പുറത്തിറങ്ങിയ ശേഷം കർശനമാണ് നിബന്ധനകളോടെയാകും മദ്യവിൽപ്പന നടത്തുക. ഇതിനുള്ള തയ്യാറെടുപ്പുകൾ നടത്തിവരികയാണ് ബെവ്‌കോ അധികൃതർ.\nരാവിലെ ഒമ്പത് മണി മുതൽ അഞ്ച് മണി വരെയാണ് മദ്യവിൽപന. ഒരു തവണ മദ്യം വാങ്ങിയാൽ പിന്നെ നാല് ദിവസം കഴിഞ്ഞേ വീണ്ടും വാങ്ങാൻ കഴിയൂ. മദ്യം വിൽപ്പനയ്ക്കുള്ള നടപടി ക്രമങ്ങൾ പൂർത്തീകരിക്കുന്നതിന്റെ ഭാഗമായിട്ടാണ് ബെവ്‌കോ പുതിയ മാനദണ്ഡങ്ങൾ പുറത്തിറക്കിയത്. മദ്യശാലകൾക്കു മുന്നിലും തെർമൽ സ്‌കാനറുകൾ ഉപയോഗിച്ച് പരിശോധന നടത്താൻ തീരുമാനിച്ചിട്ടുണ്ട്. തെർമൽ സ്‌കാനറിലൂടെയുള്ള പരിശോധനയിൽ ശരീര ഊഷ്മാവ് കൂടുതലെന്നു കണ്ടാൽ അവരെ മദ്യശാലകൾക്കുള്ളിലേക്ക് പ്രവേശിപ്പിക്കില്ല. രോഗലക്ഷണങ്ങളുള്ളവർക്കും അനുമതിയുണ്ടാകില്ല.\nമാസ്‌ക്, സാനിട്ടൈസർ, കൈയുറകൾ എന്നിവ ജീവനക്കാർക്ക് ഉറപ്പാക്കണം. കൈകഴുകാനുള്ള സംവിധാനങ്ങളും വേണം. കൗണ്ടറുകൾക്കു മുന്നിൽ ആൾക്കൂട്ടം പാടില്ല. സമൂഹ അകലം പാലിച്ച് ആറടി അകലത്തിൽ മാത്രമേ ആളുകളെ അനുവദിക്കൂ. ബാറുകളിൽ പ്രത്യേക കൗണ്ടറുകളിലൂടെയേ മദ്യം നൽകാൻ പാടുള്ളൂ. ആൾക്കൂട്ടം നിയന്ത്രിക്കാൻ ബാറുകൾ സെക്യൂരിറ്റി സ്റ്റാഫിനേയും നിയോഗിക്കണമെന്നും നിർദ്ദേശമുണ്ട്. റെഡ് സോണുകളിലും കണ്ടെയ്ന്മെന്റ് സോണിലും മദ്യ വില്പനയ്ക്ക് കർശന നിയന്ത്രണമുണ്ടാകും. ഈ സോണുകളിൽപ്പെട്ട മദ്യശാലകളിൽ നിന്ന് ഇ-ടോക്കൺ നൽകരുതെന്നും കർശന നിർദ്ദേശവുമുണ്ട്.\nമദ്യശാലകളിൽ കൗണ്ടറിന് സമീപം അഞ്ച് പേരെ മാത്രമേ ഒരു സമയം അനുവദിക്കൂ. ഓരോ ആൾക്കാർ തമ്മിലും ആറടി വീതം അകലം വേണം. ഇ ടോക്കൺ ലഭിക്കാത്തവരെ കൗണ്ടറിന് സമീപത്തേക്ക് അയക്കില്ല. മദ്യം ബുക്ക് ചെയ്യുമ്പോൾ ലഭിക്കുന്ന ക്യൂആർ കോഡുമായി അനുവദിക്കപ്പെട്ട സമയത്ത് ചെന്നാൽ പണം നൽകി മദ്യം വാങ്ങാൻ കഴിയും. ബെവ് ക്യൂ ആപ്പ് ഇന്ന് പുലർച്ചെ പിഴവുകൾ തിരുത്തിയാണ് ഗൂഗിളിൽ വീണ്ടും അപ്‌ലോഡ് ചെയ്തത്. ഗൂഗിളിന്റെ അനുമതി കിട്ടിയാൽ സെക്യൂരിറ്റി, ലോഡിങ് പരിശോധനകൾക്ക് ശേഷം ആപ് പ്ലേ സ്റ്റോറിൽ ലഭ്യമാകും. ആപ്പിന് ഗൂഗിൾ അനുമതി ലഭിച്ചാൽ അടുത്ത ആഴ്ചയെങ്കിലും മദ്യവിതരണം ആരംഭിക്കാൻ കഴിയുമെന്ന പ്രതീക്ഷയിലാണ് ബെവ്‌കോ.


ഒമാനില് ചര്‍ച്ചുകളും ക്ഷേത്രങ്ങളും തുറക്കുന്നു COVID-19: Churches, temples reopen in Oman after 10 months\nHome Gulf Oman ഒമാനില് ചര്‍ച്ചുകളും ക്ഷേത്രങ്ങളും തുറക്കുന്നു\nഒമാനില് ചര്‍ച്ചുകളും ക്ഷേത്രങ്ങളും തുറക്കുന്നു\nമസ്‌കത്ത്: രാജ്യത്ത് കൊവിഡ് നിയന്ത്രണങ്ങളില് കൂടുതല് ഇളവുകള് അനുവദിച്ചതോടെ പത്ത് മാസത്തോളം അടച്ചിട്ടിരുന്ന ചര്‍ച്ചുകളും ക്ഷേത്രങ്ങളും തുറന്നു. കര്‍ശനമായ കൊവിഡ് മുന്‍കരുതല് നടപടികള് പാലിച്ചുകൊണ്ടാണ് ആരാധനാലയങ്ങള്‍ക്ക് അനുമതി നല്‍കിയതെന്ന് പ്രാദേശിക മാധ്യമങ്ങള് റിപ്പോര്‍ട്ട് ചെയ്യുന്നു. ശനിയാഴ്ച മുതലാണ് ക്ഷേത്രങ്ങളില് ആരാധനകള് നടത്താന് അനുവദിച്ചിരിക്കുന്നത്. ക്ഷേത്രങ്ങളില് പ്രവേശിക്കാവുന്ന ആളുകളുടെ എണ്ണത്തിന് പരിധി നിശ്ചയിച്ചിട്ടുണ്ട്. മാസ്‌ക് ധരിക്കുന്നതും സാമൂഹിക അകലം പാലിക്കുന്നതുമടക്കമുള്ള എല്ലാ നിബന്ധനകളും പാലിച്ചിരിക്കുകയും വേണം.\nദര്‍സൈത്തിലെ ശ്രീകൃഷ്ണ ക്ഷേത്രവും മസ്‌കത്തിലെ ശ്രീ ശിവ ക്ഷേത്രവും കൊവിഡ് മാനദണ്ഡം പാലിച്ചുകൊണ്ട് തുറക്കുമെന്ന് ഭാരവാഹികള് അറിയിച്ചു. അതേസമയം ക്രിസ്മസ് ദിനത്തിലെ പ്രാര്‍ത്ഥനകള് നടത്താന് രാജ്യത്തെ ചര്‍ച്ചുകള്‍ക്ക് അനുമതി നല്‍കയിരുന്നു. ഓണ്‍ലൈന് രജിസ്‌ട്രേഷന് ഉള്‍പ്പെടെ സജ്ജീകരിച്ചാണ് വിശ്വാസികളെ റുവിയിലെ ചര്‍ച്ചില് പ്രവേശിപ്പിച്ചത്.\ntemples reopen in Oman after 10 months\nPrevious articleബ്രിട്ടനില് നിന്നെത്തിയ എട്ട് പേര്‍ക്ക് കോവിഡ്; വിമാനത്താവളങ്ങളില് ജാഗ്രതാ നിര്‍ദേശമെന്ന് ആരോഗ്യ മന്ത്രി\nNext articleകുവൈത്തിലേക്കുളള വിമാന യാത്ര വിലക്ക് തുടരും: ഡി ജി സി എ\nക്വാറന്റീന് ഇളവ് ലഭിക്കുന്ന ഹരിത പട്ടിക പുതുക്കി അബൂദബി; പുതിയ പട്ടികയില് 28 രാജ്യങ്ങള്\nപ്രവാസികൾക്കായി വാക്‌സിനേഷൻ ക്യാമ്പുമായി ബഹ്‌റൈനിലെ ഇന്ത്യൻ എംബസി\nJune 13, 2021, 5:09 pm\nJune 13, 2021, 4:31 pm\nബഹ്‌റൈനിൽ കോവിഡ് ബാധിച്ച് ചികിത്സയിലായിരുന്ന പ്രവാസി നിര്യാതനായി\nJune 13, 2021, 3:56 pm


ചെന്നൈയില് ഐ.പി.എല്. മത്സരങ്ങള് നടത്താന് പാടില്ലെന്ന ആവശ്യം ശക്തമായി – Tip of India News\nചെന്നൈയില് ഐ.പി.എല്. മത്സരങ്ങള് നടത്താന് പാടില്ലെന്ന ആവശ്യം ശക്തമായി\nBy Tip of India News\t On Apr 8, 2018\nചെന്നൈ: തമിഴ്‌നാട്ടില് കാവേരി വിഷയത്തില് പ്രക്ഷോഭം നടക്കുന്ന പശ്ചാത്തലത്തില് ചെന്നൈയില് ഐ.പി.എല്. മത്സരങ്ങള് നടത്താന് പാടില്ലെന്ന ആവശ്യം ശക്തമായി. ‘നാം തമിഴര് കക്ഷി’ അടക്കമുള്ള തമിഴ് അനുകൂല പാര്‍ട്ടികള്‍ക്ക് പിന്നാലെ ദളിത് പാര്‍ട്ടി വി.സി.കെ.യും ഈ ആവശ്യവുമായി രംഗത്തെത്തി. മത്സരം ചെന്നൈയില്‍നിന്ന് മാറ്റണമെന്ന് ആവശ്യപ്പെട്ട് വി.സി.കെ. നേതാവ് തിരുമാവളവന് ഐ.പി.എല്. ചെയര്‍മാന് കത്തയച്ചു. തമിഴ്‌നാട്ടിലെ ജനങ്ങളുടെ പൊതുവികാരം മാനിച്ച് വേദിമാറ്റാന് നടപടിയെടുക്കണമെന്ന് തിരുമാവളവന് അഭ്യര്‍ഥിച്ചു.\nഏപ്രില് 10-ന് ചെപ്പോക്ക് എം.എ.ചിദംബരം സ്റ്റേഡിയത്തിലാണ് ചെന്നൈയിലെ ആദ്യ ഐ.പി.എല്. മത്സരം. വാതുവെപ്പ് കേസില് ചെന്നൈ സൂപ്പര് കിങ്‌സ് ടീമിന് ഏര്‍പ്പെടുത്തിരിക്കുന്ന അയോഗ്യത നീങ്ങിയതിനെത്തുടര്‍ന്ന് രണ്ടുവര്‍ഷത്തെ ഇടവേളയ്ക്കുശേഷമാണ് ചെന്നൈ വീണ്ടും ഐ.പി.എല്ലിന് വേദിയാകുന്നത്. തമിഴ്‌നാട്ടിലെ ജനങ്ങള് ക്രിക്കറ്റിനും ഐ.പി.എല്ലിനും എതിരല്ല. പക്ഷേ, നിലവിലെ സാഹചര്യം പരിഗണിച്ച് മത്സരവേദി മാറ്റണമെന്നാണ് തിരുമാവളവന്‍റെ അഭിപ്രായം.\nസംവിധായകന് ഭാരതിരാജ, സംഗീതസംവിധായകന് ജെയിംസ് വസന്തന് എന്നിവരും ഇവിടെ ഐ.പി.എല്. മത്സരം നടത്തുന്നതിനെതിരേ രംഗത്ത് വന്നിരുന്നു. കാവേരി സമരത്തെ മുന്നില്‍നിന്ന് നയിക്കുന്ന മുഖ്യപ്രതിപക്ഷമായ ഡി.എം.കെ. ഇക്കാര്യത്തില് പ്രതികരിച്ചിട്ടില്ല. ഐ.പി.എല്. ബഹിഷ്‌കരണത്തിന്‍റെ കാര്യത്തില് ഓരോരുത്തര്‍ക്കും മനഃസാക്ഷിക്ക് അനുസരിച്ച് തീരുമാനിക്കാമെന്നാണ് സ്റ്റാലിന്‍റെ പ്രതികരണം.\nതിരഞ്ഞെടുപ്പില് ലിംഗായത്ത് നേതാക്കളുടെ പിന്തുണ കോണ്‍ഗ്രസിന്\nമാധ്യമപ്രവര്‍ത്തകന് വെടിയേറ്റു മരിക്കാനിടയായ സംഭവം അന്വേഷണം നടത്തുമെന്ന് ഇസ്രയേല്\nബംഗാളിൽ ബിജെപി വിജയിച്ചാൽ ഗുജറാത്ത് തെരഞ്ഞെടുപ്പ് നേരത്തെ:…


Joe Biden Declared 46th US President| പെൻസിൽവാനിയ തുണച്ചു; ജോ ബൈഡൻ അമേരിക്കയുടെ 46ാമത് പ്രസിഡന്റ്; കമല ഹാരിസ് വൈസ് പ്രസിഡന്റ്ർ Joe Biden Declared 46th US President Kamala Harris to be Vice-President as Pennsylvania Flip Ends Donald Trump Reign – News18 Malayalam\nJoe Biden Declared 46th US President| പെൻസിൽവാനിയ തുണച്ചു; ജോ ബൈഡൻ അമേരിക്കയുടെ 46ാമത് പ്രസിഡന്റ്; കമല ഹാരിസ് വൈസ് പ്രസിഡന്റ്\nപെൻസിൽവാനിയയിൽ വിജയിച്ചതോടെയാണ് പ്രസിഡന്റാകാൻ വേണ്ട 270 വോട്ട് ബൈഡൻ നേടിയത്.\nLast Updated : November 07, 2020, 22:49 IST\nവാഷിങ്ടൺ: അമേരിക്കയുടെ 46ാമത് പ്രസിഡന്റായി ഡെമോക്രാറ്റിക് സ്ഥാനാർഥി ജോ ബൈഡനെ പ്രഖ്യാപിച്ചു. അമേരിക്കയുടെ പ്രസിഡന്റ് പദത്തില് എത്തുന്ന ഏറ്റവും പ്രായം കൂടിയ വ്യക്തി കൂടിയാണ് ബൈഡന്. ഇന്ത്യൻ വംശജയായ കമല ഹാരിസ് വൈസ് പ്രസിഡന്റാകും. ഇതോടെ അമേരിക്കയുടെ ചരിത്രത്തിലെ ആദ്യ വനിത വൈസ് പ്രസിഡന്റായി കമല മാറും. 20 ഇലക്ടറൽ വോട്ടുകളുള്ള പെൻസിൽവാനിയയിൽ വിജയിച്ചതോടെയാണ് പ്രസിഡന്റാകാൻ വേണ്ട 270 വോട്ട് 77കാരനായ ബൈഡൻ നേടിയത്. ഇതോടെ ബൈഡന് 273 വോട്ടായി.\nAlso Read- കമല ഹാരിസ്: അമേരിക്കയിലെ വൈസ് പ്രസിഡന്റ് സ്ഥാനാർഥിയ്ക്ക് ഇന്ത്യയുമായുള്ള ബന്ധം എങ്ങനെ ?\nവോട്ടെണ്ണല് പുരോഗമിക്കുകയാണെങ്കിലും 538 ഇലക്ടറല് വോട്ടുകളില് കേവല ഭൂരിപക്ഷം ബൈഡന് നേടിയതായി അമേരിക്കന് മാധ്യമങ്ങള് റിപ്പോര്‍ട്ട് ചെയ്തു. 270 ഇലക്ടറല് വോട്ടുകളാണ് കേവലഭൂരിപക്ഷത്തിന് ആവശ്യം. ബരാക്ക് ഒബാമ സര്‍ക്കാരില് എട്ടുവര്‍ഷം ബൈഡന് വൈസ് പ്രസിഡന്റായിരുന്നു. അതേസമയം തെര‍ഞ്ഞെടുപ്പ് ഫലം അംഗീകരിക്കില്ലെന്നും വോട്ടെടുപ്പിൽ കൃത്രിമംനടന്നുവെന്നുമുള്ള നിലപാടിലാണ് നിലവിലെ പ്രസിഡന്റ് ഡൊണാൾഡ് ട്രംപ്. നെവാഡ, അരിസോണ, ജോര്‍ജിയ എന്ന സംസ്ഥാനങ്ങളിലെ വോട്ടെണ്ണല് തുടരുകയാണ്.\n213 വോട്ടുകളാണ് റിപ്പബ്ലിക്കൻ സ്ഥാനാർഥി ഡൊണാൾഡ് ട്രംപിന് ലഭിച്ചത്. സ്വിങ് സ്റ്റേറ്റുകളായ നോർത്ത് കാരലൈന, അലാസ്‌ക എന്നിവിടങ്ങളിൽ മുന്നേറുന്നുണ്ടെങ്കിലും അവ രണ്ടും ട്രംപിനെ രക്ഷിക്കില്ല. ഈ രണ്ടു സ്റ്റേറ്റുകളിലെ മുഴുവൻ ഇലക്ടറൽ വോട്ടുകൾ ലഭിച്ചാലും ട്രംപിന് 231 വോട്ടുകളേ ആവുകയുള്ളൂ.\nFirst published: November 07, 2020, 22:19 IST


ഇതില് രാഷ്ട്രീയ കളികളില്ല; പല ദൗത്യങ്ങളും നിറവേറ്റാനുണ്ടെന്ന് സുരേഷ് ഗോപി | Daily Indian Herald\nApril 21, 2016 8:54 am By : Indian Herald Staff\nതിരുവനന്തപുരം: ബിജെപിയുമായുള്ള നീരസം അവസാനിച്ചതോടെ സുരേഷ് ഗോപിക്ക് വിഷു ബോണസ് ലഭിച്ചതു പോലെയായി. രാജ്യസഭാ എംപിയാകാന് പോകുകയാണ് താരം. താന് രാഷ്ട്രീയത്തിലേക്കിറങ്ങുന്നത് രാഷ്ട്രത്തിനുവേണ്ടിയാണെന്ന് പ്രശസ്ത താരം സുരേഷ് ഗോപി. പ്രധാനമന്ത്രി നരേന്ദ്രമോഡി രാജ്യസഭ എംപിയായി സുരേഷ് ഗോപിയെ നാമനിര്‍ദേശം ചെയ്തതിനെക്കുറിച്ച് മാധ്യമങ്ങളോട് സംസാരിക്കുകയായിരുന്നു സുരേഷ് ഗോപി. പ്രധാനമന്ത്രി നിര്‍ദേശിച്ചു എന്നല്ലാതെ ഇതില് രാഷ്ട്രീയമില്ല.\nപല ദൗത്യങ്ങളും നിറവേറ്റാനുണ്ട്. രാഷ്ട്രത്തിനുവേണ്ടി പല കാര്യങ്ങളും ചെയ്യാനുണ്ട്. അതില് ആദ്യം ചെയ്യാനുള്ളത് വറ്റി വരളുന്ന നദികളുടെ വീണ്ടെടുപ്പിനായി പ്രവര്‍ത്തിക്കുക എന്നതാണ്. കേരളത്തെ 25 വര്‍ഷത്തിനപ്പുറമുള്ള വികസനത്തിലേക്ക് എത്തിക്കാനാണ് തന്റെ ലക്ഷ്യം. പരിസ്ഥിതി സംരക്ഷണത്തിന് ഊന്നല് നല്‍കുമെന്നും സുരേഷ് ഗോപി വ്യക്തമാക്കി.\nഎംപി സ്ഥാനം കേരളത്തിന് ലഭിച്ച അംഗീകാരമാണ്. ഒരിക്കലും ബിജെപിയുടെ സ്ഥാനാര്‍ഥിയാകാന് ആഗ്രഹിച്ചിട്ടില്ല. കേരളത്തിലുടനീളം പരമാവധി പാര്‍ട്ടിക്കുവേണ്ടി പ്രചാരണം നടത്താനാണ് ആഗ്രഹമെന്നും താരം പറഞ്ഞു.\nമുതിര്‍ന്ന ബിജെപി നേതാവ് ഒ രാജഗോപാലും സുരേഷ് ഗോപിയോടൊപ്പമുണ്ടായിരുന്നു. സുരേഷ് ഗോപിയെ രാജ്യസഭയിലേക്ക് നാമനിര്‍ദേശം ചെയ്തത് സ്വാഗതാര്‍ഹമാണെന്ന് രാജഗോപാല് പ്രതികരിച്ചു. നേരത്തെ വരേണ്ടിയിരുന്ന തീരുമാനമായിരുന്നു. എന്നാലും ഇപ്പോഴത്തെ തീരുമാനത്തില് സന്തോഷമുണ്ടെന്നും അദ്ദേഹം പറഞ്ഞു.\nകലാകാരന്മാരുടെ പട്ടികയിലാണ് സുരേഷ് ഗോപിയുടെ പേര് ഉള്‍പ്പെടുത്തിയിരിക്കുന്നത്. രാഷ്ട്രപതിയുടെ അംഗീകാരം വൈകാതെ ലഭിക്കുമെന്നാണ് റിപ്പോര്‍ട്ടുകള്.\nസംസ്ഥാനത്ത് ബിജെപി സ്ഥാനാര്‍ത്ഥികള്‍ക്കു വേണ്ടി സുരേഷ് ഗോപി സജീവമായി പ്രചാരണരംഗത്തുണ്ട്. നേരത്തെ നിയമസഭാ തെരഞ്ഞെടുപ്പില് സുരേഷ് ഗോപിയെ ബിജെപി സ്ഥാനാര്‍ത്ഥിയായി നിര്‍ത്തുമെന്ന തരത്തില് റിപ്പോര്‍ട്ടുകളുണ്ടായിരുന്നു. എന്നാല് പിന്നീട് താന് സ്ഥാനാര്‍ത്ഥിയാകാന് ഇല്ലെന്ന് സുരേഷ് ഗോപി തന്നെ വ്യക്തമാക്കിയിരുന്നു. സുരേഷ് ഗോപി മത്സരിക്കുന്നില്ലെന്ന് ഉറപ്പാക്കിയതിന് ശേഷമാണ് തിരുവനന്തപുരത്ത് ക്രിക്കറ്റ് താരം ശ്രീശാന്തിനെ സ്ഥാനാര്‍ത്ഥിയാക്കാന് ബിജെപി തീരുമാനിച്ചത്.\nTags: actor, bjp, politics, rajya sabha, suresh gopi


വിന്‍ഡീസ് വെടിക്കെട്ട് ബാറ്റ്‌സ്മാന് ക്രിസ് ഗെയ്‌ലിന് കനത്ത തിരിച്ചടി - Kannur Varthakal\nHome / Sports / വിന്‍ഡീസ് വെടിക്കെട്ട് ബാറ്റ്‌സ്മാന് ക്രിസ് ഗെയ്‌ലിന് കനത്ത തിരിച്ചടി\nവിന്‍ഡീസ് വെടിക്കെട്ട് ബാറ്റ്‌സ്മാന് ക്രിസ് ഗെയ്‌ലിന് കനത്ത തിരിച്ചടി\nUnknown Tuesday, November 14, 2017 Sports\nവിന്‍ഡീസ് വെടിക്കെട്ട് ബാറ്റ്‌സ്മാന് ക്രിസ് ഗെയ്‌ലിന് കനത്ത തിരിച്ചടി. പാക് സൂപ്പര് ലീഗില് നടന്ന താരലേലത്തില് ഒരു ടീം പോലും ക്രിസ് ഗെയ്‌ലിനെ സ്വന്തമാക്കാന് തയ്യാറായില്ല. ടി20യില് 10000 റണ്‍സ് തികച്ച ചരിത്രമെഴുതിയതിന് പിന്നാലെയാണ് ഗെയ്‌ലിനെ തേടി വന് തിരിച്ചടിയെത്തുന്നത്.\nപാക് സൂപ്പര് ലീഗിലെ കഴിഞ്ഞ രണ്ട് വര്‍ഷത്തേയും മോശം പ്രകടനമാണ് ക്രിസ് ഗെയ്‌ലിന് തിരിച്ചടിയായത്. ആദ്യ സീസണില് ലാഹോര് ക്വലന്തറിന് വേണ്ടി 20.60 ശരാശരിയില് വെറും 103 റണ്‍സാണ് ഗെയ്ല് സ്വന്തമാക്കിയത്. കഴിഞ്ഞ വര്‍ഷം കറാച്ചി കിംഗസിന്റെ താരമായിരുന്ന ഗെയ്ല് 17.77 ശരാശരിയില് ആകെ 160 റണ്‍സ് മാത്രമാണ് സ്വന്തമാക്കിയത്.\nഗെയ്‌ലിന്റെ മോശം ഫോമാണ് താരത്തെ ടീമിലെടുക്കുന്നതില് നിന്ന് ഫ്രാഞ്ചസികളെ അകറ്റിയതന്നെ ഒരു ഫ്രഞ്ചസി ഉടമയെ ഉദ്ദരിച്ച് വിസ്ഡന് ഇന്ത്യ റിപ്പോര്‍ട്ട് ചെയ്യു.\nഇതോടെ ഇന്ത്യന് പ്രീമിയര് ലീഗിലും ഗെയ്ല് പുറത്താകല് ഭീഷണിയിലാണ്. നിലവില് ബംഗളൂരു റോയല് ചലഞ്ചേഴ്‌സ് താരമാണ് ക്രിസ് ഗെയ്ല്. നേരത്തെ ബിഗ് ബാഷ് ലീഗിനിടെ ഗെയ്‌ലിന്റെ മോശം പെരുമാറ്റവും വിവാദമായിരുന്നു.\n193 പാക്‌സ താരങ്ങളും 308 വിദേശ താരങ്ങളും അടക്കം 501 താരങ്ങളാണ് പാക് സൂപ്പര് ലീഗിന്റെ താരലേലത്തില് ഭാഗമായത്. 1.2 മില്യണ് യുഎസ് ഡോളറാണ് ഒരോടീമിനും ചെലവാക്കാന് അനുവദിച്ചിരുന്നത്.


ജീവിതം ഒരു നാടകം - നല്ലെഴുത്ത്\nHome BinduSunder Malayalam ShortStory ജീവിതം ഒരു നാടകം\n,BinduSunder ,Malayalam ,ShortStory\nതറവാടിന്റെ അന്തസ്സു നോക്കാതെ ഏകമകൾ അന്യജാതിക്കാരന്റെകൂടെ പോകാനായിട്ട് നിൽക്കുവാണ്. അതും വിവാഹിതൻ.\nഏതൊരച്ഛനാണ്, ഏതൊരമ്മയാണ് ഈ ബന്ധം അംഗീകരിക്കുക. ഏകമകൾ സുന്ദരി, വിദ്യാഭ്യാസമുള്ളവൾ. നൂറിൽ നൂറ് മാർക്കും കിട്ടാൻ അർഹതയുള്ള കുട്ടി, അവൾക്കു വേണ്ടി ഏതൊരു മേഖലയിൽ ജോലി ചെയ്യുന്നവനായാലും, എത്ര കഴിവുള്ളവനായാലും കണ്ടെത്തുക പ്രയാസമുള്ള കാര്യമല്ല. എന്നിട്ടും അവളിങ്ങനെ...\nലാളനയ്ക്കപ്പുറം മകളെ പെട്ടെന്ന് പിരിഞ്ഞിരിക്കാൻ പറ്റാത്തതുകൊണ്ടായിരുന്നു ഇരുപത്തിനാല് വയസ്സെങ്കിലും ആയിട്ട് അവളെ കെട്ടിച്ചുവിട്ടാൽ മതിയെന്നു തീരുമാനിച്ചത്. അത് അവളുടെ അമ്മയും അച്ഛനും ചേർന്നെടുത്ത തീരുമാനം തന്നെയായിരുന്നു. മോൾക്കായിരുന്നു ആ കാര്യത്തിൽ ഏറെ സമ്മതമുണ്ടായിരുന്നതും.\nഓരോന്നോർത്ത് ഭ്രാന്തു വരുന്നതുപോലെ അയാൾക്കു തോന്നി. കുടുംബത്തിന്റെ അന്തസ്സ്, നാട്ടുകാരുടെ മുമ്പിൽ എങ്ങനെ നോക്കും. അവൾക്കായി നേരത്തേ ഒരുക്കിവച്ച നൂറ്റമ്പത് പവൻ, മറ്റു സമ്പാദ്യങ്ങൾ, എല്ലാം അവൾക്കുമാത്രമുള്ളത്. നാട്ടുകാരെയൊക്കെ ക്ഷണിച്ച് കരയടച്ചുള്ള ഒരു കല്യാണം ഇതൊക്കെയായിരുന്നു മോഹം. എന്നിട്ടാണിപ്പോൾ.. ഓർക്കുംതോറും അയാൾക്ക് എത്തുംപിടിയും കിട്ടാതായി.\nകാര്യം അറിഞ്ഞിട്ടോ എന്തോ അയൽപക്കത്തെ ശ്രീദേവി കയറിവന്നു. അവരുടെ മുന്നിൽനിന്നും ജ്യോതി പൊട്ടിക്കരഞ്ഞു. മകളുടെ ചെയ്തികളെ അംഗീകരിക്കാൻ ജ്യോതിക്ക് കഴിഞ്ഞില്ല.\nആളുകളുടെ മുന്നിൽ കുംടുംബനാഥൻ കരയുന്നത് മോശമല്ലെ എന്ന ചിന്തയാൽ\nഉള്ളിൽനിന്നും പുറത്തെക്ക് ചാടാനൊരുങ്ങിയ കണ്ണുനീർ, പുറത്തെക്ക് തുളുമ്പാതെ കണ്ണിൽ നിറച്ചുവച്ച് രവി അകത്തേക്ക് നടന്നു. ശ്രീദേവി തിരിച്ചുപോയപ്പോൾ ജ്യോതിയും ഭർത്താവിന്റെ പിന്നാലെ അകത്തേക്കു കയറി.\nഅകത്ത് മുറിയിൽ കിടക്കയിൽ ചെരിഞ്ഞുകിടക്കുന്ന മകൾ നീലിമ.\nഅവളുടെ മുഖത്ത് കാണുന്ന ചുവന്ന അടയാളങ്ങൾ, അയാളുടെ കൈവിരലുകളുടെതായിരുന്നു. എന്നിട്ടും മകൾ കണ്ണിൽനിന്നും ഒരുതുള്ളി കണ്ണുനീർപോലും പുറത്തേക്ക് കാണിക്കാതെ നിന്നപ്പോൾ അച്ഛന് മകളുടെ മുന്നിൽ തോറ്റു പിൻമാറേണ്ടി വന്നു. ഒരിക്കലും മകളെ വഴക്കുപറയാത്ത ജ്യോതിയും അവളെ ആവോളം ശകാരിച്ചെങ്കിലും നീലിമ തീരുമാനത്തിൽനിന്നും പിന്മാറിയില്ല. ഇനിയൊന്നു കരഞ്ഞുപറഞ്ഞാലെങ്കിലും അവൾ അനുസരിച്ചെങ്കിൽ..\nജ്യോതിയും രവിയും മകളുടെ അരികിലിരുന്നു.\nമോളെ...അച്ഛൻ അറിയാതെ എന്റെ മോളെ നോവിച്ചുപോയി ക്ഷമിക്കു.\nവേണ്ടച്ഛാ. അച്ഛന്റെ ക്ഷമാപണം പുറത്തേക്ക് വരുന്നതിനു മുൻപായി അവൾ അച്ഛന്റെ വായപൊത്തി. തെറ്റുചെയ്തതു ഞാനല്ലേ. എനിക്കു നൊന്തില്ല. അയാൾ മകളെ ചേർത്തുപിടിച്ചു മുടിയിൽ തലോടി.\n'മോളെ ഇനിയെങ്കിലും പറയൂ. അയാളുടെ കൂടെ പോകുന്നില്ല. അച്ഛനെയും അമ്മയെയും വേർപിരിയില്ലാന്ന്.'\n'ഇല്ലച്ഛാ..ഞാനെങ്ങും പോകില്ല. പക്ഷെ ശ്രീയേട്ടനല്ലാതെ മറ്റൊരാളെ ഭർത്താവായി സ്വീകരിക്കാൻ എന്നെ നിർബന്ധിക്കരുത്. ഞാനൊരിക്കലും ആർക്കും ചീത്തപ്പേരുണ്ടാക്കാതെ ഇവിടത്തന്നെ കഴിയാം'.\n'മോളെ നീ വീണ്ടും..'\nരവി അങ്ങനെ പറഞ്ഞപ്പോൾ ജ്യോതി മകളോട് അല്പം ദേഷ്യത്തോടെയാണ് സംസാരിച്ചത്.\n'ഇനി അവളെന്തെങ്കിലും ചെയ്യട്ടെ'\nഎന്ന് ക്ഷോഭത്തോടെ പറഞ്ഞു അവർ പിന്തിരിഞ്ഞു.\n'അച്ഛാ, എനിക്ക് ഒരു കാര്യം പറയാനുണ്ട് കേൾക്കാമോ?'\nനീലിമ രവിയുടെ മുഖത്തേക്ക് നോക്കി.\n'ഉം..മോളു പറയൂ '\n'ശ്രീയേട്ടൻ എന്നെ പ്രണയിച്ച് വശത്താക്കിയ ആളല്ല. അപ്രതീക്ഷമായി ഭാര്യ നഷ്ടപ്പെട്ടപ്പോൾ മനസ്സിന്റെ സമനില തെറ്റാറായ ആ മനുഷ്യനെ നേഴ്സായ താനാണ് ജീവിതത്തിലേക്ക് വീണ്ടും തിരിച്ചു കൊണ്ടുവന്നത്. ഭാര്യയെ ഇത്ര അധികം സ്നേഹിച്ച അദ്ദേഹത്തോടുള്ള ഇഷ്ടം അതായിരുന്നു ആ ബന്ധം.'\nഅച്ഛനും അമ്മയും തനിക്കുവേണ്ടി കണ്ടെത്തുന്ന ഭർത്താവ് പൂർണ്ണമായും എന്നെ സ്നേഹിക്കും എന്നുറപ്പുണ്ടൊ?\nഅല്ലെങ്കിൽ ആ ഭർത്താവ് അപ്രതീക്ഷിതമായി സംഭവിക്കുന്ന അപകടത്താൽ വൈധവ്യം തനിക്കും വന്നുകൂട എന്നുറപ്പിച്ചു പറയാനാകുമൊ?'\nമകളുടെ ചോദ്യത്തിന് ഉത്തരം നൽകാനാകാതെ ആ അച്ഛനും അമ്മയും നിശ്ശബ്ദരായി.\nപിറ്റെദിവസം വീടിനു പുറത്ത് ഒരു കാർ വന്നുനിന്ന ശബ്ദംകേട്ട് ജ്യോതിയും രവിയും വീടിനു പുറത്തേക്കിറങ്ങി.\nകാറിൽനിന്നും പുറത്തേക്ക് സുമുഖനായ ഒരു ചെറുപ്പക്കാരൻ ഇറങ്ങിവന്നു.\n'ഞാനാണ് ശ്രീകുമാർ. കഴിഞ്ഞ ദിവസം ശ്രീദേവിചേച്ചി പറഞ്ഞപ്പോഴാണ് കാര്യങ്ങൾ അറിഞ്ഞത് '\n'എന്റെ ഭാര്യയായ ലക്ഷ്മിയുടെ ഓർമ്മകളിൽനിന്നും പൂർണ്ണമായും മുക്തനാകാൻ എനിക്ക് ഇതുവരെയും കഴിഞ്ഞിട്ടില്ല. ഞാൻ നീലിമയെ പറഞ്ഞുതിരുത്താം, അവളെയൊന്നു വിളിക്കാമോ?'\nപുറത്തെ വാതിൽപ്പടിക്ക് പിറകിൽനിന്നും രവിയും ജ്യോതിയും മകളുടെ തേങ്ങൽ കേട്ടു . രവി മെല്ലെ അകത്തേക്കു പോയി മകളെ പുറത്തേക്കു കൂട്ടിക്കൊണ്ടുവന്നു. ശ്രീകുമാറിന്റെ അടുത്തെക്ക് മകളെ ചേർത്തുനിർത്തി. ശേഷം എല്ലാവരും കേൾക്കത്തവിധം ശ്രീകുമാറിനോടായി പറഞ്ഞു.\n'നിനക്ക് സമ്മതമാണെങ്കിൽ എന്റെ മോളെ കൂടെ കൊണ്ടുപോയ്ക്കൊളു. എനിക്കു സമ്മതമാണ്. കാരണം മരിച്ചുപോയ ഭാര്യയെ ഇത്രയധികം സ്നേഹിക്കുന്നുവെങ്കിൽ തീർച്ചയായും എന്റെ മകളെയും നീ സ്നേഹിക്കും.'\nനീലിമ ശ്രീകുമാറിന്റെ കണ്ണുകളിലേക്കു നോക്കി. അയാൾ അവളേയും.\nനീലിമയുടെ സൗന്ദര്യം ശ്രീകുമാർ ആദ്യമായി കാണുകയായിരുന്നു..!!\n_ ബിന്ദു സുന്ദർ -\nCategories BinduSunder# Malayalam# ShortStory#\nLabels: BinduSunder, Malayalam, ShortStory


താക്കോലൂരി പരിശോധന, കണക്കപ്പിള്ള മട്ടിൽ എസ്.ഐ\nഒന്നാം പേജ് / പ്രാദേശികം / തിരുവനന്തപുരം\nJanuary 13, 2018, 11:41 am\nതിരുവനന്തപുരം: വാഹന പരിശോധനയുമായി ബന്ധപ്പെട്ട് ഡി.ജി.പിയുടെ നിർദേശങ്ങളെല്ലാം കാറ്റിൽപറത്തി പൊലീസിന്റെ 'താക്കോലൂരി' പരിശോധന. കഴിഞ്ഞ ദിവസം ഗതാഗതത്തിരക്കേറിയ കല്ലമ്പലം ജംഗ്ഷനിലാണ് പൊലീസിന്റെ ഈ വിനോദം അരങ്ങേറിയത്. ഇരുചക്രവാഹനങ്ങളുടെ താക്കോലുകൾ ജീപ്പിന് മുകളിൽ കൂട്ടിയിട്ട് 'ചിട്ടിപ്പിരിവ്'പോലെ തോന്നിക്കുംവിധത്തിലാണ് അഡിഷണൽ എസ്.ഐ വാഹനയുടമകളിൽ നിന്ന് പീഴ ഈടാക്കിയത്.\nവണ്ടി നിറുത്തിയാൽ ഊരും\nകല്ലമ്പലം ജംഗ്ഷനിൽ ദേശീയപാതയിലും കവലയിൽ നിന്നുള്ള ബൈറൂട്ടുകളിലും റോഡ് നിറഞ്ഞു നിന്നാണ് പൊലീസ് ഈ ക്രൂര വിനോദം കാട്ടിയത്. ഹെൽമെറ്റില്ലാതെ വരുന്ന ഇരുചക്രവാഹനങ്ങളെ റോഡിൽ ചാടിവീണ് തടഞ്ഞു. വാഹനങ്ങൾ നിറുത്തിയ ഉടൻ താക്കോലൂരിയെടുത്തു. പിന്നെ എസ്.ഐയെ കാണാൻ നിർദേശം. ലൈസൻസും വാഹനത്തിന്റെ ആർ.സി രേഖകളുമുണ്ടോ എന്ന് ചോദിച്ച് ഹെൽമെറ്റില്ലാത്തതിന് 100 രൂപ പെറ്റിയടി. നിറുത്തിയിട്ടിരിക്കുന്ന ജീപ്പിന്റെ ബോണറ്റിൽ ഊരിയെടുത്ത താക്കോലുകളുടെ കൂട്ടമുണ്ട്. വരിക്കാരുടെ പണം പറ്റുന്ന ചിട്ടിക്കമ്പനിയിലെ കണക്കപ്പിള്ളയുടെ മട്ടിൽ എഴുത്തോടെ എഴുത്താണ് അഡി. എസ്.ഐ. ചുറ്റിനും നൂറുരൂപ നോട്ടുകൾ നീട്ടി ഇരുചക്രവാഹന ഉടമകൾ കാത്തുനിന്നു. വീട്ടുസാധനങ്ങൾ വാങ്ങാനും ആശുപത്രിയിൽ പോകാനും ഇറങ്ങിയവരെല്ലാം പൊലീസിന്റെ ഈ 'താക്കോൽ' കെണിയിൽപെട്ടു. ഒരുമണിക്കൂറിലേറെ ജംഗ്ഷനിൽ പൊലീസിന്റെ ഇത്തരം പരിശോധന നീണ്ടതോടെ ഇവരെ പേടിച്ച് ആർക്കും അതുവഴി യാത്ര ചെയ്യാനാകാതായി. ജോലികഴിഞ്ഞ് വന്നവരും സകുടുംബം യാത്രചെയ്തവരുമെല്ലാം പൊലീസിന്റെ സാഹസത്തിൽ അമ്പരന്നു. പൊലീസ് പോയിട്ട് പോകാമെന്ന് കരുതി പലരും വഴിയിൽ സമയം കൊന്നു. അപകടങ്ങൾ ഒഴിവാക്കാനും നിയമലംഘനങ്ങൾ തടയാനും ലക്ഷ്യമിട്ടുള്ള വാഹന പരിശോധന പൊതുജനത്തെ ഒരു തരത്തിലും ബുദ്ധിമുട്ടിക്കും വിധമാകരുതെന്ന് മുഖ്യമന്ത്രിയും ഡി.ജി.പിയും നിർദേശിച്ചിരിക്കെയാണ് അതിനെയെല്ലാം വെല്ലുവിളിച്ചുള്ള പരിശോധന കഴിഞ്ഞ ദിവസം കല്ലമ്പലത്ത് അരങ്ങേറിയത്.\nറോഡിൽ നിറഞ്ഞ് പരിശോധന\nഇവിടെ മാത്രമല്ല തലസ്ഥാനത്ത് ജനറൽ ആശുപത്രി പരിസരം , ഉപ്പിടാമൂട് പാലം തുടങ്ങി തിരക്കേറിയ ഇടങ്ങളിലും റോഡിൽ നിറഞ്ഞുനിന്നുള്ള വാഹന പരിശോധന പൊലീസ് നടത്താറുണ്ട്. ബേക്കറി ജംഗ്ഷനിൽ മേൽപാലത്തിന് താഴെ പരിശോധന നടത്തുന്ന സംഘത്തിലെ ഒരു പൊലീസുകാരൻ ഹാൻഡിലിൽ പിടിച്ചു വാഹനം നിറുത്തുന്നതും താക്കോൽ ഊരിയെടുക്കുന്നതും ഹോബിയാക്കിയ ആളാണ്. തിരക്കേറിയ ബൈപാസിലും വാഹനപരിശോധന നിയമങ്ങൾ കാറ്റിൽ പറത്തിയാണ്.\nഹോംഹാർഡുകളെ സാധാരണ നിലയിൽ ഗതാഗത നിയന്ത്രണങ്ങൾക്കും മറ്റുമാണ് നിയോഗിക്കാറുള്ളത്. എന്നാൽ, വാഹനപരിശോധനാ സംഘത്തിൽ ഇക്കൂട്ടരുമുണ്ടിപ്പോൾ. കരമന, പൂജപ്പൂര, തിരുമല, കുണ്ടമൺകടവ് പാലത്തിനു സമീപം, ഓവർബ്രിഡ്ജിനു സമീപം, ഹൗസിംഗ് ബോർഡ് ജംഗ്ഷൻ, പട്ടം, പാറ്റൂർ, ചാക്ക, വഞ്ചിയൂർ, മോഡൽ സ്കൂൾ ജംക്‌ഷൻ, കോവളം–കഴക്കൂട്ടം ബൈപാസ്, പാച്ചല്ലൂർ, അമ്പലമുക്ക്, പേരൂർക്കട ജംക്‌ഷന് സമീപം തുടങ്ങി പരിശോധന നടത്തുന്ന സ്ഥലങ്ങളിൽ എല്ലാം വാഹനങ്ങളെ തടയാനായി പൊലീസിനൊപ്പം ഹോം ഗാർഡുകളെയും നിയോഗിച്ചിട്ടുണ്ട്. ഇവരെല്ലാം നടുറോഡിൽ വാഹനം തടയുന്നതും തിരക്കേറിയ സമയത്തും ഇരുചക്രവാഹനയാത്രക്കാരെ ഓടിച്ചിട്ട് പിടിക്കുന്നതിലും മുൻപന്തിയിലാണെന്നാണ് ആക്ഷേപം.\nട്രാഫിക് സിഗ്നലുകൾക്കു സമീപത്ത് പരിശോധനയ്ക്ക് നിൽക്കുകയും നിറുത്താതെ പോകുന്നവരെ ചുവപ്പ് വീഴുമ്പോൾ ഓടിച്ചിട്ട് പിടിക്കുന്നതും പൊലീസുകാരുടെ മറ്റൊരു വിനോദമാണ്. വളവുകളിൽ വാഹന പരിശോധന പാടില്ലെന്നാണു നിർദേശം. എന്നാൽ, ചില പൊലീസുകാർക്ക് വളവിൽ ഒളിച്ചുനിന്നു ചാടിവീഴുന്നതാണ് രസം. വളവുതിരിഞ്ഞ് എത്തുന്ന പലരും പെട്ടെന്നു പൊലീസിനെ കണ്ട് പരിഭ്രാന്തരായി അപകടം പറ്റുന്ന സംഭവങ്ങളും ഉണ്ട്. സംസ്ഥാന പൊലീസ് മേധാവി പലതവണ, വളവുകളിലും തിരക്കേറിയ സമയത്തും നടുറോഡിൽ നിന്നും വാഹനം പരിശോധിക്കരുതെന്നു കർശന നിർദേശം നൽകിയിട്ടും പൊലീസുകാർ മാറുന്നില്ല.\n ഗതാഗത തടസമോ അപകടങ്ങളോ ഉണ്ടാകാതെയും പൊതുജനങ്ങൾക്ക് ബുദ്ധിമുട്ട് വരുത്താതെയും വേണം വാഹന പരിശോധന.\n വാഹനം കൈകാണിച്ച് നിറുത്തിയാൽ എസ്.ഐ ഡ്രൈവറുടെ സമീപത്തേക്ക് പോയി വേണം രേഖകൾ പരിശോധിക്കാൻ.\n വാഹനത്തിലുള്ള പുരുഷൻമാരെ സർ, സ്ത്രീകളെ മാഡം എന്നേ സംബോധന ചെയ്യാവൂ.\n സഭ്യമായ ഭാഷയിൽ സംസാരിക്കണം.\n സ്ത്രീകളും കുട്ടികളുമായി പോകുന്ന വാഹനങ്ങളെ പരിശോധനയിൽനിന്ന് കഴിവതും ഒഴിവാക്കണം.\n സ്ത്രീകളും കുട്ടികളും ഉൾപ്പെടുന്ന വാഹനങ്ങളെ പരിശോധനയ്ക്കിടെ സ്റ്റേഷനിലേക്കു കൊണ്ടുപോകാൻ പാടില്ല.\n ഗതാഗത നിയമ ലംഘനമുണ്ടെങ്കിൽ സംഭവസ്ഥലത്തുവച്ച് തന്നെ നോട്ടിസ് നൽകിയശേഷം നടപടിയെടുക്കാം.\n മദ്യപിച്ചവരെ വൈദ്യപരിശോധനയ്ക്കു ശേഷമേ സ്റ്റേഷനിൽ കൊണ്ടുപോകാവൂ. ഒരു മണിക്കൂറിനുള്ളിൽ ജാമ്യത്തിൽ വിടണം.\n വാഹനങ്ങൾ തടഞ്ഞുനിറുത്തി താക്കോൽ ഊരിയെടുക്കാനോ മൊബൈൽഫോണോ വിലപിടിപ്പുള്ള വസ്തുക്കളോ ഈടായി പിടിച്ചെടുക്കാനോ പാടില്ല.\n ഒരേ സമയം ഒന്നിൽ കൂടുതൽ വാഹനങ്ങളെ തടഞ്ഞു നിറുത്തി പരിശോധന പാടില്ല.\n തിരക്കേറിയ ജംഗ്ഷനുകൾ, കൊടും വളവുകൾ, കയറ്റിറക്കങ്ങൾ, ഇടുങ്ങിയ റോഡുകൾ, പാലം എന്നിവിടങ്ങളിൽ പരിശോധന നടത്തരുത്.\n വാഹന പരിശോധനയുടെ വീഡിയോ പകർത്തണം.\nവൃദ്ധയെ കൈയേറ്രം ചെയ്ത വനിതാ ഗാർഡിനെതിരെ നടപടി\nകാൽനട യാത്രക്കാരെ രക്ഷിക്കണം\nകിളിമാനൂർ ബ്ലോക്ക് ഓഫീസിൽ 'സോളാർമയം\nസൗജന്യ മെഡിക്കൽ ക്യാമ്പ്\nനെൽക്കൃഷിക്ക് കരുത്തേകി വിദ്യാർത്ഥികൾ\nട്രഷറി നിയന്ത്രണം മാറി: ഐത്തിയൂർ റോഡ് നവീകരിച്ചു\nമദ്യനിരോധന സമിതി താലൂക്ക് കമ്മിറ്റി യോഗം\nഅമിത വേഗതയിൽ വന്ന കെ.എസ്.ആർ.ടി.സി ബസ് കാറിനെയും ബൈക്കിനെയും ഇടിച്ച് തെറിപ്പിച്ചു\nനിർമ്മൽ ചിട്ടി തട്ടിപ്പ്: പാപ്പർ ഹർജിയിൽ നാളെ വാദം കേൾക്കും\nപെരുങ്കടവിളയിൽ വൻ സ്‌ഫോടകവസ്‌തുശേഖരം പിടികൂടി\nസമരക്കാരെ പൊലീസ് ആക്ഷേപിച്ചെന്ന്; യൂത്ത് കോൺഗ്രസ് പ്രവർത്തകർ കന്റോൺമെന്റ് സ്റ്റേഷൻ ഉപരോധിച്ചു\nഎച്ച്.എൽ.എല്ലിനെ കോർപറേറ്റുകൾക്ക് പണയംവയ്ക്കാനുള്ള ശ്രമം ചെറുക്കും: വി.എസ്. ശിവകുമാർ\nഒമ്പതുകാരിക്ക് പീഡനം; 49 കാരൻ അറസ്റ്റിൽ\nറെയിൽവേ സ്റ്റേഷനിലേക്ക് മാർച്ച് നടത്തി\nഎൻ.എസ്.എസ് കരയോഗംവനിതാസമാജം വാർഷികം\nവെള്ളറടയിലും പരിസരങ്ങളിലും വീണ്ടും മോഷണംആറാട്ടുകുഴിയിൽ കഴിഞ്ഞദിവസം മൂന്നു വീടുകളിൽ മോഷണം നടന്നു\nവെള്ളായണി കായൽ ബോട്ട് സർവീസ്: ധർണ്ണ സംഘടിപ്പിച്ചു (വാർത്ത മാത്രം)\nവെള്ളറട കെ.എസ്.ആർ.ടി.സി ഡിപ്പോക്ക് സമീപം ബസിടിച്ച് വഴിയാത്രക്കാരൻ മരിച്ചു\nനിരത്ത് കീഴടക്കി വ്യാജ ഹെൽമറ്റുകൾ\nനന്നാക്കിയ റോഡ് വീണ്ടും നന്നാക്കി 'റോഡുപണി


രണ്ടാം ഡോസുകാര്‍ക്ക് മുന്‍ഗണന; വാക്‌സിന് വിതരണത്തില് പുതിയ നിര്‍ദേശവുമായി കേന്ദ്രം – Chandrika Daily\nBy web desk3Tuesday May 11, 2021 17:14 pm\nകേന്ദ്രത്തില്‍നിന്നു ലഭിക്കുന്ന വാക്‌സിനില് എഴുപതു ശതമാനവും രണ്ടാം ഡോസുകാര്‍ക്കായി മാറ്റിവയ്ക്കാന് ആരോഗ്യമന്ത്രാലയം സംസ്ഥാനങ്ങള്‍ക്കു നിര്‍ദേശം നല്‍കി\nഡല്‍ഹി: കോവിഡ് വാക്‌സിന് വിതരണത്തില് രണ്ടാം ഡോസ് എടുക്കാനുള്ളവര്‍ക്കു മുന്‍ഗണന നല്‍കാന് സംസ്ഥാനങ്ങള്‍ക്കു കേന്ദ്ര നിര്‍ദേശം. കേന്ദ്രത്തില്‍നിന്നു ലഭിക്കുന്ന വാക്‌സിനില് എഴുപതു ശതമാനവും രണ്ടാം ഡോസുകാര്‍ക്കായി മാറ്റിവയ്ക്കാന് ആരോഗ്യമന്ത്രാലയം സംസ്ഥാനങ്ങള്‍ക്കു നിര്‍ദേശം നല്‍കി.\nവാക്‌സിന് പാഴാക്കുന്നതു പരമാവധി കുറയ്ക്കാനും സംസ്ഥാനങ്ങളോട് ആവശ്യപ്പെട്ടതായി ആരോഗ്യമന്ത്രാലയം അറിയിച്ചു. രണ്ടാം ഡോസുകാര്‍ക്ക് കൃത്യസമയത്ത് വാക്‌സിന് കൊടുക്കുക എന്നതു പ്രധാനമാണെന്ന്, സംസ്ഥാന ഉദ്യോഗസ്ഥരുമായി നടത്തിയ ചര്‍ച്ചയില് ആരോഗ്യമന്ത്രലയം വ്യക്തമാക്കി. അതിനായി കേന്ദ്രത്തില്‍നിന്നു കിട്ടുന്നതില് എഴുപതു ശതമാനമെങ്കിലും മാറ്റിവയ്ക്കണം. ശേഷിക്കുന്നതു മാത്രമേ ഒന്നാം ഡോസ് സ്വീകരിക്കുന്നവര്‍ക്കു നല്‍കാവൂ. എഴുപതു ശതമാനം എന്നത് നൂറു ശതമാനം വരെയാക്കാന് സംസ്ഥാനങ്ങള്‍ക്ക് അധികാരമുണ്ടെന്ന് കേന്ദ്രം അറിയിച്ചു.\nഓരോ സംസ്ഥാനത്തിനും അടുത്ത രണ്ടാഴ്ചത്തേക്കുള്ള വാക്‌സിന് വിവരങ്ങള് മുന്‍കൂട്ടി നല്‍കും. ഇതനുസരിച്ച് സംസ്ഥാനങ്ങള്‍ക്കു ബുക്കിങ് നടത്താനാവും. മെയ് 15 മുതല് 31 വരെയുള്ള വാക്‌സിന് വിതരണ വിവരങ്ങള് 14ന് നല്‍കുമെന്ന് കേന്ദ്രം അറിയിച്ചു.


പ്രധാനമന്ത്രിക്ക് 71 വയസ്; കോവിഡ് വാക്സിനേഷനിൽ റെക്കോഡ് ലക്ഷ്യമിട്ട് കേന്ദ്രം | Southlive\nപ്രധാനമന്ത്രിക്ക് 71 വയസ്; കോവിഡ് വാക്സിനേഷനിൽ റെക്കോഡ് ലക്ഷ്യമിട്ട് കേന്ദ്രം\nFriday, 17th September 2021, 9:13 am\nപ്രധാനമന്ത്രി നരേന്ദ്ര മോദിയുടെ 71-ാം ജന്മദിനത്തോട് അനുബന്ധിച്ച് രാജ്യത്തെ കോവിഡ് -19 വാക്സിനേഷനിൽ റെക്കോഡ് ലക്ഷ്യമിട്ട് കേന്ദ്ര സർക്കാർ. നരേന്ദ്ര മോദിയുടെ പൊതുസേവനത്തിലെ 20 വർഷം അടയാളപ്പെടുത്താനായി 20 ദിവസത്തെ മെഗാ ഇവന്റ് സംഘടിപ്പിക്കുമെന്ന് ഭരണകക്ഷിയായ ബിജെപി അറിയിച്ചിട്ടുണ്ട്. “സേവ സമർപ്പണ് അഭിയാൻ” എന്ന് പേരിട്ടിരിക്കുന്ന മെഗാ ഇവന്റ് നരേന്ദ്ര മോദിയുടെ 71-ാം ജന്മദിനമായ ഇന്ന് ആരംഭിക്കും.\n“നമുക്ക് ചെയ്ത് ഇതുവരെ കോവിഡ് വാക്‌സിൻ എടുക്കാത്തവർ വാക്സിനേഷൻ എടുത്തുകൊണ്ട് നരേന്ദ്ര മോദിക്ക് ജന്മദിന സമ്മാനം നൽകാം,” ആളുകളെ വാക്‌സിൻ എടുക്കാൻ പ്രേരിപ്പിച്ച് കേന്ദ്ര ആരോഗ്യ മന്ത്രി മൻസുഖ് മാണ്ഡവ്യ വാക്സിൻ സേവ എന്ന ഹാഷ്‌ടാഗോടെ ഇന്നലെ ട്വീറ്റ് ചെയ്തു.\nബിജെപിയുടെ നേതാക്കളോട് വാക്‌സിൻ കുത്തിവെയ്പ്പ് പ്രോത്സാഹിപ്പിക്കണമെന്ന് അറിയിച്ചിട്ടുണ്ട്.\nവാക്സിനേഷന്റെ ദിവസേനയുള്ള നിരക്ക് ഇരട്ടിയാക്കാൻ സംസ്ഥാന ഉദ്യോഗസ്ഥരോട് ആവശ്യപ്പെടുകയും ചെയ്തു. ഇന്ന്2കോടി ഡോസുകൾ നൽകുക എന്ന ലക്ഷ്യത്തോടെ എട്ട് ലക്ഷത്തോളം വളണ്ടിയർമാർക്ക് ബിജെപി പരിശീലനം നൽകി.\n20 ദിവസത്തെ ആഘോഷങ്ങളുടെ ഭാഗമായി വൻ ശുചിത്വവും രക്തദാന കാമ്പെയ്‌നുകളും ഒന്നിലധികം പരിപാടികളും നടത്താൻ പാർട്ടി പദ്ധതിയിടുന്നുണ്ട്. ഇതിനായി എല്ലാ സംസ്ഥാന ഘടകങ്ങൾക്കും ബിജെപി അദ്ധ്യക്ഷൻ ജെപി നദ്ദ നിർദ്ദേശം നൽകി.\nപ്രധാനമന്ത്രിയുടെ പ്രവർത്തനങ്ങൾക്ക് അഭിനന്ദനമറിയിച്ച് ഇന്ത്യയിലെമ്പാടുമുള്ള ബിജെപി ബൂത്തുകളിൽ നിന്ന് അഞ്ച് കോടി പോസ്റ്റ് കാർഡുകൾ പ്രധാനമന്ത്രിക്ക് അയയ്ക്കും എന്ന് ബി.ജെ.പി ഔദ്യോഗിക പ്രസ്താവനയിൽ പറഞ്ഞു.\n“സൗജന്യ ഭക്ഷ്യധാന്യങ്ങൾക്കും പാവപ്പെട്ടവർക്കുള്ള പ്രതിരോധ കുത്തിവെയ്പ്പിനും” പ്രധാനമന്ത്രി മോദിക്ക് നന്ദി അറിയിക്കുന്ന ഹോർഡിംഗുകളും പ്രചാരണത്തിന്റെ ഭാഗമായി സ്ഥാപിക്കും. പ്രധാനമന്ത്രിയുടെ ജീവചരിത്രം പറയുന്ന പ്രദർശനങ്ങൾ നടത്താനും പാർട്ടി അംഗങ്ങളോട് നിർദ്ദേശിച്ചിട്ടുണ്ട്. നമോ ആപ്പിലൂടെയും ഇതിന്റെ വെർച്വൽ ഇവന്റുകളിൽ പങ്കെടുക്കാം.\nപ്രധാനമന്ത്രിയ്ക്ക് നന്ദി അറിയിക്കാൻ എല്ലാ പൊതു പ്രതിനിധികളും റേഷൻ വിതരണ കേന്ദ്രങ്ങളിൽ പോയി വീഡിയോ ക്ലിപ്പുകൾ നിർമ്മിക്കും. യുവജനവിഭാഗം രക്തദാന ക്യാമ്പുകൾ നടത്തുമെന്നും പാർട്ടി പ്രസ്താവനയിൽ പറഞ്ഞു.\nഅടുത്ത വർഷം തിരഞ്ഞെടുപ്പ് നടക്കാനിരിക്കുന്ന ഉത്തർപ്രദേശിൽ പാർട്ടി പ്രവർത്തകർ 71 സ്ഥലങ്ങളിൽ ഗംഗാ നദി ശുചീകരിക്കാനുള്ള പ്രചാരണം നടത്തും.\n“പ്രധാനമന്ത്രി മോദിയുടെ ജീവിതത്തിലും നേട്ടങ്ങളിലും ശ്രദ്ധ കേന്ദ്രീകരിക്കുന്ന പരിപാടികളിൽ പങ്കെടുക്കാൻ ബുദ്ധിജീവികളെയും പ്രശസ്ത വ്യക്തികളെയും ക്ഷണിക്കും. സന്ദേശം പൊതുജനങ്ങളിൽ എത്തുന്നുവെന്ന് ഉറപ്പു വരുത്തുന്നതിനായി വിവിധ ഭാഷകളിൽ പ്രമുഖ വ്യക്തികളുടെ അഭിപ്രായങ്ങളും ലേഖനങ്ങളും പ്രസിദ്ധീകരിക്കും,” പാർട്ടി പ്രസ്താവനയിൽ പറയുന്നു.\nനരേന്ദ്ര മോദി ഗുജറാത്ത് മുഖ്യമന്ത്രിയായി 2001 ഒക്ടോബർ7നാണ് തിരഞ്ഞെടുക്കപ്പെട്ടത് ഈ ദിവസത്തിന്റെ ഓർമ്മയിൽ 20 ദിവസത്തെ പരിപാടി ഒക്ടോബർ7ന് അവസാനിക്കും എന്ന് ബിജെപി അറിയിച്ചു.


നിക്ഷേപകരെ പിഴിഞ്ഞ് എസ് ബി ഐയും; പണം നിക്ഷേപിക്കുന്നതിനും പിന്‍വലിക്കുന്നതിനും എടിഎം സേവനങ്ങള്‍ക്കുള്ള സര്‍വീസ് ചാര്‍ജ് കുത്തനെ കൂട്ടി – NewsOnlive.in\nന്യൂഡല്‍ഹി: ( 01.04.2017) സ്വകാര്യബാങ്കുകള്‍ക്കു പിന്നാലെ നിക്ഷേപകരെ പിഴിഞ്ഞ് എസ് ബി ഐയും. പണം നിക്ഷേപിക്കുന്നതിനും പിന്‍വലിക്കുന്നതിനും എടിഎം സേവനങ്ങള്‍ക്കുള്ള സര്‍വീസ് ചാര്‍ജ് എസ് ബി ഐ കുത്തനെ കൂട്ടി. അക്കൗണ്ടുകളില് മിനിമം ബാലന്‍സ് ഇല്ലെങ്കിലും ഇനി എസ് ബി ഐക്ക് നിക്ഷേപകര് പണം നല്‍കേണ്ടി വരും. ശനിയാഴ്ച മുതല് നിയമം പ്രാബല്യത്തില് വരും.\nഎ.ടി.എം ഇടപാടുകള്‍ക്കും എസ് ബി ഐ മാറ്റം വരുത്തിയിട്ടുണ്ട്. എ.ടി.എം ഇടപാടുകള് ഒരു മാസം അഞ്ചായി ചുരുക്കിയിട്ടുണ്ട്. എസ്.ബി ഐ എ.ടി.എമ്മുകളില് അഞ്ച് തവണയില് കൂടുതല് എ.ടി.എം കാര്‍ഡ് ഉപയോഗിക്കുകയാണെങ്കില് പിന്നീട് ഉപയോഗിക്കുന്ന ഓരോ തവണയും 10 രൂപ പിഴ നല്‍കണം.\nമറ്റ് ബാങ്കുകളുടെ എ.ടി.എമ്മുകളിലാണെങ്കില് പിഴ 20 രൂപയാവും. പിഴയോടൊപ്പം 14.5 ശതമാനം സേവനനികുതിയും അടക്കേണ്ടി വരും. പണരഹിത ഇടപാടുകള്‍ക്ക് ഇത് യഥാക്രമം അഞ്ച് രൂപയും എട്ട് രൂപയുമാണ്.\nഅക്കൗണ്ടില് മിനിമം ബാലന്‍സില്ലെങ്കിലും പിഴ നല്‍കേണ്ടിവരും. മെട്രോ നഗരങ്ങളില് 5,000 രൂപയാണ് മിനിമം ബാലന്‍സ് വേണ്ടത്. ഈ തുക അക്കൗണ്ടിലില്ലെങ്കില് 100 രൂപ പിഴ നല്‍കണം. എന്നാല് കേരളത്തില് ഇത് ബാധകമല്ല. കൊച്ചി, കോഴിക്കോട്, തിരുവനന്തപുരം,പാല ഉള്‍പ്പടെയുള്ള വന് നഗരങ്ങളില് 3,000 രൂപ അക്കൗണ്ടിലില്ലെങ്കില് 40 രൂപ വരെ പിഴയീടാക്കും. ചെറു നഗരങ്ങളില് 2,000 രൂപയും ഗ്രാമീണ മേഖലയില് 1,000 രൂപയുമാണ് മിനിമം ബാലന്‍സായി വേണ്ടത്. ഇതില്ലെങ്കില് 20 മുതല് 50 രൂപ പിഴയടക്കണം. സര്‍വീസ് ചാര്‍ജിന്റെയും പിഴയുടെയും പേരില് ബാങ്കിങ് മേഖലയില് വന് കൊള്ളയ്ക്കാണ് ഇതോടെ കളമൊരുങ്ങിയിരിക്കുന്നത്.\n25,000 രൂപയില് താഴെ ബാലന്‍സുള്ളവര് മൂന്ന് തവണയില് കൂടുതല് ബാങ്ക് ശാഖകളിലെത്തി പണം പിന്‍വലിച്ചാല് 50 രൂപ പിഴ നല്‍കേണ്ടി വരും. മുമ്പ് ഇത് അഞ്ച് തവണയായിരുന്നു. മൂന്ന് തവണയില് കൂടുതല് പണം നിക്ഷേപിച്ചാലും 50 രൂപ പിഴ നല്‍കണം.\nPrevious മുളകിട്ട സ്രാവ് കറി\nNext ചാക്കോച്ചന് പാര്‍വതിയുടെ ഉമ്മ


ബസ് സ്റ്റോപ്പിൽ നിർത്തിയുള്ള ടയർ മാറൽ; ഒളിഞ്ഞിരിക്കുന്ന അപകടം അറിയണം.... •Tech Travel Eat\nബസ് സ്റ്റോപ്പിൽ നിർത്തിയുള്ള ടയർ മാറൽ; ഒളിഞ്ഞിരിക്കുന്ന അപകടം അറിയണം….\nയാത്രയ്ക്കിടയിൽ ബസ്സുകൾക്ക് എന്തെങ്കിലും ചെറിയ കേടുപാടുകളോ, ടയർ പഞ്ചറാകുകയോ മറ്റോ സംഭവിച്ചാൽ നിമിഷങ്ങൾക്കകം അതു പരിഹരിച്ചു കൊണ്ട് യാത്രക്കാരെ ബുദ്ധിമുട്ടിക്കാതെ വീണ്ടും യാത്ര തുടരുന്ന പ്രൈവറ്റ് ബസ്സുകാരുടെ രീതി പ്രശംസനീയം തന്നെയാണ്. ഒരിക്കലെങ്കിലും നമ്മൾ പ്രൈവറ്റ് ബസ്സുകളിൽ യാത്ര ചെയ്യുമ്പോൾ ഇത്തരത്തിലൊരു അനുഭവത്തിനു സാക്ഷ്യം വഹിച്ചിട്ടുമുണ്ടാകാം.\nഎന്നാൽ വലിയ ഭാരമുള്ള ടയറുകൾ കൈകാര്യം ചെയ്യുമ്പോൾ ആർക്കും ബുദ്ധിമുട്ടുണ്ടാക്കില്ല എന്നും അപകടസാധ്യതയില്ല എന്നും ബസ് ജീവനക്കാർ ഉറപ്പു വരുത്തേണ്ടതായുണ്ട്. ഇപ്പോൾ ഇതു പറയുവാൻ കാരണം എന്തെന്നാൽ, ദിവസങ്ങൾക്ക് മുൻപ് മലപ്പുറം ജില്ലയിലെ താനൂർ സ്വദേശിയായ വൈ.പി. സക്കീർ എന്ന ഒരു യാത്രക്കാരൻ പങ്കുവെച്ച ഒരനുഭവമാണ്. അദ്ദേഹത്തിൻ്റെ ഫേസ്‌ബുക്ക് കുറിപ്പ് താഴെ കൊടുത്തിരിക്കുന്നു.\n“ഇന്ന് കോഴിക്കോട് ചുങ്കം ബസ് സ്റ്റോപ്പിൽ ബസ് കയറാൻ ഞാനടക്കമുള്ള യാത്രക്കാർ സ്റ്റോപ്പിൽ നിൽക്കുന്ന സമയം ഈ ഫോട്ടോയിൽ കാണുന്ന സ്വകാര്യ LS ബസ് വന്ന് സ്റ്റോപ്പിനോട് ചേർന്ന് നിർത്തി. ശേഷം ചെയ്ത പണി – ഒരുത്തൻ ബസിന്റെ മുകളിലേക്ക് വലിഞ്ഞ് കയറി. യാത്രക്കാർക്ക് യാതൊരു മുന്നറിയിപ്പും നൽകാതെ ബസ് നിർത്തിയിട്ടതിനും സ്റ്റോപ്പിൽ നിൽക്കുന്ന യാത്രക്കാരുടെയും ഇടയിൽ വരുന്ന ചെറിയ സ്ഥലത്തേക്ക് ബസിന്റെ മുകളിലുണ്ടായിരുന്ന ടയർ തള്ളിയിട്ടു. അപ്രതീക്ഷിതമായ് യാത്രക്കാരുടെ മുന്നിൽ വീണ ടയർ നിലത്ത് നിന്നും വീണ്ടും ഉയർന്ന് പൊങ്ങി യാത്രക്കാരുടെ ദേഹത്തേക്ക് വന്നു.\nഞാനും മറ്റു യാത്രക്കാരും അവിടെ നിന്നും ഓടി മാറി. പെട്ടെന്ന് മാറാൻ കഴിയാത്ത എന്റെ സുഹൃത്തിന്റെ നേരേക്ക് വന്ന ടയർ അവൻ കാല് കൊണ്ട് ചവിട്ടി നിർത്തി. സുഹൃത്തിന്റെ സ്ഥാനത്ത് വല്ല സ്ത്രീകളോ കുട്ടികളോ ആയിരുന്നെങ്കിൽ സീൻ മറ്റൊന്നാകുമായിരുന്നു. ഞങ്ങളും മറ്റു യാത്രക്കാരും സംഭവം ചോദ്യം ചെയ്തപ്പോൾ ഒന്നും മിണ്ടാതെ ബസ് എടുത്ത് പോകുകയും പിന്നീട് മറ്റൊരാൾ വന്ന് ടയർ ഓട്ടോയിൽ കയറ്റി കൊണ്ടു പോകുകയും ചെയ്തു. അധിക സ്റ്റോപ്പ് ഒഴിവാക്കാനാണ് ടയർ നിലത്തിടാൻ ബസ് സ്റ്റോപ്പ് തന്നെ ഇവർ തെരഞ്ഞെടുത്തത്. വിമർശനം മറ്റൊരു രീതിയിൽ കൊണ്ടു പോകാൻ അറിയാത്തത് കൊണ്ടല്ല. ഇത്തരം വിവരക്കേടുകൾ ആവർത്തിക്കപ്പെടാതിരിക്കാനാണ് ഇങ്ങനെ എഴുതിയത് എന്ന് കൂടി ചേർക്കുന്നു.”\nസംഭവം വളരെ നിസ്സാരമായി തോന്നാമെങ്കിലും, വലിയൊരു അപകടം ഇത്തരം ഈസി പ്രവൃത്തികളിൽ ഒളിഞ്ഞിരിപ്പുണ്ട് എന്ന സത്യം ബസ് ജീവനക്കാർ മനസ്സിലാക്കിയിരിക്കേണ്ടതാണ്. ഓട്ടത്തിനിടത്തിൽ സമയം നഷ്ടപ്പെടുത്താതെ ടയർ മാറ്റിയത് നല്ല കാര്യം തന്നെയാണ്. പക്ഷേ അത് ചെയ്ത സ്ഥലവും സമയവുമൊക്കെയാണ് തെറ്റിപ്പോയത്. ഇത് ഒരിക്കലും പ്രൈവറ്റ് ബസ് ജീവനക്കാരെ കുറ്റപ്പെടുത്താനുള്ള ഒരു ലേഖനമായി കണക്കാക്കരുത്. ഇനിയും ഇതുപോലെ തുടർന്നാൽ ഉണ്ടാകാവുന്ന അപകടങ്ങളെക്കുറിച്ച് ഒരു മുന്നറിയിപ്പ് നൽകിയെന്നു മാത്രം. എല്ലാ ബസ് ജീവനക്കാരും ഈ കാര്യം ഇനി ഒന്ന് ശ്രദ്ധിക്കുമല്ലോ…


ചൂടപ്പം: January 2007\nഭൂതകാലക്കുളിര് - അടുക്കളയില് നിന്നും ...\nഅടുക്കളയില് നിന്നും ...\nURL:http://thulasid.blogspot.com/2007/01/blog-post_29.html Published: 1/30/2007 10:06 AM\nposted by സ്വാര്‍ത്ഥന് at 12:40 PM0comments\nഇതിഹാസം /O^O\_ ithihasam - ഓര്‍മ്മകള്......\nURL:http://ithihasam.blogspot.com/2007/01/blog-post.html Published: 1/30/2007 2:18 AM\nഇന്നു ഞാന് കണ്ടുവെന്നോര്‍മ്മകള് തന്നി-\nലെന്നാത്മാവിന് ലഹരിയാം ഓര്‍മ്മകളെ,\nഓര്‍മ്മകളെങ്ങെന്നു പരതിടും ഓര്‍മ്മകള്,\nപ്രിയ മാനവഹൃത്തിലെ സാഗരത്തില്?\nഅലകടല് തോല്‍ക്കുന്നൊരാരവം സൃഷ്ടിച്ച\nസിരകളില് ചുടുനിണം അന്യമായോ?\nചുടുനിരില് കഴുകിയാ കൂട്ടിലേറ്റി,\nമിഴികളാല് നീയന്നു നോക്കി നിന്നോ?\nപ്രാണന് വെടിഞ്ഞിങ്ങു പോന്നതല്ലേ?\nഓര്‍മ്മയില്ലെന്തിന്നു ഞാന് കാത്തു വെ-\nച്ചതീ ഓര്‍മ്മകള് തന്നുടെ ചെപ്പു കുടം,\nചെമ്പട്ടില് വായ്‌കെട്ടിമൂടിയാ കുടമിന്നു\nകുഴിതീര്‍ത്തു മൂടിയാ മാഞ്ചുവട്ടില്..\nഓര്‍മ്മകളോര്‍മ്മയായ് മാറി, യെന്നാത്മാ-\nമോര്‍മ്മകള് ചൊല്ലിടുന്നെന്റെ കാതില്\nഒരുരവം മാത്രമെന് സിരകളില് പടരുന്നു,\nposted by സ്വാര്‍ത്ഥന് at 12:46 AM0comments\nജിഹ്വ - വാര്‍ഷികങ്ങളില് കൊഴുക്കുന്ന ചിന്തകള്..\nവാര്‍ഷികങ്ങളില് കൊഴുക്കുന്ന ചിന്തകള്..\nposted by സ്വാര്‍ത്ഥന് at 4:29 PM0comments\nസ്‌നേഹസാന്ദ്രം - പിറന്നാളുകാരി\nAuthor: വിശാല മനസ്കന്\nനാളെ (05-03-2006) പൊന്നച്ചന്റെ (സ്‌നേഹ) ആറാം പിറന്നാളാണ്.\nposted by സ്വാര്‍ത്ഥന് at 4:16 PM0comments\nകൂട്ടുകാരന്® - നഷ്ടമാവുന്ന ബാല്യം.\nURL:http://paleri.blogspot.com/2006/04/blog-post.html Published: 4/27/2006 4:22 PM\nposted by സ്വാര്‍ത്ഥന് at 1:00 PM0comments\nകൂട്ടുകാരന്® - ഒന്നാം വിവാഹ വാര്‍ഷികം\nURL:http://paleri.blogspot.com/2006/12/blog-post.html Published: 1/1/2007 12:19 AM\n2005 ജൂണ് മാസം.\nദില്ലിയില് ചൂട് അതിന്‍റെ മൂര്‍ദ്ധന്യാവസ്ഥയിലേക്ക് കടക്കുന്നു. എന്‍റെ മനസ്സിലും!!\nകഴിഞ്ഞ ഒരു വര്‍ഷത്തിനുള്ളില്5പ്രാവശ്യവും, നാല് മാസത്തിനുള്ളില് രണ്ടു പ്രാവശ്യമാണ് നാട്ടില് പോയത്. അവസാനത്തെ പോക്ക് മാര്‍ച്ചിലായിരുന്നു, തിരിച്ചെത്തുമ്പോള് പ്രതീക്ഷയോടെ വരവേറ്റ സഹപ്രവര്‍ത്തകരോടും സഹമുറിയന്‍മരോടും സാധാരണ പറയാറുള്ള ‘ഒത്തില്ല’, ഇനി ഈ പെണ്ണ് കാണല്‍പരിപാടി നിര്‍ത്തി എന്നുപറഞ്ഞ് നാക്കുള്ളിലിട്ടതേയുള്ളൂ, നാട്ടില് നിന്നും വീണ്ടും വിളിവന്നു. ‘എല്ലാം ശരിയായിട്ടുണ്ട്, ഇനി നീ വന്ന് കാണുക മാത്രം ചെയ്താല് മതി’ എന്ന അറിയിപ്പോടെ.\nഎല്ലാ പ്രാവശ്യവുമിതുതന്നെയാണ് പറയാറ്, എന്നിട്ടോ, എന്‍റെ ഭാര്യാ സങ്കല്പങ്ങളുടെ കടക്കല് കത്തി വയ്ക്കുന്നതരം കുറെരൂപങ്ങളെ കണ്ട് തിരിച്ചുപോരും (ഒരുപക്ഷെ അവരും ഇതുതന്നെയായിരിക്കും ചിന്തിച്ചുണ്ടാവുക!).\nഎന്തോ, ഇത്തവണ ഒരു താല്പര്യവും തോന്നിയില്ല.\nപക്ഷെ ആലോചിച്ചപ്പോള് ഞെട്ടിപ്പോയി... വയസ് മുപ്പത്തിരണ്ടും കടന്നു.\nഇനിയും കളിച്ചാല് (അല്ല, വേണ്ടാന്ന് വിചാരിച്ചിട്ടാ!) വല്ല രണ്ടാം കെട്ടും മാത്രമേകിട്ടൂ എന്ന സഹമുറിയന്‍മാരുടെ മുന്നറിയിപ്പ്, വീട്ടുകാരുടെ മടുപ്പ്, എല്ലാം കൂടി ആലോചിച്ചാല്! പോകാന് തന്നെ തീരുമാനിച്ചു. എങ്ങിനെ ഒക്കെയോ, ആരുടെയൊക്കെയോ കാലുപിടിച്ച് ജൂലൈയിലെ ഏറ്റവും ചൂട് കൂടിയ 20 ദിവസത്തെ ലീവ് സംഘടിപ്പിച്ച് നാട്ടിലെത്തി.\nവീട്ടില് കാലുകുത്തണ്ട താമസം, അഛന്‍റെയും അമ്മയുടെയും വക ഉപദേശങ്ങളുടെ കെട്ടഴിഞ്ഞു.\nഎന്‍റെ ഓവര് കോണ്‍ഫിഡന്‍സും, ഓവറെക്സ്പെക്റ്റേഷനും മൂലം അവര്‍ക്ക് വീട്ടില്‍നിന്നും പുറത്തിറങ്ങാന് പറ്റുന്നില്ല പോലും.എന്തായാലും ഇപ്രാവശ്യം ഒരുതീരുമാനത്തിലെത്തിയിട്ട് തിരിച്ചുപോയാല് മതിയെന്ന്.\nഇപ്രാവശ്യം നാട്ടില്‍നിന്നും ഒരുപാട് ദൂരെ കാസര്‍ഗോഡിനടുത്തൊരു സ്ഥലമായിരുന്നു ആദ്യത്തെ സ്വീകരണകേന്ദ്രം. എന്നത്തെയും പോലെ അഛനും, അമ്മാവനും, പിന്നെ ദല്ലാളും, കൂടി ഒരു യാത്ര. പോയി, കണ്ടു, വന്നു. ഇതെന്തായാലും നടക്കും എന്നൊരു വിശ്വാസം മനസ്സിലുണ്ടായിരുന്നു. ഇനി അവരുടെ തീരുമാനം മാത്രമറിഞ്ഞാല് മതി.എന്നാലെനിക്ക് മടങ്ങിപോകാം.\nഅവരുടെ തീരുമാനം വരുന്നതു വരെ കാത്തിരിക്കേണ്ട എന്ന അഭിപ്രായം എല്ലാഭാഗത്തുനിന്നും ശക്താമായി ഉയര്‍ന്നു വന്നതുകൊണ്ട് പിറ്റെദിവസം തന്നെ നാട്ടില്‍നിന്നധികം ദൂരെയല്ലാത്ത ഒരു സ്ഥലത്ത് പോകാമെന്ന് തീരുമാനിച്ചു.\nഏതായാലും, ഇന്നലെ കണ്ടത് നടക്കും, അതുകൊണ്ട് പെങ്ങളോടൊന്നും വരണ്ടെന്ന് പറഞ്ഞു. അഛനും, അമ്മാവനും\nപിന്നെ അഛന്‍റെ അകന്ന ഒരു ബന്ധുവും (എന്‍റെ ഒരിളയഛനായി വരും, അദ്ദേഹമാണീ ആലോചന കൊണ്ടുവന്നത്) കൂടി രാവിലെതന്നെ യാത്ര തിരിച്ചു.\nഒരൊന്നൊന്നര മണിക്കൂര് യാത്രക്ക് ശേഷം, പണി നടന്നുകൊണ്ടിരിക്കുന്ന ഒരു വീടിന് മുന്നിലെത്തി, അഛന്‍റെ ബന്ധു പറഞ്ഞു‘ഇതു തന്നെ വീട്‘.\nഎന്തോ, എല്ലാം കൊണ്ടും, എല്ലാവര്‍ക്കും ഈ പ്രൊപ്പോസല് കൂടുതല് ഇഷ്ടമായി. പെണ്ണിന്‍റെ വീട്ടുകാര്‍ക്ക് ആകപ്പാടെ ഒരു നിബന്ധനമാത്രം കല്യാണം ആറുമാസത്തേക്ക് നടത്താന് പറ്റില്ല.\nഎനിക്കും വളരെ സന്തോഷം. ഉള്ള ലീവെല്ലാം പെണ്ണുകാണാന് പോകാനെടുത്തു. ഇതുതന്നെ വിത്തൌട്ടിലാണ് വന്നിരിക്കുന്നത്.\nഅവിടെനിന്നും പെണ്ണിന്‍റെ ജാതകവും വാങ്ങി, ജാതകം ചേര്‍ന്നാല് വിളിച്ച് പറയാമെന്നും പറഞ്ഞ് ഞങ്ങളിറങ്ങി. അടുത്തുതന്നെയുള്ള ഒരു ജോത്സ്യന്‍റെ അടുത്ത് ജാതക ചേര്‍ച്ചയും നോക്കി ‘ജാതകം ചേരുമെന്നും പറ്റുമെങ്കില് പിറ്റേന്ന് തന്നെ ചെറുക്കന് വീട്കാണാന് വരണമെന്നും പറഞ്ഞ് ഞങ്ങള് അവിടെനിന്നും വീട്ടിലേക്ക് തിരിച്ചു.\nപക്ഷെ, രാത്രി ഇളയഛന്‍റെ ഫോണ്, എന്തോ ചില കാരണങ്ങളാല് അവര്‍ക്ക് പിറ്റേന്ന് വരാന്‍കഴിയില്ല എന്നും വരുന്ന ദിവസംപിന്നീട് വിളിച്ചറിയിക്കാമെന്നു.\nദൈവമേ... ഇനിയെന്തു ചെയ്യും. ഈ കല്യാണം ശരിയായെന്ന് കരുതി, മറ്റെപാര്‍ട്ടിയോട്, ഞങ്ങള്‍ക്കുള്ള താല്പര്യക്കുറവ് ദല്ലാള്‍വഴി അറിയിക്കുകയും ചെയ്തു. എല്ലാം എന്‍റെ സമയദോഷം (ഗുരുത്വദോഷം).\nപിറ്റെ ദിവസം, വീട്ടില് നിന്നാല് അയല്‍ക്കാരുടെ ചോദ്യോത്തര സെഷന് ഭയന്ന്, രാവിലെ തന്നെ ബന്ധുക്കളെ കാണാനെന്നും പറഞ്ഞ് ഞാനിറങ്ങി. വൈകുന്നേരം വരെ അവിടെയും ഇവിടെയും ഒക്കെ കറങ്ങിത്തിരിഞ്ഞ് രാത്രി ഒരെട്ടുമണിയോടെ വീട്ടില്‍തിരിച്ചെത്തി. അപ്പോഴാണറിഞ്ഞത്, അവര് വിളിച്ചിരുന്നു, രണ്ടു ദിവസത്തിന്ശേഷം ഇങ്ങോട്ട് വരുന്നുണ്ടെന്ന്.\nസമാധാന.............മായിട്ടില്ല. അവര് വന്ന്‌പോയാല് മാത്രമേ ഇനിയെന്തെങ്കിലും പറയാന് പറ്റൂ.\nപറഞ്ഞതുപോലെ രണ്ടു ദിവസത്തിന് ശേഷം അവര് വന്നു, അവരും സാറ്റിസ്ഫൈഡ്, അങ്ങനെ എല്ലാം കൂടി ഇതുതന്നെ ഉറപ്പിക്കാം എന്ന് തീരുമാനിച്ചു.\nഇനി കല്യാണ നിശ്ചയം.\nതിരിച്ച് പോകുന്നതിന് മുന്‍പ് ഇതും കൂടെ കഴിഞ്ഞാല് നന്നായിരുന്നു എന്ന എന്‍റെ അഭിപ്രായം മാനിച്ച് എന്‍റെ യാത്രയുടെ ഒരുദിവസം മുന്‍പ് നിശ്ചയം നടത്താന് തീരുമാനിച്ചു.\nജൂലൈ 13, ബുധനാഴ്ച. വിവാഹ നിശ്ചയം നടന്നു. കല്യാണം നാലു മാസത്തിന് ശേഷം, ഡിസംബറില് നടത്താമെന്ന് തീരുമാനമായി. തീയതി പിന്നീട് എന്‍റെ ലീവിനടിസ്ഥാനപ്പെടുത്തി തീരുമാനിക്കാം എന്നും തീരുമാനമായി.\nഞാന് വീണ്ടും ദില്ലിയിലെ കൊടും ചൂടിലേക്ക്. പക്ഷെ ഇത്തവണത്തെ ചൂടിനല്പം കുളിരുണ്ട്.\nഓഫീസില് ലഡു വിതരണത്തോടെ വിവരമറിയിച്ചു, ലീവിനിയും വേണം, അതും5മാസത്തിനകം. എന്തൊക്കെ ആയാലും ഡിസംബറില്‍ലീവ്തരാന് പറ്റില്ലെന്ന് അവരും അറിയിച്ചു. പിന്നെ കാലേ കയ്യേ പിടിച്ച് ഡിസംബര് 25ന് ശേഷം ജനുവരി 15 വരെ ലീവനുവദിപ്പിച്ചു. അന്നുതന്നെ നാട്ടില് വിളിച്ച് വിവരമറിയിച്ചു.\nഇനിയാണ് ടെന്‍ഷന് മുഴുവന്. എങ്ങിനെയും കല്യാണ ദിവസം വരെ കാത്തിരിക്കണമല്ലോ! ദിവസമൊട്ട് തീരുമാനിച്ചിട്ടുമില്ല.\nദിവസം തോറും മണിക്കൂറുകള് നീണ്ട ഫോണ് വിളികള് ജീവിതത്തിന്‍റെ ഭാഗമായിത്തീര്‍ന്നു. പല ദിവസങ്ങളിലും ഒന്നില് കൂടുതല് തവണ.\nഅങ്ങനെ ഒരു ദിവസം അഛന്‍റെ ഫോണ് വന്നു, തീയതി നിശ്ചയിച്ചു, ജനുവരി ഒന്ന് 2006!\nഅങ്ങിനെ നീണ്ട കാത്തിരിപ്പിന് ശേഷം ആ ദിവസം വന്നു.\nബന്ധുക്കളുടെയും, സുഹ്രുത്തുക്കളുടെയും മുന്നില് വച്ച്, രജിത എന്‍റെ ജീവിതത്തിലേക്ക് കടന്നു വന്നു.\nഇന്ന് ഇപ്പോള് ആലോചിക്കുമ്പോള് വിശ്വസിക്കാന് സാധിക്കുന്നില്ല, ഞങ്ങളൊന്നായിട്ട് ഒരു വര്‍ഷം കഴിഞ്ഞിരിക്കുന്നു.\nചെറിയ ചെറിയ പരിഭവങ്ങളും, വഴക്കുകളും, അതിലേറെ സന്തോഷവുമായി ഞങ്ങളുടെ ജീവിത നൌക മുന്നോട്ട് പൊയ്ക്കൊണ്ടിരിക്കുന്നു.\nകൂട്ടുകാരന്® - പുതിയ മലയാളം സോഫ്റ്റ്വെയര്.\nകൂട്ടുകാരന്® - ജന്മദിനവും മരണ മുഹൂര്‍ത്തവും\nURL:http://paleri.blogspot.com/2007/01/blog-post_28.html Published: 1/28/2007 3:53 PM\n::സ്വാര്‍ത്ഥവിചാരം::Swarthavicharam:: - കൂട്ടുകഥ - 3\n"മാള, പൊയ്യ, പൂപ്പത്തി..." എഴുപതുകളില് 'മാള'യില് നിന്ന് പൊയ്യ, പൂപ്പത്തി, കോട്ടപ്പുറം വഴി എറണാകുളത്തേക്ക് ബോട്ട് സര്‍വീസ് ഉണ്ടായിരുന്നു. 'റുക്‍മണി' മൂപ്പത്തിയുടെ മകളെ കൊടുത്തിരിക്കുന്നത് 'എര്‍ണാകുള്‍ത്തേക്കാ'. വരാപ്പുഴയിലെ ചെട്ടിഭാഗത്തുനിന്നും മൂപ്പത്തി ബോട്ടില് കയറി. എറണാകുളത്ത് ബോട്ടിറങ്ങിയ മൂപ്പത്തി നേരെ ബസ്റ്റാന്റിലേക്ക് നടന്നു. "വൈറ്റ്‌ലിണ്ടോ, വൈറ്റ്‌ലിണ്ടോ, വൈറ്റ്‌ലിണ്ടോ,\nposted by സ്വാര്‍ത്ഥന് at 10:22 AM0comments\n::സ്വാര്‍ത്ഥവിചാരം::Swarthavicharam:: - ജോണിപ്പാട്ട്\nജോണീ ജോണീ... എന്താപ്പാ? ചക്കര തിന്ന്വാ? ഇല്ല്യപ്പാ... കള്ളം പറയാ? ഇല്ല്യപ്പാ... തൊറക്കെടാ വായ! ഹ, ഹ, ഹ!!! ഒറിജിനല് ഇവിടെ\n::സ്വാര്‍ത്ഥവിചാരം::Swarthavicharam:: - 'ഭാര്യ ഗര്‍ഭിണിയായി'\n(എന്റെയല്ല) ചര്‍ച്ച രാജേഷിനേക്കുറിച്ചാണ്. കൃത്യമായി പറഞ്ഞാല് രാജേഷിന്റെ ഭാര്യയേക്കുറിച്ച്. നാട്ടിലെ പ്രമാണിയുടെ മകള്. അവരുടെ വാല്യക്കാരന്റെ മകള് ഫാമിലി വിസയില് ഗള്‍ഫില്. സഹിക്കുന്നതിനൊരതിരില്ലേ? നേരം വെളുത്താല് പാതിരയാകും വരെ നാട്ടില് നിന്ന് മിസ് കോള്, "എന്നേം കൊണ്ടോ, എന്നേം കൊണ്ടോ". രാജേഷിന് പൊറുതി മുട്ടി. അവന്റെ അവസ്ഥ അവനുപോലും അറിയില്ല! ടൈയ്യൊക്കെ കെട്ടി കാറിലിരിക്കുന്ന ചെത്ത്\n::സ്വാര്‍ത്ഥവിചാരം::Swarthavicharam:: - തരൂല്ല\nചെറിയ കാര്യങ്ങള്‍ക്കു പോലും ശാന്തേടത്തി വല്ലാതെ പിണങ്ങും. അല്‍പനേരത്തേയ്ക്കേ ഉള്ളൂ ഈ സൌന്ദര്യപ്പിണക്കങ്ങള്. അതുകൊണ്ടുതന്നെ, മക്കളില്ലാത്ത ദു:ഖം ഭാസ്കരേട്ടനെ ഇതുവരെ അലട്ടിയിട്ടില്ല. അവിചാരിതമായി കിട്ടിയ ഒഴിവുദിനത്തില്, ഇണങ്ങിയും പിണങ്ങിയും അങ്ങിനെ ഉച്ചയൂണു കഴിഞ്ഞ് വിശ്രമത്തിലായിരുന്നു ആ ദമ്പതികള്. ദാസന് ഭസ്കരേട്ടനെ കാണാന് വരുമ്പോള്, പരിഭവിച്ചുകൊണ്ട് ഉമ്മറത്തേക്ക് ഇറങ്ങി വരികയാണ്\n::സ്വാര്‍ത്ഥവിചാരം::Swarthavicharam:: - കൂട്ടുകഥ -4പനകയറ്റം\nകൊടികുത്തിയ യൂണിയന് നേതാവാണ് സഖാവ് സദാശിവന്. തൊഴിലാളികളെ എങ്ങിനെ വഹിക്കണമെന്ന് പഠന കോണ്‍ഗ്രസ്സില് പ്രബന്ധം അവതരിപ്പിച്ചവന്. കേരളത്തിലെ കമ്യൂണിസത്തിന്റെ വളര്‍ച്ചയേക്കുറിച്ച് സസൂക്ഷ്മം നിരീക്ഷിച്ചുപോരുന്ന കോണ്ട്രാക്റ്റിംഗ് കമ്പനിയുടെ പ്രത്യേക ക്ഷണപ്രകാരമാണ് സദാശിവന് ഗള്‍ഫിലെത്തിയത്. പ്രതീക്ഷ വെറുതെയായില്ല, റാലികള്‍ക്കും സമ്മേളനങ്ങള്‍ക്കും ആളേക്കൂട്ടുന്ന അതേ വീറോടെ ലേബര്‍മാരെ\n::സ്വാര്‍ത്ഥവിചാരം::Swarthavicharam:: - രണ്ട് ജന്മങ്ങള്\nസ്വാര്‍ത്ഥ ജനനം ഏതാണ്ട് ഇപ്രകാരമായിരുന്നു (ദുര്‍ബല ഹൃദയര് ജാഗ്രതൈ!): ഇരിഞ്ഞാലക്കൊടേല്‍ത്തെ ഇട്ടിക്കുരൂന്റെ ആശ്പത്രി. പ്രസവവേദനകൊണ്ട് പുളയുന്ന ആ യുവതിക്ക് ചുറ്റും ഡോക്ടറും പരിവാരങ്ങളും. ഞാന് അന്നേ സ്വാര്‍ത്ഥന്. എന്റെ അമ്മയുടെ ഉദരം എന്റെ മാത്രം സ്വന്തം! അവിടം വിട്ട്, ഈ കശ്മലന്മാരുടെ ലോകത്തേക്ക് ഞാനില്ല എന്ന് തീരുമാനിച്ചു. ഡോക്ടറുണ്ടോ സമ്മതിക്കുന്നു. കയ്യില് കിട്ടിയ ചവണ/പ്ലെയര്/കൊടില്,\n::സ്വാര്‍ത്ഥവിചാരം::Swarthavicharam:: - മണ്ണിട്ടാല് താഴൂല്ല\nമണ്ണിട്ടാല് താഴൂല്ല, മണ്ണിട്ടാല് താഴൂല്ല, തലേന്ന് ആലുവാ മണല്‍പ്പുറത്ത് പോയ വിശേഷങ്ങള് പങ്കുവയ്ക്കുകയാണ് ശങ്കരേട്ടന്. കൊടുങ്ങല്ലൂര്‌ന്ന് ബസ്സീ കേറിയതേ ഓര്‍മ്മയുള്ളൂ. ഉറങ്ങിയെണീറ്റപ്പം യെന്താ തെരക്ക്, ഹൊ!!! എവിടെയാ ശങ്കരേട്ടാ, മണ്ണിട്ടാല് താഴാത്തത്?, അല്‍പം അവജ്ഞയോടെ കുരുത്തക്കൊള്ളി വാസു. ശങ്കരേട്ടന് ചോദ്യം തീരെ പിടിച്ചില്ല. ആലുവാ മണപ്പുറത്താ വാസൂ, കേള്‍വിക്കാരിലൊരാള് \n::സ്വാര്‍ത്ഥവിചാരം::Swarthavicharam:: - നഗ്നസത്യം\nഈ ടീംസിനെ ആദ്യമായി കാണുന്നത് മുംബയില് വച്ചാണ്. മൂന്നാം ക്ലാസ്സിലെ അവധിക്കാലത്ത് ടൂറാന് വന്നതായിരുന്നു ഞാന്. അയല് ഫ്ലാറ്റിലെ സഹൃദയരുടെ come...go...down...play എല്ലാം കേട്ട് അവശനായി അധികാരിവര്‍ഗ്ഗത്തിന് മുന്‍പാകെ കേണു. ഉപാധികളേയും, അച്ചടക്ക നടപടികളേക്കുറിച്ച് ആവര്‍ത്തിച്ചുള്ള മുന്നറിയിപ്പുകളേയും തത്വത്തില് അംഗീകരിച്ച് ഞാന് പാഞ്ഞു. ഗോവണിത്താഴത്തുനിന്നും സഹൃദയര് കുട്ടം കൂട്ടമായി\nഒന്നാം ഭാഗം വായിച്ചവര്‍ക്ക് മാത്രം "താങ്കള് എന്താണ് കണ്ടത്?" ഞാന് ഇടവും വലവും നോക്കി. ഇടത്ത് സിസ്റ്റര് ക്യുട്ടിക്കൂറ, വലത്ത് സിസ്റ്റര് ബീറ്റ്രൂട്ട. തൊട്ടടുത്ത് ഫാദര് അല്‍ഫോണ്‍സോ മാംഗോസ്റ്റോ, പുറകില് ബ്രദര് ബിസ്ക്കറ്റോ കൊളാക്ക്വൊ. നിറയെ അച്ചന്മാരും കന്യാസ്ത്രീകളും സന്യസ്തരും സാമൂഹ്യപ്രവര്‍ത്തകരും. വേദി ഡോണ് ബോസ്കോ യൂത്ത് സര്‍വീസസ്, മാട്ടുംഗ, മുംബൈ. 'സെക്സ് എജ്യൂക്കേറ്റേസ്\n::സ്വാര്‍ത്ഥവിചാരം::Swarthavicharam:: - വിളിപ്പാടകലെ\nസുഖമാണോ എന്നാണോ ഇനിയും നിന് തേന്മൊഴി ചൊല്ലാം നിന് കാതില് ഞാന് നിറയരുതേ നിന് മിഴി തൂമഞ്ഞിന് തുള്ളിപോലെന് മനതാരില് പൊഴിഞ്ഞു നീ കുളിരൂറും സാന്ത്വനമായ് എന് പ്രിയ സഖിയായ് നീ പിരിയുമ്പോള് അകലുമ്പോള് നോവാല് നീ വിതുമ്പിയോ ഇനിയെന്ന് എന്നോര്‍ത്ത് എന് ഹൃദയം തേങ്ങിയോ മരുഭൂവില് വിരഹത്തില് ഉരുകുന്നു ഞാന് പ്രിയേ പ്രണയത്തിന് ഓര്‍മ്മകളില് നുറുങ്ങുന്നെന് ഓമലേ അഴലരുതേ കരയരുതേ എന് പ്രിയ\n::സ്വാര്‍ത്ഥവിചാരം::Swarthavicharam:: - റീമയ്ക്കും കലേഷിനും\nപ്രിയപ്പെട്ട റീമയ്ക്കും കലേഷിനും, താലികെട്ടിന് ഒരു നിമിഷം മതി, വിവാഹത്തിന് ഒരു ജന്മവും! ഭാര്യാഭര്‍തൃ ബന്ധത്തേക്കുറിച്ച് പൌലോസേട്ടന്(St. Paul) ചില കാര്യങ്ങള് പറഞ്ഞുവച്ചിട്ടുണ്ട്. ക്രിസ്തുവും സഭയും(SNDP അല്ല) തമ്മിലുള്ള ബന്ധത്തെ ഭര്‍ത്താവും ഭാര്യയും തമ്മിലുള്ള ബന്ധത്തോട് സാമ്യപ്പെടുത്തിയിരിക്കുന്ന ചിന്തകള്* വിമര്‍ശകര്‍ക്കും തെറ്റിദ്ധാരണാ തല്‍പരര്‍ക്കും സദ്യവട്ടത്തിനു വഴിയൊരുക്കുന്നവയാണ്.\n::സ്വാര്‍ത്ഥവിചാരം::Swarthavicharam:: - കുഞ്ഞിപ്പാട്ടുകാര്\n“നമ്മടെ മക്കളൊക്കെ അവരടെ കുഞ്ഞു ശബ്ദത്തില് പാട്ട് പാടാറും കുഞ്ഞിക്കവിത ചൊല്ലാറും ഒക്കെല്ല്യെ.” അചിന്ത്യാമ്മ നാട്ടില് വിളിച്ചു പറഞ്ഞപ്പോള് പുത്രന്മാരെ രണ്ടുപേരെയും വിളിച്ച് പാടിപ്പിച്ചതാ. ഒന്നാം പാട്ട് : “പാഠം പഠിക്കുവാന് ഞങ്ങളുണ്ട്...” ആലാപനം(?): മൂത്ത പുത്രന് ഡാനിയേല് രണ്ടാം പാട്ട് : “കുഞ്ഞിപ്പൂച്ച...” ആലാപനം(?): ഇളയ പുത്രന് ഡേവിഡ് ദൈര്‍ഘ്യം: പേടിക്കേണ്ട, 30 സെക്കന്റ് മാത്രം\n::സ്വാര്‍ത്ഥവിചാരം::Swarthavicharam:: - എന്തു ചെയ്യും?\nകുഞ്ഞൂവാവയ്ക്ക് കുറുമ്പുണ്ടേല് എന്തുചെയ്യും എന്തുചെയ്യും കുഞ്ഞൂവാവയ്ക്ക് കുറുമ്പുണ്ടേല് ചുട്ടപെടാ ചുട്ടപെടാ കുഞ്ഞൂവാവയ്ക്ക് കുറുമ്പില്ലേല് എന്തുചെയ്യും എന്തുചെയ്യും കുഞ്ഞൂവാവയ്ക്ക് കുറുമ്പില്ലേല് ചക്കരുമ്മാ ചക്കരുമ്മാ ഇന്നലെ ഏട്ടന്റെ മക്കളുമായി ഈവനിംഗ് വഴക്കിനിറങ്ങി. വഴിയില് അലമ്പുണ്ടാക്കില്ല, മിഠായി വേണമെന്ന് പറയില്ല, റോഡ് മുറിച്ച് കടക്കുമ്പോള് കൈ പിടിക്കാം മുതലായ പ്രീ കണ്ടീഷനുകളിലാണ്


രാഹുൽ ഗാന്ധിക്ക് യു.എ.ഇ പ്രധാനമന്ത്രിയുടെ വസതിയിൽ ഊഷ്മള സ്വീകരണം\nPublished on Friday 11 January 2019 8:28 PM IST\nദുബായ്: കോൺഗ്രസ് അദ്ധ്യക്ഷൻ രാഹുൽ ഗാന്ധി യു.എ.ഇ വൈസ് പ്രസിഡന്റും പ്രധാനമന്ത്രിയുമായ ഷെയ്ക്ക് മുഹമ്മദ് ബിൻ റാഷിദ് അൽ മക്തൂമുമായി കൂടിക്കാഴ്ച നടത്തി. സാം പിത്രോഡ. മിലിന്ദ് ദിയോറ എന്നിവർക്കൊപ്പമാണ് രാഹുൽ ഗാന്ധി പ്രധാനമന്ത്രിയുടെ വസതിയിലെത്തിയത്. രാഹുലിന് യു.എ.ഇ പ്രധാനമന്ത്രിയും പത്നിയും ഊഷ്മളമായ സ്വീകരണമാണ് നൽകിയത്.\nപിന്നീട് ദുബായിലെ ഇന്ത്യൻ തൊഴിലാളികളുമായി രാഹുൽ സംവദിച്ചു. മുൻ കേരള മുഖ്യമന്ത്രി ഉമ്മൻചാണ്ടി, സാം പിത്രോഡ എന്നിവരും വേദിയിൽ രാഹുലിനൊപ്പമുണ്ടായിരുന്നു.\nവ്യാഴാഴ്ച രാത്രി ഏഴ് മണിയോടെ ദുബായിലെത്തിയ രാഹുൽ ഗാന്ധിക്ക് പ്രവർത്തകർ വൻ സ്വീകരണമാണ് നൽകിയത്. ഇന്ന് രാവിലെ പ്രവാസി ബിസിനസ് സമൂഹത്തോടൊപ്പം ചെലവഴിച്ച രാഹുൽ ജബൽ അലിയിലെ ലേബർ ക്യാമ്പും സന്ദർശിച്ചിരുന്നു.


BJP central team crticize it's undeclared emergency situation at Sabarimala | ശബരിമലയിൽ അപ്രഖ്യാപിത അടിയന്തരാവസ്ഥ; സുരക്ഷയുടെ പേരിൽ പൊലീസ് തീർത്ഥാടകരെ മാനസികമായും ശാരീരികമായും പീഡിപ്പിക്കുന്നു; എല്ലാ പ്രശ്‌നങ്ങൾക്കും ഉത്തരവാദി സംസ്ഥാന സർക്കാർ; ഏറ്റവും കൂടുതൽ തീർത്ഥാടകർ എത്തിയിരുന്ന ഇടം ഇപ്പോൾ ദൈവത്തിന്റെ സ്വന്തം നാട്ടിലെ കറുത്ത ഇടം; ഗവർണറെ കണ്ട് ഇടപെടൽ തേടി അമിത്ഷാ നിയോഗിച്ച ബിജെപി കേന്ദ്രസംഘം - MarunadanMalayali.com\nDecember 02, 2018 | 05:00 PM IST | Permalink\nതിരുവനന്തപുരം: ശബരിമലയിലെ സ്ഥിതിഗതികൾ വിലയിരുത്താൻ ബിജെപി ദേശീയ അദ്ധ്യക്ഷൻ അമിത്ഷാ നിയോഗിച്ച സംഘം കേരള ഗവർണർ പി.സദാശിവത്തിന് നിവേദനം നൽകി. ശബരിമലയിൽ അപ്രഖ്യാപിത അടിയന്തരാവസ്ഥയെന്നാണ് ബിജെപി കേന്ദ്രസംഘം വിലയിരുത്തിയത്. സുരക്ഷയുടെ പേരിൽ തീർത്ഥാടകരെ പൊലീസ് മാനസികമായും ശാരീരികമായും പീഡിപ്പിക്കുന്നു.\nശബരിമലയിലുണ്ടായ പ്രശ്‌നങ്ങൾക്കെല്ലാം പൂർണ ഉത്തരവാദി സംസ്ഥാന സർക്കാരാണെന്ന് പരാതിയിൽ ആരോപിക്കുന്നു. കേന്ദ്രമന്ത്രി പൊൻ രാധാകൃഷ്ണൻ ഉൾപ്പെടെയുള്ളവർക്ക് ദുരനുഭവങ്ങൾ നേരിടേണ്ടിവന്നു. കെ. സുരേന്ദ്രനെതിരെ തെറ്റായ കേസാണ് എടുത്തിട്ടുള്ളതെന്നും പരാതിയിൽ ചൂണ്ടിക്കാട്ടിയിട്ടുണ്ട്. ഭക്തർക്ക് അടിസ്ഥാന സൗകര്യങ്ങൾ ഒന്നുംതന്നെ ഒരുക്കിയിട്ടില്ല. ഏറ്റവും കൂടുതൽ തീർത്ഥാടകർ എത്തിയിരുന്ന ശബരിമല ഇപ്പോൾ ദൈവത്തിന്റെ സ്വന്തം നാട്ടിലെ കറുത്ത ഇടമായിരിക്കകയാണ്.\nവിഷയത്തിൽ സർക്കാരിനോടു റിപ്പോർട്ട് തേടുമെന്നു ഗവർണർ പി.സദാശിവം ഉറപ്പു നൽകിയതായി ബിജെപി നേതാക്കൾ അവകാശപ്പെട്ടു. ശബരിമലയിൽ രാഷ്ട്രീയം കളിക്കാൻ അനുവദിക്കില്ല. ഭക്തരുടെ ആശങ്ക അകറ്റാൻ നടപടി എടുക്കണമെന്നും സംഘം ഗവർണറോട് ആവശ്യപ്പെട്ടു.\nബിജെപി ദേശീയ ജനറൽ സെക്രട്ടറി സരോജ് പാണ്ഡേ, പ്രഹ്ലാദ് ജോഷി എംപി, പട്ടിക ജാതി മോർച്ച ദേശീയ പ്രസിഡന്റ് വിനോദ് ശങ്കർ എംപി, നളിൻകുമാർ കാട്ടീൽ എംപി എന്നിവരാണു സംഘത്തിലുള്ളത്. പന്തളം കൊട്ടാരം പ്രതിനിധികളുമായും സംഘം കൂടിക്കാഴ്ച നടത്തും. കൊച്ചിയിൽ കാണാൻ സാധിക്കാതിരുന്ന കോർ കമ്മിറ്റിയംഗങ്ങളെ തിരുവനന്തപുരത്തു കാണുന്നുണ്ട്. ജയിലിലുള്ള ബിജെപി സംസ്ഥാന ജനറൽ സെക്രട്ടറി കെ.സുരേന്ദ്രനെ നേതാക്കൾ നാളെ സന്ദർശിക്കും. സംഘം നൽകുന്ന റിപ്പോർട്ട് പ്രകാരമായിരിക്കും ബിജെപി കേന്ദ്ര നേതൃത്വം തുടർ നടപടികൾ സ്വീകിക്കുക.\nനേരത്തെ സന്നിധാനത്ത് തീർത്ഥാടകർ അനുവദിക്കുന്ന ശോച്യാവസ്ഥ വിവരിച്ച് അമിത്ഷാ ട്വീറ്റ് ചെയ്തിരുന്നു. തീർത്തും മലിനമായ അന്തരീക്ഷത്തിലാണ് ഭകതർ കിടന്നുറങ്ങുന്നതെന്നും അമിത നിയന്ത്രണത്തിൽ അവർ വീർപ്പുമുട്ടുകയാണെന്നും ബിജെപി ദേശീയ അദ്ധ്യക്ഷൻ കുറ്റപ്പെടുത്തിയിരുന്നു. ശബരിമലയിലെ സ്ഥിതിഗതികളെ കുറിച്ച് അമിത് ഷായെ ചില ഉപദേശകർ തെറ്റിദ്ധരിപ്പിച്ചതാണെന്നും വസ്തുതകൾ അതല്ലെന്നും മുഖ്യമന്ത്രി പിണറായി വിജയൻ മറുപടി നൽകുകയും ചെയ്തു.


astronaut bengaluru road: ചന്ദ്രനിലെ ഗര്‍ത്തങ്ങളല്ല; ബെംഗലൂരുവിലെ കുഴികളാണ് - artist baadal nanjundaswamy makes video of astronaut walking through potholes in bengaluru road | Samayam Malayalam\nartist baadal nanjundaswamy makes video of astronaut walking through potholes in bengaluru road\nSamayam Malayalam | Updated: 02 Sep 2019, 05:50:00 PM\nവൈറലായി മാറി ബഹിരാകാശ യാത്രികന്‍റെ വീഡിയോ. സ്പേസ് സ്യൂട്ടില് ഇയാള് നടക്കുന്നത് ചന്ദ്രനിലെ ഗര്‍ത്തങ്ങളിലൂടെയല്ല. ഇന്ത്യയിലെ റോഡുകളുടെ സ്ഥിതി ഓര്‍മ്മിപ്പിച്ച് വീഡിയോ പ്രതിഷേധം.\nബെംഗലൂരു നഗരത്തിലെ കുഴികള്‍ക്ക് എതിരെ പ്രതിഷേധം\nബഹിരാകാശ യാത്രികനെപ്പോലെ വേഷമിട്ട മനുഷ്യന്\nകര്‍ണാടകത്തില് നിന്നുള്ള കലാകാരനാണ് പ്രതിഷേധത്തിന് പിന്നില്\nഇന്ത്യയുടെ ചന്ദ്രയാന്2ദൗത്യം വിജയത്തോട് അടുക്കുകയാണ്. എത്ര ശ്രമിച്ചാലും ഇന്ത്യയില് നടക്കാത്ത മറ്റൊരു ദൗത്യമുണ്ട് - നമ്മുടെ റോഡുകളിലെ ടാറിങ്.\nകുണ്ടും കുഴിയുമായ റോഡുകള് നന്നാക്കാന് സര്‍ക്കാര് സംവിധാനങ്ങളോട് ആവര്‍ത്തിച്ച് പറഞ്ഞാലും ഒരു മാറ്റവുമില്ല. അത് കൊച്ചിയായാലും ബെംഗലൂരു ആയാലും കണക്ക് തന്നെ. മോശം റോഡുകള്‍ക്ക് എതിരെയുള്ള സാധാരണക്കാരുടെ പ്രതിഷേധങ്ങളും കുറച്ചായി ക്രിയാത്മകമായി വരുന്നു.\nഅതിന് ഒടുവിലെ ഉദാഹരണമാണ് താഴെയുള്ള വീഡിയോ\nബെംഗലൂരു നഗരത്തില് നിന്നുള്ളതാണ് വീഡിയോ. കലാകാരന് ആയ ബാദല് നഞ്ചുണ്ടസ്വാമിയാണ് ഇത് ഒരുക്കിയത്. ബഹിരാകാശ യാത്രികന്‍റെ വേഷത്തില് ചന്ദ്രനിലെ കുഴികളിലൂടെ മന്ദം മന്ദം ഒഴുകി നടക്കുകയാണ് ബഹിരാകാശ യാത്രികന്. പതിയെ ആ സത്യം നമുക്ക് വെളിപ്പെടുന്നു.\nഇതൊന്നും ചന്ദ്രനിലെ ഗര്‍ത്തങ്ങളല്ല മറിച്ച് ബെംഗലൂരുവിലെ ഒരു പൊതുറോഡ് ആണെന്ന്. ടാര് ഇളകി സഞ്ചാരയോഗ്യമല്ലാതായ റോഡ്, ബെംഗലൂരു ഹീറോഹള്ളിയിലാണ്. പരിഹാസം ശ്രദ്ധയില്‍പ്പെടാന് ബെംഗലൂരു നഗരകാര്യ വകുപ്പായ ബിബിഎംപി കമ്മീഷണറെയും ഫേസ്‍ബുക്കില് അപ്‍ലോഡ് ചെയ്‍ത വീഡിയോയില് ടാഗ് ചെയ്‍തിട്ടുണ്ട്.\nനടക്കുന്നത് വ്യാജപ്രചരണം! കട പൂട്ടുന്നതെന്തിനെന്ന് നൗഷാദ് ആര്‍ട്ടിക്കിള് ഷോ\nviral video bengaluru potholes bengaluru road bad conditions bbmp roads bad conditions baadal nanjundaswamy video protest Baadal Nanjundaswamy astronaut bengaluru road\nWeb Title : artist baadal nanjundaswamy makes video of astronaut walking through potholes in bengaluru road


ഇന്ത്യയ്ക്ക് പുറത്തുള്ള ആദ്യ യോഗ യൂണിവേഴ്‌സിറ്റി 'വായു' അമേരിക്കയില് | world first yoga university is set to start post graduation in us\nWashington D.C., First Published 17, Feb 2020, 10:44 AM IST\nകേസ് വെസ്റ്റേണ് യൂണിവേഴ്‌സിറ്റിയിലെ പ്രൊഫസറായ ശ്രീ ശ്രീനാഥിനെ യൂണിവേഴ്‌സി പ്രസിഡന്റായും ഇന്ത്യന് യോഗ ഗുരു എച്ച് ആര് നാഗേന്ദ്രയെ ചെയര്‍മാനായും നിയമിച്ചു. ശ്രീ ശ്രീനാഥിന്റെ നേതൃത്വത്തിലായിരിക്കും ക്ലാസുകള് നടക്കുക.\nവാഷിംഗ്ടൺ: ഇന്ത്യയ്ക്ക് പുറത്തുള്ള ആദ്യ യോഗ സര്‍വകലാശാലയായ വിവേകാനന്ദ യോഗ യൂണിവേഴ്‌സിറ്റി (വായു) അമേരിക്കയില്. കോഴ്‌സിലേക്കുള്ള പ്രവേശനം ഏപ്രിലിൽ ആരംഭിക്കുമെന്നും 2020 ഓഗസ്റ്റ് മുതൽ ക്ലാസുകൾ ആരംഭിക്കുമെന്നും യൂണിവേഴ്‌സിറ്റി അധികൃതർ പറഞ്ഞു.\nകേസ് വെസ്റ്റേണ് യൂണിവേഴ്‌സിറ്റിയിലെ പ്രൊഫസറായ ശ്രീ ശ്രീനാഥിനെ യൂണിവേഴ്‌സി പ്രസിഡന്റായും ഇന്ത്യന് യോഗ ഗുരു എച്ച് ആര് നാഗേന്ദ്രയെ ചെയര്‍മാനായും നിയമിച്ചു. ശ്രീ ശ്രീനാഥിന്റെ നേതൃത്വത്തിലായിരിക്കും ക്ലാസുകള് നടക്കുക. ലോകമെമ്പാടുമുള്ള ഒന്നിലധികം സര്‍വകലാശാലകളുമായി സഹകരിച്ചായിരിക്കും ഗവേഷണം നടത്തുകയെന്ന് റിപ്പബ്ലിക് വേൾഡ് റിപ്പോർട്ട് ചെയ്യുന്നു.\n5 ദശലക്ഷം യുഎസ് ഡോളര് ചെലവിലാണ് ലോസാഞ്ചലസില് യൂണിവേഴ്‌സിറ്റി നിര്‍മ്മിച്ചിരിക്കുന്നത്. യോഗയിലൂടെ വിദ്യാര്‍ത്ഥികളില് സമഗ്ര വ്യക്തിത്വ വികസനം വളര്‍ത്തിയെടുക്കുകയും ഇതിലൂടെ നല്ലൊരു സമൂഹത്തെ സൃഷ്ടിക്കുകയുമാണ് യോഗ യൂണിവേഴ്‌സിറ്റിയുടെ ലക്ഷ്യമെന്ന് നാഗേന്ദ്ര പറഞ്ഞു. ഇന്ത്യയിലെ ആദ്യ യോഗ യൂണിവേഴ്‌സിറ്റി ആരംഭിച്ചത് നാഗേന്ദ്രയാണ്.\nRead Also: ബി.ജെ.പിയും സിപിഎമ്മും ഒരേ ശ്വാസത്തില് യോഗയെ ആഘോഷിക്കുന്നതിന് പിന്നിലെന്ത്?\nശ്വാസജീവി, മാതാജി, ജാനി; ഈ ചുവപ്പു മനുഷ്യന് 70 വര്‍ഷമായി ജീവിക്കുന്നത് വെള്ളവും ഭക്ഷണവുമില്ലാതെ\nworld first yoga university\nവിവേകാനന്ദ യോഗ യൂണിവേഴ്‌സിറ്റി


Janardhanan Archives - metromatinee.com Lifestyle Entertainment & Sports\nAll posts tagged "Janardhanan"\nലളിത ചേച്ചി ഇല്ലെങ്കില് പകരം വെക്കാന് മറ്റൊരാള് ഇല്ലെന്ന് സംവിധായകന് കമല്. മലയാള സിനിമയ്ക്കും മലയാളികള്‍ക്കും വലിയ നഷ്ടമാണ് കെപിഎസി ലളിതയുടെ...\nBy Noora T Noora TJanuary 18, 2022\nവിവാഹമോചിതയായ സ്ത്രീയെ എന്തുകൊണ്ടാണ് താൻ വിവാഹം ചെയ്തതെന്ന് തുറന്ന് പറഞ്ഞ് ജനാര്‍ദ്ദനന്. തനിക്ക് ഇഷ്ടപ്പെട്ട കുട്ടിയെ വിവാഹം ചെയ്തു തന്നില്ലെന്നും അവള്...\nBy Vijayasree VijayasreeDecember 7, 2021\nമലയാളി പ്രേക്ഷകര്‍ക്ക് ഒരു മുഖവുരയുടെ ആവശ്യമില്ലാതെ തന്നെ സുപരിചിതനാണ് ജനാര്‍ദ്ദനന്. വില്ലനായും കൊമേഡിയനായുമെല്ലാം മലയാള സിനിമയില് അദ്ദേഹം തിളങ്ങിയിട്ടുണ്ട്. സിബിഐ ഡയറികുറിപ്പ്,...\nനടന് ജനാര്‍ദനന് മരിച്ചുവെന്ന വ്യാജ വാര്‍ത്ത സോഷ്യല് മീഡിയയില് ഇന്നലെ മുതലാണ് പ്രചരിച്ച് തുടങ്ങിയത്. അദ്ദേഹത്തിന്റെ ആരാധകരും സഹപ്രവര്‍ത്തകരുമടക്കം നിരവധി പേരാണ്...\nBy Safana SafuApril 25, 2021\nമലയാളികൾ ഏറെ ഇഷ്ട്ടപ്പെടുന്ന നടനാണ് കരമന ജനാർദ്ദനൻ നായർ. അദ്ദേഹം വിടവാങ്ങിയിട്ട് 21 വർഷം പൂർത്തിയാവുകയാണ്. 1981ല് എലിപ്പത്തായം എന്ന സിനിമയിലൂടെയാണ്...\nBy Vyshnavi Raj RajAugust 21, 2020\nഅവാര്‍ഡ് ഒരിക്കലും തന്നെ മോഹിപ്പിച്ചിട്ടില്ലെന്നും ഇത്ര വര്‍ഷം സിനിമയില് അഭിനയിച്ചിട്ടും അതിനെക്കുറിച്ച് ചിന്തിച്ചിട്ടില്ലെന്നും നല്ല നല്ല സിനിമകള് ലഭിച്ചതാണ് തനിക്ക് ലഭിച്ച...\nBy Vyshnavi Raj RajAugust 5, 2020\nപണത്തിനോടുള്ള ആർത്തി കൊണ്ടാണ് സിനിമകൾ എണ്ണമില്ലാതെ പെരുകിയത് എന്ന് വിമർശനം ഉയരുമ്പോൾ അതിന്റെ പ്രധാന കാരണം അതല്ലെന്ന് തുറന്നു പറയുകയാണ് നടൻ...\nBy Vidhya NKMarch 12, 2019\nസിനിമയും രാഷ്ട്രീയവും ഒരു നാണയത്തിന്റെ രണ്ടുവശങ്ങളാണ്. രണ്ടും ഗ്ലാമര് നിറഞ്ഞ രംഗം. ഇതില് രാഷ്ട്രീയം അധികാരത്തിന്റെ സുഖം നല്കുമ്പോള് സിനിമ കൂടുതല്...


'പിഎം നരേന്ദ്ര മോദി' 24ന് റിലീസ് ചെയ്യും :: Janmabhumi Daily\nFriday3May 2019 11:33 am IST\nന്യൂദല്‍ഹി: പ്രധാനമന്ത്രി നരേന്ദ്രമോദിയുടെ ജീവിതകഥ പറയുന്ന ചിത്രം 'പിഎം നരേന്ദ്രമോദി' ഈ മാസം 24 ന് തിയേറ്ററുകളിലെത്തും. നേരത്തെ രാജ്യത്ത് പൊതുതെരഞ്ഞെടുപ്പ് നടക്കുന്നതിനാല് ചിത്രത്തിന്റെ റിലീസ് മാറ്റിവെക്കുകയായിരുന്നു. 23 ന് തെരഞ്ഞെടുപ്പ് ഫലം വന്നതിന് ശേഷമാണ് ചിത്രം റിലീസ് ചെയ്യുന്നത്.\nഹിന്ദി, തമിഴ്, തെലുങ്ക് എന്നീ മൂന്ന് ഭാഷകളില് ചിത്രം അഭ്രപാളിയിലെത്തും. വിവേക് ഒബ്റോയിയാണ് നരേന്ദ്രമോദിയുടെ വേഷത്തില് എത്തുന്നത്. ചായ വില്‍പ്പനക്കാരനില് നിന്നും ഇന്ത്യന് പ്രധാനമന്ത്രി പദം വരെ എത്തിയ നരേന്ദ്രമോദിയുടെ ജീവിതമാണ് ചിത്രത്തില് കാണിക്കുന്നത്. ചിത്രത്തിന്റെ ട്രെയിലറിനും ആദ്യ ഗാനത്തിനും വലിയ സ്വീകാര്യതയാണ് ലഭിച്ചിരിക്കുന്നത്.


yoga | വയറു കുറയ്ക്കാം വ്യായാമത്തിലൂടെ - Malayalivartha.com Widgets Magazine\nവയറു കുറയ്ക്കാം വ്യായാമത്തിലൂടെ\n17 SEPTEMBER 2018 10:31 AM IST\nനിത്യേനയുള്ള വ്യായാമത്തിലൂടെ അമിതമായ വയര് കുറയ്ക്കാന് സാധിക്കും. വയര് കുറയ്ക്കാന് പ്രയോജനപ്പെടുമെന്നു തെളിയിക്കപ്പെട്ട നാലു വ്യായാമങ്ങളും അവ ചെയ്യുന്ന രീതിയും എങ്ങനെയെന്നു നോക്കാം.\nസുപരിചിതമായ ഒരു വ്യായാമമാണ് പുഷ് അപ്‌സ്. എന്നാല് ശരിയായ രീതിയില് അത് ചെയ്യുന്നവര് വളരെ കുറവാണ്. ശരീരം നിവര്‍ത്തിപ്പിടിച്ചു കൈ തോളിനു താഴെ നിലത്തു കുത്തി കാല്‍വിരലുകള് നിലത്തു പതിച്ചു വയ്ക്കുക. നടുഭാഗം മാത്രമായി താഴ്ത്താനോ ഉയര്‍ത്താനോ പാടില്ല. ശരീരം ഒറ്റ ലൈനില് ആയിരിക്കണം. വയറിലെ പേശികള്‍ക്കു പുറമേ പൃഷ്ഠഭാഗത്തെ ഗ്ലൂട്ടസ്, കാലുകളിലെ ഹാംസ്ട്രിങ് എന്നീ പേശീ ഭാഗങ്ങള് ടൈറ്റ് ചെയ്തതിനു ശേഷം മൂന്നടി മുമ്പിലേക്ക് നോക്കുക. കഴുത്ത് ശരീരത്തിന് ഒപ്പം നേര്‍രേഖയില് ആയിരിക്കണം.\nഇനി തോള്‍പലക പുറകിലേക്ക് ക്ലോസ് ചെയ്തു കൈമുട്ടുകള് പുറത്തേക്കു പോകാതെ ശരീരത്തോട് ചേര്‍ത്തുവച്ചു പതുക്കെ കൈമുട്ട് മടക്കി താഴുക. നെഞ്ച് നിലത്തു മുട്ടരുത്. അരക്കെട്ട് താഴ്ന്നു നില്‍ക്കാനോ ഉയര്‍ന്നു നില്‍ക്കാനോ പാടില്ല. വയറിലേയും ഗ്ലൂട്ടസ് പേശികളിലേയും മുറുക്കം വിടാതെ ശ്വാസം കുറേശ്ശേ പുറത്തുവിട്ട് പഴയസ്ഥിതിയിലേക്ക് ഉയരുക. ഈ രീതിയില് തുടക്കത്തില് 10 മുതല് 20 തവണ ഒരു സെറ്റും പിന്നീട് മൂന്നു മുതല് അഞ്ചുസെറ്റ് വരെ ആവര്‍ത്തിക്കുക.\nകമഴ്ന്നു കിടന്നു കൈകള് രണ്ടും മുമ്പിലോട്ട് നീട്ടിവച്ചു കൈപ്പത്തി കമഴ്ത്തി വയ്ക്കുക. വയറ് ഉള്ളിലോട്ടു വലിച്ചു ഗ്ലൂട്ടസ് പേശികള് മുറുക്കി തോള്‍പലക രണ്ടും കൂട്ടിപ്പിടിക്കുക. ഉടനെ കൈകള്, നെഞ്ച്, കാലുകള് (വളയ്ക്കാതെ) നിലത്തു നിന്നു പൊന്തിച്ചു പിടിക്കുക. താടി കഴുത്തിനോട് ചേര്‍ത്തു പിടിക്കുക. കുറച്ചു നേരം അങ്ങനെ പിടിച്ച ശേഷം പതുക്കെ നിലത്തേക്ക് കൊണ്ടുവരിക. ഈ രീതിയില് 8–12 ആവര്‍ത്തനമുള്ള മൂന്ന് സെറ്റ് ചെയ്യുക. ഇതു ഗ്ലൂട്‌സും നടുവും ബലപ്പെടുത്തുന്നു.\nമലര്‍ന്നു കിടന്നു കൈകള് രണ്ടും ശരീരത്തിന്റെ ഇരുവശങ്ങളിലുമായി കമഴ്ത്തിവയ്ക്കുക. കാലുകള് രണ്ടും ഉയര്‍ത്തി മുകളിലേക്ക് നിവര്‍ത്തി പിടിക്കുക. ശ്വാസം വലിച്ച് അരയും വയറും ടൈറ്റ് ചെയ്യുക. ശ്വാസം കുറെശ്ശേ വിട്ടുകൊണ്ട് അരക്കെട്ട് മുകളിലേക്ക് ഉയര്‍ത്തുന്നതോടൊപ്പം കാല്‍പ്പാദങ്ങള് മുകളിലേക്ക് ചൂണ്ടിപ്പിടിക്കണം. ഇനി പതുക്കെ ശ്വാസം എടുത്തുകൊണ്ട് അരകെട്ട് മാത്രം നിലത്തേക്ക് താഴ്ത്തുക. ഇങ്ങനെ എട്ടു മുതല് 12 ആവര്‍ത്തനം രണ്ടോ മൂന്നോ സെറ്റ് ചെയ്യുക. ഇത് അടിവയറിനും ഗ്ലൂട്ടസ് പേശികള്‍ക്കും നല്ലൊരു വ്യായാമമാണ്.\nവയറ്, പൃഷ്ഠം, തുടകള് എന്നീ ഭാഗങ്ങള്‍ക്കുള്ള വ്യായാമമാണിത്. മലര്‍ന്നു കിടന്ന് കാല്‍മുട്ടുകള് മടക്കി പാദങ്ങള് നിലത്ത് അമര്‍ത്തിവയ്ക്കുക. ഷോള്‍ഡര് മുതല് മുട്ടു വരെ ശരീരം നേര്‍രേഖപോലെ വരത്തക്കവിധത്തില് അരക്കെട്ട് ഉയര്‍ത്തിപ്പിടിക്കുക. അല്‍പം കഴിഞ്ഞ് അരക്കെട്ട് താഴ്ത്തുക. ഇങ്ങനെ എട്ടുമുതല് 12 ആവര്‍ത്തനം രണ്ടോ മൂന്നോ സെറ്റ് ചെയ്യുക.\nവയറുകുറയ്ക്കാന് വ്യായാമം മാത്രം പോര, ഭക്ഷണ രീതിയിലും മാറ്റം വരുത്തണം.\nദിവസം മൂന്നു നേരം ഭക്ഷണം എന്നതിനു പകരം അതേ ഭക്ഷണം നാലോ അഞ്ചോ നേരമായി കഴിക്കുക.\nഒരിക്കലും വയറു നിറയെ ഭക്ഷണം കഴിക്കരുത്.\nവയറു കുറയാനും ആരോഗ്യം വീണ്ടെടുക്കാനും ഏറ്റവും ഉത്തമം അത്താഴം ആറിനും ഏഴിനും ഇടയിലാക്കുന്നതാണ്.\nകുടവയറുള്ളവര് പൊതുവെ അന്നജഭക്ഷണം (ധാന്യങ്ങള്) നിയന്ത്രിക്കണം പകരം പഴങ്ങളും പച്ചക്കറികളും ഉത്തമം.\nരാവിലെ മുതല് ഉച്ചവരെയാണ് അന്നജഭക്ഷണങ്ങള് നല്ലത്. ഉച്ചയ്ക്കുശേഷം പ്രോട്ടീന് ഭക്ഷണത്തിനാണ് പ്രാധാന്യം. അതായത് മീന്, ഇറച്ചി, മുട്ട പയറുവര്‍ഗങ്ങള് കൂട്ടത്തില് ഇലക്കറികളും നല്ലത്.\nദിവസം മൂന്നു ലിറ്റര് വെള്ളം കുടിക്കണം. ദാഹം തീര്‍ക്കാതെ ഭക്ഷണം കഴിക്കരുത്. ഭക്ഷണത്തിന് ഇടയിലോ തൊട്ടുമുമ്പോ വെള്ളം കുടിക്കരുത്. എപ്പോഴും നല്ലത് ഭക്ഷണത്തിന് 10 മിനിറ്റ് മുമ്പ് കുടിക്കുന്നതാണ്.\nമധുരം ചേര്‍ക്കാത്ത ഗ്രീന് ടീ ശീലമാക്കുക. ഇതു വണ്ണം കുറയ്ക്കാന് സഹായിക്കുമെന്നു മാത്രമല്ല നിരവധി സൂക്ഷ്മ പോഷകങ്ങളും ഇതില് നിന്നും ലഭിക്കും.\nതൃശൂർ മെഡിക്കൽ കോളേജ് പരിസരത്ത് അലഞ്ഞു തിരിഞ്ഞു നടന്ന ഒൻപത് പേർക്ക് കൊറോണ (3 minutes ago)\nയൂത്ത് കോണ്‍ഗ്രസ് ദേശീയ അധ്യക്ഷന് ബി.വി. ശ്രീനിവാസിനെ ചോദ്യംചെയ്ത് ഡല്‍ഹി പോലീസ് ; ദുരിതാശ്വസ പ്രവര്‍ത്തനത്തിനുള്ള പണത്തിന്റെ ഉറവിടം വ്യക്തമാക്കണമെന്ന് പൊലീസ്; കൊവിഡ് പ്രതിരോധ പ്രവര്‍ത്തനങ്ങളില്‍നിന് (14 minutes ago)\nഒരു ഡോസ് കോവാക്സീൻ എടുത്തവർക്ക് അടുത്തത് കോവീഷീൽഡ് എടുക്കാമോ? (28 minutes ago)\n'നിരവധി ആളുകളുടെ ജീവിതം ദുരിതപൂർണ്ണമാക്കുകയും, പലരുടേയും ജീവിതം നേരത്തെ അവസാനിക്കാൻ കാരണമാവുകയും ചെയ്തിട്ടുള്ള ഒരു മാനസിക രോഗാവസ്ഥയാണ് വിഷാദം. എന്നാൽ കൃത്യമായ ചികിത്സയും പരിചരണവും വഴി അവസ്ഥയിൽ നിന്ന് (30 minutes ago)\nപ്രധാനമന്ത്രി കിസാന് സമ്മാന് നിധി; 9.5 കോടി കര്‍ഷകര്‍ക്ക് എട്ടാമത്തെ ഗഡുവായി 20,000 കോടി രൂപ കേന്ദ്ര സര്‍ക്കാര് വിതരണം ചെയ്തു; പശ്ചിമ ബംഗാളിലെ കര്‍ഷകര്‍ക്ക് ആദ്യമായി പദ്ധതിയുടെ പ്രയോജനം ലഭിച്ചുവെന് (32 minutes ago)\nസ്വപ്‌ന സുരേഷിന് വീണ്ടും കുരുക്ക്; വ്യാജപരാതികള് ചമച്ച കേസില് ക്രൈംബ്രാഞ്ചിന്റെ കസ്റ്റഡിയില്; കസ്റ്റംസ് കസ്റ്റഡിയില് നിന്നും ക്രൈംബ്രാഞ്ച് കസ്റ്റഡിലേക്ക് സ്വപ്‌ന മാറുമ്പോള് ഗുണമോ ദോഷമോ? ക്രൈംബ്രാ (53 minutes ago)